excise | പ്രേമം നടിച്ചും സാമ്പത്തികസഹായം ചെയ്തും പെൺകുട്ടികളെ വശീകരിക്കും; കാറിൽ വിനോദായത്രയ്ക്ക് യുവതികളുമായി പോകുന്നതും ലഹരി കടത്താൻ; ചെക് പോസ്റ്റിൽ വനിതാ പൊലീസുകാരില്ലാത്ത പഴുതുപയോഗിക്കാൻ യുവതികളുടെ ദേഹത്ത് മയക്കു മരുന്ന് കെട്ടി വയ്ക്കും; പെൺവാണിഭത്തിനും നേതൃത്വം നൽകുന്നത് കഞ്ചാവ് മാഫിയ; വൈപ്പിനിലെ ക്വട്ടേഷൻ സംഘത്തിൽ നിന്ന് എക്‌സൈസിന് ലഭിച്ചത് ഞെട്ടിക്കുന്ന വിവരങ്ങൾ; തമിഴ്‌നാട്-കേരള അതിർത്തിയിൽ നിരീക്ഷണം ശക്തമാക്കും - MarunadanMalayali.com\nപ്രേമം നടിച്ചും സാമ്പത്തികസഹായം ചെയ്തും പെൺകുട്ടികളെ വശീകരിക്കും; കാറിൽ വിനോദായത്രയ്ക്ക് യുവതികളുമായി പോകുന്നതും ലഹരി കടത്താൻ; ചെക് പോസ്റ്റിൽ വനിതാ പൊലീസുകാരില്ലാത്ത പഴുതുപയോഗിക്കാൻ യുവതികളുടെ ദേഹത്ത് മയക്കു മരുന്ന് കെട്ടി വയ്ക്കും; പെൺവാണിഭത്തിനും നേതൃത്വം നൽകുന്നത് കഞ്ചാവ് മാഫിയ; വൈപ്പിനിലെ ക്വട്ടേഷൻ സംഘത്തിൽ നിന്ന് എക്‌സൈസിന് ലഭിച്ചത് ഞെട്ടിക്കുന്ന വിവരങ്ങൾ; തമിഴ്‌നാട്-കേരള അതിർത്തിയിൽ നിരീക്ഷണം ശക്തമാക്കും\nSeptember 09, 2019 | 09:32 AM IST | Permalink\nകൊച്ചി: പ്രേമം നടിച്ചും സാമ്പത്തികസഹായം ചെയ്തും പെൺകുട്ടികളെ ലഹരിക്കടത്തിനായി ഉപയോഗിക്കുന്നുവെന്ന് തിരിച്ചറിഞ്ഞ് എക്‌സൈസ്. കാറിൽ വിനോദയാത്ര പോയി ലഹരികടത്തുന്ന സംഘങ്ങൾ ഏറുന്നതായും എക്‌സൈസിന് വിവരം ലഭിച്ചു. കഴിഞ്ഞദിവസം എറണാകുളം വൈപ്പിനിൽ കഞ്ചാവുമായി അറസ്റ്റിലായ ക്വട്ടേഷൻ സംഘത്തിൽനിന്നാണ് നിർണായക വിവരങ്ങൾ ലഭിച്ചത്. സ്‌കൂൾ വിദ്യാർത്ഥിനികളെവരെ സംഘം ഇതിനുപയോഗിക്കുന്നതായാണ് വിവരം.\nവാടകക്കാറുകളിൽ തമിഴ്‌നാട്ടിലേക്ക് വിനോദയാത്രയ്ക്ക് പോകുകയും തിരിച്ചുവരുമ്പോൾ കഞ്ചാവ് കടത്തുകയുമാണ് ചെയ്യുന്നത്. അധികൃതരുടെ വാഹന പരിശോധനകളിൽനിന്ന് രക്ഷപ്പെടാനായാണ് പെൺകുട്ടികളെ ഉപയോഗിക്കുന്നത്. പെൺകുട്ടികളുടെ ദേഹത്ത് ലഹരിവസ്തുക്കൾ കെട്ടിയാണ് കടത്തുന്നത്. ചെക്‌പോസ്റ്റുകളിൽ വനിതാ ഉദ്യോഗസ്ഥരില്ലാത്തതിനാൽ പെൺകുട്ടികളെ ദേഹപരിശോധന നടത്തില്ല. പെൺകുട്ടികളെ ഇവർ പെൺവാണിഭത്തിന് ഉപയോഗിക്കുന്നതായും കണ്ടെത്തിയിട്ടുണ്ട്. വൈപ്പിനിൽ പിടിയിലായ ഗുണ്ടാസംഘത്തിൽ നിന്നാണ് ഈ സൂചനകൾ കിട്ടിയത്.\nതമിഴ്‌നാട്ടിൽനിന്ന് കേരളത്തിലേക്കുള്ള ലഹരിക്കടത്ത് തടയാൻ പൊലീസും എക്‌സൈസും കർശന നടപടിയാണ് സ്വീകരിക്കുന്നത്. കൂടാതെ, തമിഴ്‌നാട്-കേരള അതിർത്തി വഴി കഞ്ചാവ് കടത്തുന്നവരെ ആക്രമിച്ച് ഇവ പിടിച്ചെടുക്കുന്ന സംഘങ്ങളുമുണ്ട്. തമിഴ്‌നാട്ടിൽ ലഹരി വിൽക്കുന്ന സംഘങ്ങൾ തന്നെയാണ് വിവരങ്ങൾ ചോർത്തിനൽകുന്നത്. ഇവർക്ക് ഇതിന് കമ്മിഷനും ലഭിക്കും. വൈപ്പിനിൽ പിടിയിലായ സംഘത്തിൽ കൂടുതൽ പേരുണ്ട്. ഇവരെക്കുറിച്ചും പെൺകുട്ടികളെക്കുറിച്ചും അന്വേഷണം നടത്തും.\nനഗരത്തിലെ ബസ് സ്റ്റാൻഡ് പരിസരത്തും ടൗൺ ഭാഗങ്ങളിലും വിൽപന നടത്താൻ കൊണ്ടു വന്ന ഒന്നേകാൽ കിലോഗ്രാം കഞ്ചാവുമായി കൊച്ചി സ്വദേശികളായ2പേരാണ് പിടിയിലായത്. ഇടക്കൊച്ചി കങ്കൾനഗർ മറ്റത്തിപ്പറമ്പിൽ വീട്ടിൽ അൽത്താഫ് എന്നു വിളിക്കുന്ന അനീഷ്(36), വൈപ്പിൻ എളങ്കുന്നപ്പുഴ ചമ്മണിയോടത്തു വീട്ടിൽ ഷിബു (49) എന്നിവരാണ് പിടിയിലായത്. ഷിബുവിന്റെ ആവശ്യപ്രകാരം കഞ്ചാവുമായി എത്തിയതാണ് അനീഷ്. കഞ്ചാവ് ബസ് സ്റ്റാൻഡിനു സമീപത്തു വച്ചു കൈമാറ്റം ചെയ്യുന്നതിനിടെ പിടികൂടുകയായിരുന്നു എന്ന് എക്സൈസ് അധികൃതർ പറഞ്ഞു.\nതെങ്കാശിയിൽ നിന്നും ശേഖരിച്ച കഞ്ചാവ് ആവശ്യക്കാർക്ക് വിവിധ സ്ഥലങ്ങളിൽ ഒരു പൊതിക്ക് 1000, 500 രൂപ നിരക്കിൽ വിൽക്കുന്നവരാണ് പ്രതികളെന്നു ചോദ്യം ചെയ്യലിൽ കിട്ടിയ വിവരത്തിന്റെ അടിസ്ഥാനത്തിൽ കൂടുതൽ പ്രതികൾ പിടിയിലാകുമെന്നും പൊലീസ് പറഞ്ഞു. കുറച്ചു കാലം മുമ്പ് പ്രായപൂർത്തിയാകാത്ത പെൺകുട്ടിയെ കഞ്ചാവ് നൽകി പീഡിപ്പിച്ച കേസിൽ2പേരെ പൊലീസ് അറസ്റ്റു ചെയ്തിരുന്നു. ചാത്തരിക്ക് സമീപമുള്ള ഫ്‌ളാറ്റിൽ വാടകയ്ക്ക് താമസിക്കുന്ന അരൂക്കുറ്റി അഞ്ചുകണ്ടം വരിക്കാട്ട് വീട്ടിൽ ഷാരൂഖ്ഖാൻ(19), വൈപ്പിൻ മണ്ഡപത്തിൽ വീട്ടിൽ ജിബിൻ(22 )എന്നിവരെയാണ് കഴിഞ്ഞദിവസം പൊലീസ് പിടികൂടിയത്. പെൺകുട്ടിയെ പീഡിപ്പിച്ചെന്ന കേസിലും ഷാരൂഖ് ഖാനെ പ്രതി ചേർത്തിട്ടുണ്ട്.\nകഴിഞ്ഞ ദിവസം പെൺകുട്ടിയുമായി ഷാരൂഖ് ഖാൻ കണ്ണാടിക്കാടുള്ള ഒഴിഞ്ഞ പറമ്പിൽ എത്തുകയും പുലർച്ചെ വരെ അവിടെ വലിചിഴിക്കുകയും ചെയ്തതു. തുടർന്ന് ഇവർ മറൈൻഡ്രൈവിൽ എത്തിയ ശേഷം ഷാരൂഖ് ഖാന്റെ സുഹൃത്തായ ജിബിൻ കൊണ്ടുവന്ന കഞ്ചാവ് പെൺകുട്ടിക്ക് നൽകുകയുമായിരുന്നു. ഇതിനിടെ പെൺകുട്ടിയുടെ മാതാപിതാ ക്കൾ പൊലീസിൽ പരാതി നൽകിയിരുന്നു. ഇതു സംബന്ധിച്ച് സൈബർ സെൽ വഴി നടത്തിയ തിരച്ചിലിലാണ് പ്രതികളെ പൊലീസ് കണ്ടെത്തിയത്.\nഷാരൂഖ് ഖാന്റെ കൂടെയാണ് പെൺകുട്ടി പോയിട്ടുള്ളതെന്ന് പൊലീസ് മനസ്സിലാക്കിയിരുന്നു. കാക്കനാട് പമ്പ് ജീവനക്കാരനാണ് ഇയാൾ. ഇവർ സഞ്ചരിച്ചിരുന്ന ഓട്ടോയിൽ പെൺകുട്ടിയുടെ മൊബൈൽ ഫോൺ മറന്നുവെച്ചു പോയത് കേസിന് വഴിത്തിരിവായി. പിറ്റേന്ന് രാവിലെ ഫോൺ കണ്ട ഓട്ടോ ഡ്രൈവർ വിവരം പൊലീസിനെ അറിയിച്ചിരുന്നു. പലയിടങ്ങളിലും കറങ്ങി നടന്ന ശേഷം എറണാകുളത്ത് മറൈൻ ഡ്രൈവ് വാക് വേ ഭാഗത്തിരുത്തിയാണ് രണ്ടു യുവാക്കളും ചേർന്ന് പെൺകുട്ടിയെക്കൊണ്ട് കഞ്ചാവ് ബീഡി വലിപ്പിച്ചതെ്. ജിബിൻ അടിപിടി ഉൾപ്പെടെ പല കേസുകളിലും മുമ്പ് പ്രതിയായിട്ടുള്ള ആളാണെന്നും പൊലീസ് പറഞ്ഞു. ഇവർക്കും കഞ്ചാവ് ലോബിയുമായി ബന്ധമുണ്ട്.


ഗസ്സയില് ഇസ്രാഈല് വ്യോമാക്രമണം – Chandrika Daily\nBy chandrika Sunday June 3, 2018 21:19 pm\nഗസ്സയില് ഇസ്രാഈല് വ്യോമാക്രമണം\nഗസ്സ: റോക്കറ്റാക്രമണം ആരോപിച്ച് ഗസ്സയില് ഇസ്രാഈല് സേനയുടെ ബോംബു വര്‍ഷം. ഗസ്സയിലെ 15 കേന്ദ്രങ്ങളില് ഇസ്രാഈല് പോര്‍വിമാനങ്ങള് ആക്രമണം നടത്തി. ഹമാസിന്റെ സായുധ വിഭാഗമായ അല് ഖസ്സാം…\nഗസ്സ: റോക്കറ്റാക്രമണം ആരോപിച്ച് ഗസ്സയില് ഇസ്രാഈല് സേനയുടെ ബോംബു വര്‍ഷം. ഗസ്സയിലെ 15 കേന്ദ്രങ്ങളില് ഇസ്രാഈല് പോര്‍വിമാനങ്ങള് ആക്രമണം നടത്തി. ഹമാസിന്റെ സായുധ വിഭാഗമായ അല് ഖസ്സാം ബ്രിഗേഡിന്റെ കേന്ദ്രങ്ങളിലായിരുന്നു ആക്രമണമെന്ന് ഇസ്രാഈല് അറിയിച്ചു. ആളപായമോ പരിക്കോ ഉണ്ടായതായി റിപ്പോര്‍ട്ടില്ല. വടക്കന് ഗസ്സയില് ഹമാസിന്റെ മൂന്ന് സ്ഥലങ്ങളില് ആക്രമണം നടത്തിയതായി വാര്‍ത്താ ഏജന്‍സികള് പറയുന്നു. സംഭവത്തോട് ഹമാസ് പ്രതികരിച്ചിട്ടില്ല.\nഹമാസും ഇസ്രാഈലും വെടിനിര്‍ത്തല് കരാറുണ്ടാക്കി ദിവസങ്ങള്‍ക്കകമായിരുന്നു വ്യോമാക്രമണം. ഗസ്സയില് 120ലേറെ പേര് കൊല്ലപ്പെട്ട ആക്രമണങ്ങള്‍ക്കുശേഷം മെയ് 30നാണ് വെടിനിര്‍ത്തല് പ്രാബല്യത്തില് വന്നത്. ഫലസ്തീനില്‍നിന്ന് അജ്ഞാതര് നടത്തുന്ന ഒറ്റപ്പെട്ട റോക്കറ്റാക്രമണത്തിന് വ്യോമാക്രമണങ്ങള് നടത്തിയാണ് ഇസ്രാഈല് മറുപടി നല്‍കാറുള്ളത്. ഫലസ്തീനുകളുമായുണ്ടാക്കിയ കരാറുകള്‍ക്ക് ഇസ്രാഈല് വില കല്‍പ്പിക്കാറുമില്ല.\n1948ല് ആട്ടിപ്പുറത്താക്കപ്പെട്ട ഫലസ്തീനികളെ തിരിച്ചുവരാന് അനുവദിക്കണമെന്നാവശ്യപ്പെട്ട് മാര്‍ച്ച് 30ന് ഗസ്സയില് തുടങ്ങിയ പ്രക്ഷോഭത്തില് 120ലേറെ പേര് കൊല്ലപ്പെടുകയും 13,000ത്തിലേറെ പേര്‍ക്ക് പരിക്കേല്‍ക്കുകയും ചെയ്തിരുന്നു.\nCategories: Video Stories Tags: ATTACK, Gazza, isarel


പേരറിവാളന്‍റെ ഹര്‍ജി തള്ളണമെന്ന് സിബിഐ - Janayugom Online\nപേരറിവാളന്‍റെ ഹര്‍ജി തള്ളണമെന്ന് സിബിഐ\nBy: Web Desk | Monday 12 March 2018 9:50 PM IST\nന്യൂഡല്‍ഹി: രാജീവ് ഗാന്ധി വധക്കേസിലെ വിധി പു:നപരിശോധിക്കണമെന്നാവശ്യപ്പെട്ട് പേരറിവാളന് നല്‍കിയ ഹര്‍ജി തള്ളണമെന്ന് സിബിഐ സുപ്രീം കോടതിയില്.\nകേസുമായി ബന്ധപ്പെട്ട് പേരറിവാളന്‍റെ പങ്ക് സുപ്രീംകോടതിക്കും വ്യക്തമാണെന്നും ആയതിനാള് വിധി പരിശോധിക്കണമെന്ന അപേക്ഷ പരിഗണിക്കേണ്ട ആവശ്യകത ഇല്ലെന്നുമാണ് സിബിഐയുടെ വാദം. രാജീവ് ഗാന്ധി വധത്തോടനുബന്ധിച്ച് നടന്ന ഗൂഡാലോചന അന്വേഷിക്കുന്നതിനായി 1999 രൂപീകരിച്ച ബഹുതല നിരീക്ഷണ സമിതിയാണ് ഇക്കാര്യം ആവശ്യപ്പെട്ട് കോടതിയില് സത്യവാങ്മൂലം സമര്‍പ്പിച്ചിരിക്കുന്നത്.\nനേരത്തെ പേരറിവാളന് ഉള്‍പ്പെടെയുള്ള പ്രതികളെ ഉടന് മോചിപ്പിക്കാനുള്ള തമിഴ്‌നാട് സര്‍ക്കാര് തീരുമാനം സുപ്രീംകോടതി ഇടപെട്ട് തടഞ്ഞിരുന്നു. ശാന്തന്, മുരുകന്, പേരറിവാള് എന്നിവരുടെ വധശിക്ഷ സുപ്രീം കോടതി ജീവപര്യന്തമായി ഇളവ് ചെയ്തതിന് പിന്നാലെയാണ് കേസിലെ ഏഴ് പ്രതികളെയും ഉടന് മോചിപ്പിക്കാന് തമിഴ്‌നാട് സര്‍ക്കാര് തീരുമാനമെടുത്തത്.\n1999 മേയ് 21ന് ശ്രീപെരുംപുതൂരില് തെരഞ്ഞെടുപ്പ് പ്രചാരണത്തിനിടെയാണ് മുന്‍പ്രധാനമന്ത്രി രാജീവ് ഗാന്ധി കൊല്ലപ്പെടുന്നത്. 1998 ജനുവരി 28ന് നളിനി, മുരുകന്, ശാന്തന്, പേരറിവാളന് എന്നിപരുള്‍പ്പെടെ ഇരുപത്തിയാറ് പേര്‍ക്ക് വധശിക്ഷയുമായി കോടതി വിധിയുണ്ടായി. 1999 മേയ് 11ന് നളിനി മുരുകന് ശാന്തന് പേരറിവാള് എന്നിവരുടെ വധശിക്ഷ സുപ്രീം കോടതി ശരിവച്ചു. 2000ത്തില് നളിനിയുടെ ശിക്ഷ ജീവപര്യന്തമായി തമിഴ്‌നാട് ഗവര്‍ണര് ഇളവ് ചെയ്തു.\nപിന്നീട് നടന്ന നിയമ പോരാട്ടത്തിനൊടുവില് 2014 ഫെബ്രുവരി 18ന് മറ്റ് മൂന്നുപേരുടെയും വധശിക്ഷ സുപ്രീം കോടതി ജീവപര്യന്തമായി ഇളവു ചെയ്തു. വധത്തെക്കുറിച്ച് നേരത്തെ അറിയാമായിരുന്നു എന്ന മൊഴി തെറ്റായി എഴുതി ചേര്‍ത്തതാണ് എന്ന് പിന്നീട് സിബിഐ ഉദ്യോഗസ്ഥന് വെളിപ്പെടുത്തിയ പശ്ചാത്തലത്തിലാണ് വിധി പു:നപരിശോധിക്കണമെന്നാവശ്യപ്പെട്ട് പേരറിവാളന് സുപ്രിംകോടതിയെ സമീപിച്ചത്.


കടലില് മൂത്രശങ്ക തീര്‍ത്തു; പൊലീസ് പിഴയിട്ടത് 4.97 ലക്ഷം കടലില് മൂത്രശങ്ക തീര്‍ത്തു; പൊലീസ് പിഴയിട്ടത് 4.97 ലക്ഷം\nകടലില് മൂത്രശങ്ക തീര്‍ത്തു; പൊലീസ് പിഴയ....\nPublished on September 5, 2017 at 3:48 pm\nകടലില് മൂത്രശങ്ക തീര്‍ത്തു; പൊലീസ് പിഴയിട്ടത് 4.97 ലക്ഷം\nസൂറിക്: കടലില് മൂത്രശങ്ക തീര്‍ത്തതിന് യുവാക്കള്‍ക്ക് കിട്ടിയത് നല്ല മുട്ടന് പണി. വടക്കന് ഇറ്റലിയിലെ സിന്‍കെ തേരെയിലെ തീരദേശ നഗരമായ മോണ്ടെറോസ്സോയില് കടലില് മൂത്രശങ്ക തീര്‍ത്തതിന് രണ്ട് യുവാക്കള്‍ക്ക് പൊലീസ് പിഴയിട്ടത് 6600 യൂറോ അതായത് 4.97 ലക്ഷം രൂപയാണ്.\nപൊതുസ്ഥലത്തെ അപമര്യാദയ്ക്കാണ് ശിക്ഷ. പിഴ രണ്ട് മാസത്തിനുള്ളില് അടയ്ക്കുന്നില്ലെങ്കില്, ഇത് ആള്‍ക്കൊന്നിന് 10000 യൂറോയിലേക്ക് ഉയരും.\nബോട്ടിലെ രാത്രി പാര്‍ട്ടി കഴിഞ്ഞു കരയിലേക്ക് മടങ്ങിയ 20, 23 വയസ്സുള്ള യുവാക്കളാണ് കുടുങ്ങിയത്. അത്യാവശ്യമായിപ്പോയതുകൊണ്ടും, രാത്രിയായി ആരും കാണില്ലെന്ന വിശ്വാസത്തിലുമാണ് ഇരുട്ടിന്റെ മറപറ്റി ഇവര് കടലില് കാര്യം സാധിച്ചത്.\nടൂറിസ്റ്റുകളുടേത് അല്ലാത്ത, മത്സ്യബന്ധനത്തിന് മാത്രം ഉപയോഗിക്കുന്ന ബീച്ചിന്റെ ഭാഗം ആണെന്നതും ‘കാര്യം സാധിക്കുന്നതിന്’ ധൈര്യമായി. എന്നാല് കഷ്ടകാലത്തിന് ശങ്ക തീര്‍ക്കുന്നതിനിടയില് പൊലീസ് കൈയോടെ പൊക്കി 3300 യൂറോ വീതം പിഴ നല്‍കുകയായിരുന്നു.\nമൂത്രമൊഴിക്കാന് ഒരിടവും ബീച്ചില് ഇല്ലായിരുന്നെന്നും ബാറുകളെല്ലാം അടച്ചുപോയതുകൊണ്ട് എവിടെയും ടോയ്ലെറ്റ് സൗകര്യം ലഭ്യമല്ലായിരുന്നെന്നും പറഞ്ഞെങ്കിലും പൊലീസ് വഴങ്ങിയില്ലെന്ന് യുവാക്കളെ ഉദ്ധരിച്ച് ഇറ്റാലിയന് ദേശീയ വാര്‍ത്ത ഏജന്‍സിയായ അന്‍സ റിപ്പോര്‍ട്ടി ചെയ്തു.\nഇറ്റലിയിലെ പൊതുസ്ഥലത്തു ലൈംഗിക പ്രവര്‍ത്തികള് ഉള്‍പ്പെടെയുള്ള മാന്യമല്ലാത്ത പ്രവര്‍ത്തികള് ചെയ്തു പിടിക്കപ്പെട്ടാല്, വലിയ തുക പിഴയായി നല്‍കേണ്ടി വരും. നേരത്തെ ജയില് ശിക്ഷ കൂടി അനുഭവിക്കേണ്ടി വരുമായിരുന്നെങ്കിലും, കഴിഞ്ഞ വര്‍ഷം ആദ്യം വരുത്തിയ നിയമ ഭേദഗതി പ്രകാരം, ഇത് ഒഴിവാക്കി പിഴ തുക ഉയര്‍ത്തുകയായിരുന്നു.


ദേശാന്തര കാഴ്ചകള് : യുകോണ് ക്വസ്റ്റ് - ഒരു കാഴ്ചാനുഭവം!\nഫെയര്‍ബാങ്ക്സിലാണ് ഉണര്‍ന്നെണീറ്റിരിക്കുന്നതെന്ന് വിശ്വസിക്കാന് കൂട്ടാക്കാത്ത മനസ്സിനായി ബ്ലോഗിലെ “യുകോണ് ക്വസ്റ്റ്” വീണ്ടുമൊന്നുറക്കെ വായിച്ചു. തലേന്ന് അറുന്നൂറ് കി.മീറ്റര് യാത്ര ചെയ്ത ക്ഷീണമൊക്കെ കുന്നിക്കുരുവോളം പോന്ന സ്വപ്നാക്ഷരങ്ങള് കൊണ്ടുപോയിരുന്നു. സ്വപ്നത്തിന് ചൂട് പിടിക്കാന് തുടങ്ങിയിട്ടാവും കമ്പ്യൂട്ടര് സ്ക്രീനില് -39°C എന്ന് കണ്ടിട്ടും വലിയ ഞെട്ടലുണ്ടായില്ല. ആറ് മണിക്ക് തന്നെ കുളിച്ചൊരുങ്ങി പ്രഭാതഭക്ഷണത്തിന് തീന്മുറിയിലെത്തി. അവിടെയാണെങ്കില് നിന്നു തിരിയാന് സ്ഥലമില്ലാത്തത്ര തിരക്ക്. എല്ലാവരും പതിനൊന്ന് മണിക്ക് പുറത്തെവിടെയോ നടക്കാന് പോകുന്ന മത്സരത്തിന്‍റെ ആവേശത്തിലാണ്. ഈ ഒച്ചപ്പാടിനിടയിലിരുന്ന് ഭക്ഷണം കഴിക്കുമ്പോഴും ചുറ്റിലുമുള്ളവരുടെ ശൈത്യകാല വസ്ത്രധാരണത്തിലായിരുന്നു എന്‍റെ ശ്രദ്ധ.\nദിവസം മുഴുവന് പുറത്ത് മഞ്ഞിലും തണുപ്പിലും നില്‍ക്കേണ്ടതിനാല് തണുപ്പിനെ പ്രതിരോധിക്കാന് അടുക്കടുക്കായി വസ്ത്രം ധരിച്ചേ മതിയാകൂ. അഞ്ചടുക്കെങ്കിലും കുറഞ്ഞത് ഇടേണ്ടി വരും. നാല് ജോഡി വസ്ത്രങ്ങളും അതിന് മുകളിലായി വലിയ ജാക്കെറ്റും സ്നോ പാന്റ്സുമിട്ട് ഞങ്ങള് തയ്യാറായപ്പോഴേക്കും ഊബറെത്തി. റോമോ അതായിരുന്നു സാരഥിയുടെ പേര്. ഫെയര്‍ബാങ്ക്സിലുള്ള ഭക്ഷണശാലകളെ കുറിച്ചാണ് റോമോ ഏറെയും സംസാരിച്ചത്. വിശപ്പാണല്ലോ എല്ലാവരുടെയും അടിസ്ഥാന പ്രശ്നം. അത് മനസ്സിലാക്കാന് പ്രാപ്തിയില്ലാത്ത നമ്മള് വിശക്കുന്നവനെ തല്ലികൊല്ലും. മൈതാനിക്കടുത്തുള്ളൊരു ഭക്ഷണശാലയുടെ വിവരങ്ങള് റോമോ വിവരിക്കുന്നത് താല്‍പര്യത്തോടെ കേട്ടിരുന്നു. അപരിചിതന്‍റെ കാളുന്ന വയറോര്‍ത്ത് ആകുലപ്പെടുന്നൊരു മനുഷ്യന്! ഒന്‍പത് മണിയോടെ ഞങ്ങളെ Morris & Thompson Cultural & Visitor Centeല് ഇറക്കി ശുഭദിനാശംസകള് നേര്‍ന്ന് റോമോ പോയി. ഇവിടെ നിന്നാണ് യുകോണ് ക്വസ്റ്റ് എന്ന ആയിരം മൈല് ദൈര്‍ഘ്യമുള്ള അന്താരാഷ്ട്ര ഡോഗ് സ്ലെഡ് മത്സരം ആരംഭിക്കുന്നത്. അലാസ്കയിലെ ഫെയര് ബാങ്ക്സില് നിന്ന് തുടങ്ങി കാനഡയിലെ യുകോണ് ടെറിട്ടറിയുടെ തലസ്ഥാനമായ വൈറ്റ് ഹോര്‍സില് അവസാനിക്കുന്ന The Test of The Best…എന്നറിയപ്പെടുന്ന ഡോഗ് സ്ലെഡിംഗ്.\nഫെയര്‍ബാങ്ക്സിലെ ഒട്ടുമിക്ക സാംസ്ക്കാരിക പരിപാടികളുടെയും കേന്ദ്രമാണ് മോറിസ് &; തോംസണ് സെന്‍റര്. അതായിരിക്കും യുകോണ് ക്വസ്റ്റും ഇവിടെന്ന് ഫ്ലാഗ് ഓഫ് ചെയ്യുന്നത്. പരിപാടി നടക്കുന്ന മഞ്ഞു മൈതാനിയില് ഓരോ ടീമിനുമുള്ള സ്ഥലങ്ങള് പല നിറങ്ങളില് അടയാളപ്പെടുത്തിയിട്ടുണ്ട്. ടീം എന്ന് പറഞ്ഞാല് പ്രധാനമായും 14 ഹസ്ക്കികളാണ്. 26 ടീമുകളാണ് മത്സരരംഗത്തുള്ളത്. ടീമുകളുടെ തയ്യാറെടുപ്പുകള് കാണാനായി അതിരാവിലെ തന്നെ കുറേപ്പേര് എത്തിയിട്ടുണ്ട്. ഇവര്‍ക്കിടയിലൂടെ സന്നദ്ധപ്രവര്‍ത്തകരും, മൃഗഡോക്ടര്‍മാരും ഹസ്ക്കികളെ പരിശോധിച്ചും അവരുടെ മെഡിക്കല് റിപ്പോര്‍ട്ടുകള് നോക്കിയും അതീവ ജാഗ്രതയോടെ ചുറ്റി നടക്കുന്നു. ഈ മത്സരം നിര്‍ത്തണമെന്ന മൃഗസംരക്ഷകരുടെ ആവശ്യം ശക്തമാണ്. നായകളുടെ ആരോഗ്യകാര്യത്തില് ഒരു വീട്ടുവീഴ്ചയും സംഘാടകരുടെ ഭാഗത്ത് നിന്ന് പ്രതീക്ഷിക്കണ്ട. മത്സരത്തില് പങ്കെടുക്കുന്നവര് ഒരുപാട് നിബന്ധനകള് പാലിക്കേണ്ടതുണ്ട്. ഏതെങ്കിലുമൊന്നു പാളിയാല് കനത്ത തുക ഫൈന് കൊടുക്കേണ്ടിവരുമെന്ന് മാത്രമല്ല മത്സരങ്ങളില് നിന്ന് ആജീവനാന്ത വിലക്കും, കേസും കോടതിയുമായി ശിഷ്ടകാലം തള്ളിനീക്കേണ്ടി വരും...\nടീമിലെ പ്രധാനികളായ ഹസ്ക്കികളൊക്കെ അവരുടെ വാനുകള്‍ക്കുള്ളില് രാജകീയമായി വിശ്രമിക്കുകയാണ്. 'ഹസ്ക്കികള്' മാത്രമല്ല എനിക്കറിയാത്ത മറ്റിനം ശ്വാനന്മാരുമുണ്ട്. ഇവരെ നയിക്കുന്നയാളെ മുഷറെന്നാണ് വിളിക്കുക. മുഷര്‍മാരെല്ലാം സ്ലെഡുകള് ഒരുക്കുന്ന തിരക്കിലാണ്. അവനവനുള്ള സാധനങ്ങള്‍ക്കൊപ്പം നായകള്‍ക്കുള്ള ഭക്ഷണം, അവയ്ക്ക് കിടക്കാനുള്ള വൈക്കോല്, മരുന്ന്, ഇടയ്ക്ക് വിശ്രമിക്കാനുള്ള കൂടാരം, മഴു, കത്തി, വിറക്, ഭക്ഷണം ചൂടാക്കാനുള്ള അടുപ്പ് അങ്ങിനെയെല്ലാം അതിനുള്ളില് ഉണ്ടാവണം. ഒറ്റ ദിവസം കൊണ്ടു ഓടിയെത്തില്ലല്ലോ. ശരാശരി പത്ത് ദിവസമോ അതില് കൂടുതലോ എടുക്കും. ഇതിനിടയിലുള്ള നിര്‍ബന്ധിത വിശ്രമസമയങ്ങള് എല്ലാവര്‍ക്കും ബാധകമാണ്. മത്സരാര്‍ത്ഥികള് വിശ്രമത്തിന് എത്തുന്ന സ്റ്റോപ്പ് ഓവറുകളില് ടീം അംഗങ്ങള് കര്‍ശന പരിശോധനക്ക് വിധേയരാകും. വിഷമകരമായ ഭൂപ്രദേശവും, അതിലേറെ പ്രവചനാതീതമായ കാലാവസ്ഥയിലുമാണ് താന് വിശ്വസിച്ചും സ്നേഹിച്ചും വളര്‍ത്തുന്ന മൃഗങ്ങളുടെ ബലത്തില് മനുഷ്യര് കാടും മേടും താണ്ടുന്നത്!\nഒരു മുഷര് സ്ലെഡില് സാധനങ്ങള് അടുക്കിവെക്കുന്നത് ശ്രദ്ധാപൂര്‍വ്വം നോക്കിനില്‍ക്കുമ്പോഴാണ് ഹുസൈന് വിളിക്കുന്നത് കേട്ടത്. 'സുരേഷി'നെ പോലെ ഞാനും തിരിഞ്ഞു നോക്കി... ക്യാമറാമാന് ഒറ്റയ്ക്കല്ല, കൂടെ ഒരു സുന്ദരിയുമുണ്ട്! അടുത്ത് ചെന്നപ്പോഴാണ് അത് ക്യാമറാമാന്‍റെ സുഹൃത്തും യുകോണ് മത്സരാര്‍ത്ഥിയുമായ റയ്ന് ഓള്‍സനാണെന്ന് മനസ്സിലായത്. കഴിഞ്ഞ രണ്ടു വര്‍ഷമായി ക്വസ്റ്റില് പങ്കെടുക്കുന്നുണ്ട് ഇരുപത്തെട്ടുകാരിയായ റയ്ന്. കഴിഞ്ഞ വര്‍ഷം ഒന്‍പതാം സ്ഥാനത്തെത്തിയിരുന്നു റയ്ന്. മഞ്ഞു കണ്ടത്തിലൂടെ നടന്ന് ഞാനവരുടെ അരികിലെത്തിയപ്പോഴേക്കും റയ്നിനു തിരക്കായി. മുഷറിന്‍റെ ഉത്തരവാദിത്വങ്ങള്‍ക്കിടയിലും എനിക്കൊരു ഓട്ടോഗ്രാഫ് തരാനും, കൂട്ടുകാരന്‍റെ കൂട്ടിനോട് മിണ്ടാനും റയ്നിന് വിഷമമുണ്ടായില്ല. കണ്ടത്തിനപ്പുറമുള്ള ചില ടീമുകള് അവരുടെ പ്രധാനികളെ വാനുകളില് നിന്ന് നിലത്തിറക്കിയിട്ടുണ്ട്. വളരെ മര്യാദക്കാരായി അവര് ചുറ്റുപാടും വീക്ഷിച്ചുകൊണ്ടിരിക്കുകയാണ്. അതൊക്കെ നോക്കി മത്സര പറമ്പിലൂടെ അന്തംവിട്ടു നടക്കുമ്പോഴാണ് രാവിലെ ഹോട്ടലില് വെച്ച് കണ്ടൊരാള് ചിരിച്ചു കൊണ്ട് കടന്നു പോയത്. ഞങ്ങള് പരിചയം പുതുക്കി. അയാള് കനേഡിയനായ എഡ് ഹോപ്‌കിന്‍സെന്ന മുഷറിന്‍റെ സഹായിയാണ്. തലേന്ന് രാത്രി ജീപ്പ് നിര്‍ത്തിയിട്ടതിനടുത്തായി ഹസ്ക്കികളുള്ള വാന് കണ്ടിരുന്നു. എഡിനെ കാണാന് സാധിച്ചില്ല, കാരണം വളരെ അത്യാവശ്യമുള്ള എന്തോ സാധനം കേടായതിനാല് മാറ്റിയെടുക്കാനായി ഹോട്ടലിലേക്ക് അദ്ദേഹം പോയിരിക്കുകയായിരുന്നു. ഈ വര്‍ഷത്തെ മത്സരത്തില് അഞ്ചാം സ്ഥാനത്തെത്തിയിരുന്നു എഡ്.\nവഴിയുടെ അറ്റത്ത് ചാനലുകാര് കൂടി നില്‍ക്കുന്നത് കണ്ടാണ് ഞങ്ങള് ചെന്നത്. അമേരിക്കനായ ഹ്യു നഫെന്ന മുഷറായിരുന്നു അവിടെയുണ്ടായിരുന്നത്. 18 തവണ യുകോണ് മത്സരത്തില് പങ്കെടുത്തിട്ടുണ്ട് ഹ്യു നഫ്. അതില് 14 പ്രാവശ്യം മത്സരം പൂര്‍ത്തിയാക്കി നേടിയതോ, രണ്ട് ഒന്നാംസ്ഥാനവും, നാല് തവണ രണ്ടാംസ്ഥാനവും, പിന്നെ രണ്ട് മൂന്നാംസ്ഥാനവും!. വെറുതെയാണോ ആളുകള് കൂടിയത്? എനിക്കാണെങ്കില് ഹ്യു നഫിനെ കണ്ടാല് മാത്രം പോരാ. ഒരു കഥയുമുണ്ട് പറയാന്. 2016ലെ മത്സര സമയത്ത് ഹുസൈന് ഊണും ഉറക്കവും ഉപേക്ഷിച്ച് ബ്രെന്റ് സാസിന്‍റെ യുകോണ് മത്സര പുരോഗതി നിരീക്ഷിച്ച് കൊണ്ടിരിക്കുകയാണ്. ഹുസൈന്‍റെ ആവേശം കെടുത്താനായി ഞാന് ഹ്യൂ നഫിനെ പിന്തുണക്കാന് തുടങ്ങി. അപ്പോള് മുതല് ‘തോല്‍ക്കാനല്ലേ'ന്നും പറഞ്ഞ് വീട്ടിലെ ആണ്‍പട കൂട്ടംകൂടി. പെട്ടെന്നാണ് ഞാന് പോലുമറിയാതെ കഥാഗതി എനിക്കനുകൂലമായത്. അതുവരെ രണ്ടാമനായിരുന്ന ഹ്യു നഫ് മത്സരത്തില് ഒന്നാമനായി!! കഥയുടെ ബാക്കി ഊഹിക്കാമല്ലോ...\nഹ്യൂ നഫ് ചാനലുകാരില് നിന്ന് സ്വതന്ത്രനാകുന്നതുവരെ ഞങ്ങള് കാത്തുനിന്നു. സ്നേഹാന്വേഷണങ്ങള്‍ക്കിടയില് ഞങ്ങള് മിസ്സിസ്സാഗയില് നിന്നാണെന്ന് അറിഞ്ഞപ്പോള്, മില്‍ട്ടണിലുള്ള ഗേള്‍ഫ്രണ്ടിന്‍റെ കാര്യം പറഞ്ഞ് കണ്ണിറുക്കിയടച്ചു. മഷി കട്ട പിടിച്ച എന്‍റെ പെന്ന് മാറ്റാന് കളി പറഞ്ഞതും, പെന്‍സില് കൊടുത്തപ്പോള് വേണ്ടെന്ന് ശഠിച്ചതും വളരെ കാലത്തെ സുഹൃത്തുക്കളോടെന്ന പോലെയായിരുന്നു. അക്ഷമരായി നില്‍ക്കുന്ന മറ്റു ആരാധകരെ മാനിച്ച് കഥ പറച്ചില് ഞാന് മാറ്റിവെച്ചു...അതുമാത്രമല്ല, തണുപ്പിന്‍റെയാവും എന്‍റെ കാല്‍വിരലുകള് വേദനിക്കാനും തുടങ്ങിയിരുന്നു. എങ്ങിനെയാണാവോ ദിവസങ്ങളോളം ഈ മനുഷ്യരും അവരുടെ കൂടെയുള്ള നായകളും ഇത്രയും തണുപ്പില് കഴിച്ചുകൂട്ടുന്നത്?\nവേദന അസഹ്യമായപ്പോള് ഞങ്ങള് സെന്‍ററിന്‍റെ അകത്തേക്ക് പോയി. അവിടെ ഫോട്ടോഗ്രാഫര്‍മാരുടെ തിരക്കാണ്. ക്യാമറകളുടെ തണുപ്പകറ്റാനും, കൈയ്യുറകള് നനഞ്ഞത് മാറ്റുവാനുമുള്ള തിടുക്കത്തിലാണ് എല്ലാവരും. ബൂട്ട്സിന്‍റെ അടിയില് ക്രാംപോണ്‍സ് ഇട്ടതിനാല് എനിക്ക് സെന്‍ററിന്‍റെ അകത്തേക്ക് പ്രവേശിക്കാന് പാടില്ല. ക്രാംപോണ്‍സിലെ മുള്ളുകള് നിലം കേടുവരുത്തുമെന്നതിനാലാണ് വിലക്ക്. വരാന്തയിലെ കോണിലിരുന്നു കാലിലിട്ടിരുന്ന ബൂട്ട്സും സോക്ക്സുകളൊക്കെ ഊരി വിരലുകള്‍ക്ക് അനക്കമുണ്ടോന്ന് പരിശോധിച്ചു. കൈകള് കൂട്ടിത്തിരുമ്മി കാല്‍വിരലുകള് ചൂടാക്കി, വീണ്ടും സോക്സുകള് ഇട്ട് അതിനുള്ളില് വാര്‍മര് രണ്ടു പാക്കറ്റുകള് ഒട്ടിച്ചു വെച്ചു. ഏഴു മണിക്കൂര് വരെ ചൂടുണ്ടാവുന്നാണ് പരസ്യം. കൈയ്യുറകള്‍ക്കുള്ളിലും വാര്‍മര് വെച്ചു ക്യാമറയെ നന്നായി തുടച്ചു മിനുക്കി ഞങ്ങള് വീണ്ടും പുറത്ത് ചാടി. മത്സരം തുടങ്ങാറായതിനാലാവും ടീമുകളുടെ അരികിലൂടെ ഞങ്ങള് നടന്നിരുന്ന വഴികളെല്ലാം അപ്പോഴേക്കും സംഘാടകര് അടച്ചിരുന്നു.\nക്യാമറാമാനുകളും ടി.വി.ക്കാരും തിക്കിത്തിരക്കുന്നതിനടയിലൂടെ ഞങ്ങള് കുറെ ദൂരം മുന്നോട്ടു പോയി ചെനാ (Chena River) പുഴയിലിറങ്ങി. പുഴയില് മഞ്ഞാണ്, വെള്ളമെല്ലാം ഉറഞ്ഞു പോയിരിക്കുന്നു. ആളുകള് അക്ഷമരായി ട്രാക്കിനിരുവശവും നില്‍ക്കുകയാണ്. കുട്ടികളെല്ലാം പുഴയിലെ മഞ്ഞില് ഉരുണ്ടു കളിച്ച് രസിക്കുന്നു. കുന്നിറങ്ങി വരുന്ന ടീമുകളെ നന്നായി കാണാവുന്നൊരിടത്ത് ഞാന് നിന്നു. പുഴയുടെയും മഞ്ഞിന്‍റെയും തണുപ്പാസ്വദിച്ചിട്ടാവും കണ്ണും മൂക്കും നിറഞ്ഞൊഴുകാന് തുടങ്ങി. ട്രാക്കിനുള്ളിലേക്ക് ആളുകളിറങ്ങി നില്‍ക്കുന്നില്ലാന്ന് സന്നദ്ധപ്രവര്‍ത്തകര് ഉറപ്പുവരുത്തുന്നുണ്ടായിരുന്നു. വണ്ടിയുമായി ഹസ്ക്കികള് മഞ്ഞിലിറങ്ങി കഴിഞ്ഞാല് പിന്നെ മുന്നും പിന്നും നോക്കാത്ത ഓട്ടമാണ്.\nമുഷറിന്‍റെ അമ്മയോ, കൂട്ടുകാരിയോ, അച്ഛനോ, അങ്ങിനെയാരെങ്കിലും കുറച്ചു ദൂരം സ്ലെഡിലിരിക്കും. അതവര്‍ക്കൊരു ബഹുമതിയാണ്. ദൂരെ ആരവമുയര്‍ന്നു... ടീമുകളുടെ വരവാണ്. ഒരു ടീം കടന്നു പോയി പത്ത് മിനിട്ടുകള്‍ക്ക് ശേഷമാണ് അടുത്ത ടീം വരുന്നത്. റെയ്നും, എഡും, ഹ്യു നഫും കടന്നു പോയപ്പോള് ഞങ്ങള് മഞ്ഞു പുഴയില് നിന്ന് കയറി പാലത്തിന് മുകളിലെത്തി. അവിടെ നിന്ന് മത്സരം തുടങ്ങുന്നിടം വ്യക്തമായി കാണാത്തതിനാല് കുന്നിറങ്ങി അങ്ങോട്ട് പോകാമെന്നായി. വീഴാതെ ഈ മഞ്ഞ് കുന്നിറങ്ങാന് എന്ത് ചെയ്യും? അപ്പോഴാണ് വേറെയൊരാള് നെഞ്ചില് ക്യാമറ അടുക്കി പിടിച്ചു ഉരുതിയിറങ്ങുന്നത് കണ്ടത്. What an idea Sirji! ‘മുന്‍പേ ഗമിക്കുന്ന...’ അതുതന്നെ, ഞാന് നേരെ താഴെയെത്തി… എന്ത് രസം! ഹുസൈന് ക്യാമറയും പൊത്തിപ്പിടിച്ച് മര്യാദക്കാരനായി പതുക്കെപ്പതുക്കെയാണ് കുന്നിറങ്ങിയത്. കൈകള് തണുത്തിട്ടാവും ‘കുറച്ച് നേരം നീ ക്യാമറ പിടിക്കെന്നു’ പറഞ്ഞു ആ ചങ്ക് സാധനം എന്‍റെ കൈയില് തന്നു. ഞാനതിനെ തോളില് ഭദ്രമായി തൂക്കിയിട്ട് കാഴ്ച കാണാന് നടന്നു. അപ്പോള് ഓടാന് തയ്യാറായത് തുടക്കകാരനായ ഐക്ക് അണ്ടര്‍വുഡായിരുന്നു. കൌണ്ട് ഡൌണ് പൂജ്യത്തിലെത്തിയപ്പോഴേക്കും ഹസ്ക്കികള് ഓടി.. സ്ലെഡില് ഐക്കുണ്ടായിരുന്നില്ല. പിന്നെ വേഗത്തില് ഓടി കയറുകയാണുണ്ടായത്. അങ്ങിനെയൊരു അനുഭവം ഞങ്ങള്‍ക്ക് പണ്ടുണ്ടായതാണ്. അതോര്‍ത്ത് നില്‍ക്കുന്നതിനിടയിലാണ്, “Next on the trail, Chest # 23, Allen Moore”എന്ന് കേട്ടത്. പിന്നെയൊന്നും ഓര്‍മ്മയില്ല...\nവേലിക്കരികിലെത്തി നോക്കുമ്പോഴുണ്ട് ട്രാക്കില് അലന്‍റെ ഹസ്ക്കികളെ കെട്ടിപ്പിടിച്ചിരിക്കുകയാണ് സഹായികളും സന്നദ്ധ പ്രവര്‍ത്തകരും. പിടിവിട്ടാല് കുതിച്ചു പായും, അത്രയ്ക്ക് ആവേശത്തിലാണവര്. മുപ്പത് സെക്കന്റ് എന്ന് കേട്ടതും ഹസ്ക്കികള് കുഞ്ഞു ബൂട്ടികള് ഇട്ട മുന്‍കാലുകള് ഉയര്‍ത്തി. കൌണ്ട് ഡൌണ് തുടങ്ങിയപ്പോഴേക്കും അവരെ പിടിച്ചിരുന്നയാളുകള് മാറി കൊടുത്തു. “എനിക്ക് വേണ്ടിയല്ല, എന്‍റെ ഡോഗ്സിന് വേണ്ടിയാണ് ഞാന് ഓടുന്നതെന്നായിരുന്നു അലന്‍റെ പ്രസ്താവന.” അതുവരെ കണ്ടെതെല്ലാം ഞാന് മറന്നു. സീറോന്നു കേട്ടതും ഹസ്ക്കികള് കുതിച്ചു… ഞാനും ആവേശത്തില് അലനെന്നൊക്കെ വിളിച്ചു കൂകി…അലന് പോയ ആരവമൊതുങ്ങിയപ്പോഴാണ് ഞാന് സ്വന്തം ക്യാമറാമാനെ തിരഞ്ഞത്. ദേഷ്യത്തില് മുഖമൊക്കെ കറുപ്പിച്ചു ഒരാളുണ്ട് എന്‍റെയടുത്തേക്ക് വരുന്നു..”നീയിതെവിടെ പോയിരുന്നു? അലന്‍റെ ഫോട്ടോ കിട്ടിയില്ല” അതെന്താ.. വളരെ നിഷ്ക്കളങ്കമായി പാത്തുവിന്‍റെ ചോദ്യം. ‘എടി, ക്യാമറ നിന്‍റെയടുത്തല്ലേ? നീയെന്ത് പാച്ചിലാണ് പാഞ്ഞത്..’ ഫോണ് മരവിച്ചതിനാല് അതിലും എടുക്കാന് പറ്റിയില്ല…. ഹുസൈന്‍റെ മുറുമുറുപ്പുകള് തുടര്‍ന്നിട്ടും ഇതൊക്കെ എപ്പോ സംഭവിച്ചെന്ന മട്ടിലാണെന്‍റെ നില്‍പ്പ്. എന്‍റെ തോളില് നിന്ന് ക്യാമറ ഹുസൈനെടുത്തപ്പോഴാണ് അങ്ങിനെയൊരു സാധനമവിടെ തൂക്കിയ കാര്യമെനിക്ക് ഓര്‍മ്മവന്നത്! ഇതിനിടയില് ഞാനെപ്പോഴാണ് ഓടിയത്??\nഞാന് ആദ്യമായി യുകോണ് ക്വസ്റ്റിനെ കുറിച്ചെഴുതിയ വര്‍ഷം അലന് മൂറായിരുന്നു വിജയിച്ചത്. 25 വര്‍ഷമായി മത്സരത്തില് പങ്കെടുക്കുന്ന അറുപതുകാരനായ അലനാണ് 2018 ലെയും വിജയി. മൂന്ന് തവണ ഒന്നാമനായി, രണ്ട് പ്രാവശ്യമായി രണ്ടാം സ്ഥാനവും, മൂന്നാം സ്ഥാനവും അലന് നേടിയിട്ടുണ്ട്. നേട്ടങ്ങളുടെ കണക്കിനേക്കാള് പ്രാധാന്യം ഓരോ വര്‍ഷവും മത്സരവും മുഴുമിപ്പിക്കുകയെന്നതാണ്. എത്ര പരിചയസമ്പന്നനായിട്ടും കാര്യമില്ല. കാരണം മുഷറും അവര് നയിക്കുന്ന 14 നായകളും കടന്നു പോകുന്ന പ്രകൃതിയുടെ കളിത്തട്ടിതുവരെ ആരോടും സൗഹൃദത്തിലായിട്ടില്ല. മത്സരം പ്രകൃതിയോടല്ലേ? പണ്ട് സ്വര്‍ണ്ണഖനി തേടി യുകോണിലേക്ക് പുറപ്പെട്ടവര് കടന്നു പോയിരുന്നതും ഇതേ വഴികളിലൂടെയാണ്. അന്ന് ലക്ഷ്യം കണ്ടവരേക്കാളധികം പാതി വഴിക്ക് പൊലിഞ്ഞ ജീവനുകളായിരുന്നു ഏറെയും. തിളങ്ങിയും മങ്ങിയും ചരിത്രത്തില് കിടക്കുന്ന അദ്ധ്യായത്തിനെ അനുസ്മരിക്കാനാണ് 1984ല് യുകോണ് ക്വസ്റ്റ് മത്സരം ആരംഭിച്ചത്. പൂര്‍വ്വികരുടെ അനുഭവങ്ങള് മനസ്സിലാക്കാനാവും തണുപ്പേറിയ ഫെബ്രുവരി മാസത്തില് തന്നെയിത് നടത്തുന്നത്.\nനല്ല സ്വഭാവമാണെങ്കില് കാലാവസ്ഥ -30°നും -50°C നും ഇടയിലായിരിക്കും. പക്ഷെ വളരെ അപൂര്‍വ്വമായെ അങ്ങിനെയുണ്ടാവൂ. കാറ്റടിക്കുകയോ, ഹിമപാതമുണ്ടാവുകയോ ചെയ്‌താല് സ്ഥിതി -70°C ലെത്തും. നാല് പര്‍വ്വതശൃംഗങ്ങളും, പുഴകളും, കാടും മാത്രമല്ല വന്യജീവികളുടെ ആക്രമണവും ഇവര് മറികടക്കേണ്ടതുണ്ട്. ജി.പി.എസ് പോലെയുള്ള ആധുനിക ഉപകരണങ്ങളുണ്ടെങ്കിലും അപകടം സംഭവിച്ചാല് രക്ഷാപ്രവര്‍ത്തനമെത്തിക്കാന് പ്രകൃതിയുടെ കനിവിനായി കാത്തുനില്‍ക്കണം. ആകെ ഒന്‍പത് വിശ്രമകേന്ദ്രങ്ങളുള്ള ക്വസ്റ്റില്, ഒന്നില് നിന്ന് മറ്റൊന്നിലെത്തുന്നതുവരെ പ്രകൃതിയുടെ വന്യതയിലും വിജനതയിലും യജമാനരും അവരുടെ വിശ്വസ്തരും നടത്തുന്ന ജൈത്രയാത്ര..\nകണ്ണ് നിറച്ച് കാണുകയും അതിലേറെ പരിഭവം കേള്‍ക്കുകയും ചെയ്തതോണ്ടാവും -39°C ഒന്നുമല്ലാതായത്. അവസാനത്തെ മത്സരാര്‍ത്ഥികളുടെ ഓട്ടം കാണാന് നില്‍ക്കാതെ ഞങ്ങള് ഹോട്ടലിലേക്ക് പോന്നു. മുറിയിലെത്തിയതും ക്യാമറാമാന് ക്യാമറക്കും ഫോണിനും പ്രഥമശുശ്രൂഷ നല്‍കാന് തുടങ്ങി. കണ്ടതൊന്നും കണ്ണില് നിന്ന് പോകാതിരിക്കാനായി ഞാന് കണ്ണടച്ച് കിടന്നു. നാലുമണിയായപ്പോള് 25 മൈല് അപ്പുറമുള്ള ടൂ റിവേര്‍സെന്ന സ്ഥലത്തേക്ക് പോയി. അവിടെ വെച്ചു റയ്നയും, ഹ്യു നഫും കടന്നു പോകുന്നത് കണ്ടു. അവരെ പിന്തുടര്‍ന്ന് കുറച്ച് ദൂരം പോയപ്പോള് തീര്‍ത്തും വിജനമായ ഒരിടത്ത് ക്യാമറയും പിടിച്ച് മുട്ടോളം മഞ്ഞില് പ്രിയപ്പെട്ട ടീമുകളെ കാത്തു നില്‍ക്കുകയാണ് ഒരു കൂട്ടം മാനുകള്! ഹുസൈന് അവിടെയിറങ്ങി അവരുടെ കൂട്ടത്തില് കൂടി. തണുപ്പത്ത് മഞ്ഞില് ഇരുന്നും, കിടന്നും, മുട്ടിലിഴഞ്ഞും കൈയുറകള് ഇടാതെ പടംപിടിക്കുകയാണ്. മൂന്നാമത്തെ ബാറ്ററിയും ഊറ്റിയെടുത്ത് ക്യാമറയുടെ ജീവന് പൊലിയാറായപ്പോഴേക്കും ഹുസൈന് സാഹസം മതിയാക്കി. അങ്ങിനെ അക്ഷരങ്ങള് കാഴ്ചയായി മാറിയൊരു ദിവസത്തിന് തിരശീല വീഴുകയാണ്...\nPosted by Mubi at 7:04:00 AM\nLabels: Fairbanks, Morris & Thompson Cultural & Visitor Centre, Photomanz, Yukon Quest 2018, യാത്രാവിവരണം\nMubi March 15, 2018 at 7:05 AM\nഇപ്പോഴും അവിശ്വസനീയമായതൊന്നുണ്ട്, അതെന്‍റെ ഓട്ടമാണ്...മഞ്ഞിലൂടെ!!\nMuralee Mukundan , ബിലാത്തിപട്ടണം March 15, 2018 at 9:43 AM\nനിങ്ങൾക്ക് ഒരു കാഴ്ച്ച അനുനുഭവം\nഞങ്ങൾക്കൊക്കെ കാണാക്കാഴ്ച്ചകളുടെ ഒരു എമണ്ടൻ പൂരം ..\nപ്രകൃതിയുടെ വന്യതയിലും വിജനതയിലും യജമാനരും അവരുടെ\nവിശ്വസ്തരും നടത്തുന്ന കാഴ്ച്ചയുടെ ഒരു അതുഗ്രൻ പൂരമായ ജൈത്രയാത്ര.. !\nMubi March 15, 2018 at 7:30 PM\nആ വണ്ടി വലിച്ച് ഓടുന്നത് കുഞ്ഞു ഹസ്ക്കികളാണ്. കാണുമ്പോ പാവം തോന്നും. ഇപ്പോഴും ഇവിടെ ചില സ്ഥലങ്ങളില് ശൈത്യകാലത്ത് എത്തിപ്പെടാന് ഇതു തന്നെയുള്ളൂ മാര്‍ഗ്ഗം... നന്ദി മുരളിയേട്ടാ :)\nSREEJITH NP March 15, 2018 at 11:27 AM\nമുബിയും കൂട്ടുകാരും മഞ്ഞിലൂടെ ഓടി കളിക്കുന്നു. അടിപൊളി\nMubi March 15, 2018 at 7:32 PM\nഹഹഹ ശ്രീ... നിരപ്പായ സ്ഥലത്ത് ഓടാത്ത ഞാനാണ് മഞ്ഞിലൂടെ ഓടിയത്!\nനിര്‍മ്മല March 15, 2018 at 7:43 PM\nനല്ല വിവരണം മുബി, അടുത്തത് കാത്തിരിക്കുന്നു.\nഞങ്ങള് ജൂലൈ മാസത്തില് കണ്ട ഫെയര്‍ബാങ്ക്സ് ഇതാണെന്നു തോന്നുന്നില്ല. വായിച്ചിട്ട് എനിക്കു തണുക്കുന്നു :)\nMubi March 17, 2018 at 8:14 AM\nഒരു വര്‍ഷം മുഴുവന് നിന്ന് മാറി വരുന്ന ഋതുക്കളെങ്ങിനെയാവും അലാസ്കയുടെ പ്രതിച്ഛായ എന്നറിയാന് മോഹമുണ്ട് ചേച്ചി..(അത്യാഗ്രഹമാണെങ്കിലും വെറുതെ മോഹിക്കാലോ)\nJeena Rajesh March 15, 2018 at 8:35 PM\nമുബീ എന്ത് രസമാണിത് വായിക്കാൻ...യാത്രകൾ പോകാൻ കൊതിപ്പിക്കുന്നു ഇതെന്നെ\nMubi March 17, 2018 at 8:16 AM\nനന്ദി ജീന... ഒരാളെയെങ്കിലും വെടക്കാക്കിയതില് സന്തോഷമുണ്ട് :) :)\nറിനി ശബരി March 15, 2018 at 9:29 PM\nഈ മൽസര വിവരണം സൂപ്പറായ് ട്ടൊ മുബിയേ .. ഹസ്കിയേ ഒരെണ്ണം നമ്മുടെ ലാലേട്ടൻ കൊണ്ട് വന്നതായ് കണ്ടിരുന്നു ഇത്തിരി മുന്നേ . അവിടെ അവർ അത്രക്ക് കാര്യക്ഷമമായ് അത് നടത്തുന്നതും പിന്നാലെ വരുന്ന പൊല്ലാപുകൾ ഓർത്തിട്ടും അതിനൂടുള്ള അത്മാർത്ഥമായ സ്നേഹം കൊണ്ടുമാകും .. ഇവിടെയൊക്കെ പീഡനമാണല്ലൊ മുഴച്ച് നിൽക്കാ .. ഇടക്കുള്ള തിരിഞ്ഞ് നോട്ടവും , ക്യാമറ പൊലും ഓർക്കാതെയുള്ള ഓട്ടവും മനസ്സിനേ അങ്ങൊട്ടെടുത്ത് .. കാലിലേ ഷൂസിനടിയിലേ കൂർത്ത സാധനത്തിന്റെ ഒരു പേരു പറഞ്ഞല്ലൊ മറന്നു , കണ്ണിൽ മഞ്ഞ് നിറച്ച് ഫീലുണ്ട് ആത്മാർത്ഥത നിറഞ്ഞ ഈ വരികൾക്ക് വിവരണത്തിനു ... മുബീ സ്നേഹം ❤\nMubi March 17, 2018 at 8:20 AM\nനന്ദി റിനി... നീയൊക്കെ ബ്ലോഗിലേക്കുള്ള വരവ് തന്നെ നിര്‍ത്തിയതില് സങ്കടമുണ്ട് ട്ടോ :(\nvettathan March 16, 2018 at 12:45 AM\nഇതൊക്കെ വായിച്ചു എനിക്കും പ്രായം കുറഞ്ഞതുപോലെ. മുബിയുടെ ഉല്‍സാഹം വായനക്കാരിലേക്ക് എത്തുന്നുണ്ട്\nMubi March 17, 2018 at 8:21 AM\nവെട്ടത്താന് ചേട്ടന് പ്രായായിന്ന് ആരാ പറഞ്ഞത്?\nLazar Dsilva March 18, 2018 at 2:14 AM\nനമുക്ക് ഒട്ടും പരിചയമില്ലാത്ത ദേശത്തിന്റെ, സംസ്കാരത്തിന്റെ എഴുത്തുകൾ എപ്പോഴും ആഹ്ലാദകരം. നന്നായി വിവരിച്ചു...\nMubi March 20, 2018 at 7:29 PM\nകണ്ടതും അറിഞ്ഞതും അതെ തീവ്രതയില് പകര്‍ത്താനോയോന്നറിയില്ല... ശ്രമിച്ചിട്ടുണ്ട്. നന്ദി ലാസര്


ഇന്ത്യന് റിപ്പബ്ലിക് ദിനം വാഷിങ്ങ്ടണ് ഡിസി ഇന്ത്യന് എംബസിയില് ആചരിച്ചു\nഭാരതത്തിന്റെ എഴുപത്തിമൂന്നാം റിപ്പബ്ലിക് ദിനാചരാണം വാഷിങ്ങ്ടണ് ഡി സി ഇന്ത്യന് എംബസിയില് 2022 ജനുവരി 26 നു വിപുലമായി ആചരിച്ചു.\nകോണ്‍സുലേറ്റ് ഫസ്റ്റ് സെക്രട്ടറി ശ്രീ വാസുദേവ് രവിയുടെ പ്രെത്യേക ക്ഷണപ്രകാരം കേരളാ അസ്സോസിയേഷന് ഓഫ് ഗ്രേറ്റര് വാഷിംഗ്ടണ് ന്റെ പ്രെസിഡെന്റ് ഡോ. മധുസൂദനന് നമ്പ്യാര് ചടങ്ങില് പങ്കെടുത്തു. തലസ്ഥാന നഗരിയിലെ പ്രമുഖര് പങ്കെടുത്ത ചടങ്ങില് ഇന്ത്യന് യു എസ് അംബാസിഡര് ശ്രീ തരണ്‍ജിത് സിംഗ് സന്ധു ഇന്ത്യന് പതാകയുയര്‍ത്തി.\nരാഷ്ട്രപതി രാമനാഥ് കോവിന്ദിന്റെ വീഡിയോ സന്ദേശം സദസ്സില് പ്രദര്‍ശ്ശിക്കപ്പെടുകയുണ്ടായി. ഇന്ത്യന് സ്വാതന്ത്ര സമര മുന്നണി പോരാളി നേതാജി സുബാഷ് ചന്ദ്രബോസിന്റെ 125 ആം ജന്മദിനം കൂടി ആചരിച്ച ചടങ്ങില് കദം കദം ബഡായേ ജാ... എന്ന ഗാനം അദ്ദേഹത്തിന്റെ ആചാരസൂചകമായി ആലപിച്ചു.\nശ്രീ മധുസൂദനന് നമ്പ്യാര് കേരളാ അസ്സോസിയേഷന്റെ 2022 ലെ പ്രോഗ്രാം കലണ്ടര് തദവസരത്തില് അംബാസിഡര് ശ്രീ തരണ്‍ജിത് സിംഗ് സന്ധുവിനു കൈമാറുകയുണ്ടായി. അംബാസിഡര് അസ്സോസിയേഷന്റെ 2022 ലെ പരിപാടികള്‍ക്ക് എല്ലാവിധ ആശംസകളും ശ്രീ മധുസൂദനനെ അറിയിച്ചു.


"കുമരനല്ലൂർ യൂണിറ്റിന്റെ ചരിത്രം" എന്ന താളിന്റെ പതിപ്പുകൾ തമ്മിലുള്ള വ്യത്യാസം - പരിഷത്ത് വിക്കി\n"കുമരനല്ലൂർ യൂണിറ്റിന്റെ ചരിത്രം" എന്ന താളിന്റെ പതിപ്പുകൾ തമ്മിലുള്ള വ്യത്യാസം\n14:11, 11 ഒക്ടോബർ 2021-നു നിലവിലുണ്ടായിരുന്ന രൂപം (മൂലരൂപം കാണുക)\n('കേരള ശാസ്ത്രസാഹിത്യ പരിഷത്ത് കുമരനല്ലൂർ യൂണ...' താൾ സൃഷ്ടിച്ചിരിക്കുന്നു)\n20:45, 19 ഒക്ടോബർ 2021-നു നിലവിലുള്ള രൂപം (മൂലരൂപം കാണുക)\n1973ൽ തന്നെ കുമരനല്ലൂരിൽ കേരള ശാസ്ത്രസാഹിത്യ പരിഷത്തിന്റെ പ്രവർത്തനം ആരംഭിച്ചെങ്കിലും ഔദ്യോഗികമായി അംഗീകാരം ലഭിച്ചത് 1974ൽ ആയിരുന്നു. അന്ന് 16 അംഗങ്ങളാണ് ഉണ്ടായിരുന്നത്. ആനക്കര യൂണിറ്റ് എന്ന പേരിലാണ് അന്ന് അറിയപ്പെട്ടിരുന്നത്. ആദ്യ പ്രസിഡന്റ് പി. വാസുദേവൻ നമ്പൂതിരിയും ആയിരുന്നു. എം. ചന്ദ്രൻ, അച്യൂതൻ ചേക്കോട് എന്നിവർ ആദ്യകാല അംഗങ്ങൾ ആണ്. തണ്ണീർകോട് സ്ക്കൂളിലെ ഹെഡ്‍മാസ്റ്റർ ആയിരുന്ന കുമാരൻ മാഷ് സജീവമായി പ്രവർത്തനത്തിൽ ഉണ്ടായിരുന്നു. അരുണ ടീച്ചർ, നാരായണൻകുട്ടി മാസ്റ്റർ എന്നിവരാണ് യൂണിറ്റിലെ ഏറ്റവും മുതിർന്ന അംഗങ്ങൾ. ഇവരുടെ അംഗത്വം സംസ്ഥാനം നേരിട്ട് കൊടുത്തതാണ്. അന്നൊക്കെ അങ്ങനെയായിരുന്നു.\n20:45, 19 ഒക്ടോബർ 2021-നു നിലവിലുള്ള രൂപം


കള്ളിമുള്‍ച്ചെടിയോട് പ്രിയമുള്ളവരാണോ? ഇതാ, ഓറഞ്ച് പൂക്കള് വിടരുന്ന കള്ളിച്ചെടികൾ | Cactus With Orange Flowers\nThiruvananthapuram, First Published Jan 14, 2021, 3:05 PM IST\nഇടതൂര്‍ന്ന മുള്ളുകള് ചെടിക്ക് സംരക്ഷണം നല്‍കുന്നതിനാല് വീടിന് പുറത്ത് ഏതു കാലാവസ്ഥയിലും വളര്‍ത്താം. രാത്രികാലങ്ങളില് നല്ല തണുപ്പ് ലഭിക്കുന്ന പര്‍വത പ്രദേശങ്ങളിലാണ് ഈ ചെടിയുടെ ഉത്ഭവം. അതുകൊണ്ടൊക്കെ തന്നെ കൂടുതല് പൂക്കളുണ്ടാകാനായി തണുപ്പ് കാലം നല്ലതാണ്.\nകള്ളിമുൾ ചെടികൾ വളർത്താൻ താൽപര്യമുള്ളവരാണ് ഇന്ന് ഏറെയും. വിവിധ തരത്തിലുള്ള കാക്റ്റസുകൾ ഇൻഡോറായി വളർത്തുന്നവർ ഏറെയുണ്ട്. അതിൽതന്നെ വ്യത്യസ്തമായ പലതരം കള്ളിമുൾ ചെടികളുമുണ്ട്. പ്രഭാതത്തില് സൂര്യപ്രകാശം നന്നായി ലഭിക്കുന്ന സ്ഥലത്ത് നന്നായി വളര്‍ത്താന് പറ്റുന്ന വെളുത്ത മുള്ളുകളോടു കൂടിയ വൃത്താകൃതിയിലുള്ള മഞ്ഞുഗോളം പോലെയുള്ള ഒരിനം കള്ളിച്ചെടിയാണ് ഓറഞ്ച് സ്‌നോബോള് കാക്റ്റസ്. പേര് പോലെ തന്നെ ഓറഞ്ച് നിറത്തിലുള്ള ആകര്‍ഷകമായ പൂക്കളും ഈ കള്ളിമുള്‍ച്ചെടിയിലുണ്ടാകും. രണ്ടോ മൂന്നോ വര്‍ഷങ്ങള് കൊണ്ട് പുതുമുകുളങ്ങള് പ്രത്യക്ഷപ്പെടുകയും കൂടുതല് കൂടുതല് പൂക്കളുണ്ടാകുകയും ചെയ്യും. വീടിനകത്തുവച്ചാൽ അതിനാൽത്തന്നെ അതിമനോഹരമായിരിക്കുമെന്ന് പ്രത്യേകം പറയേണ്ടല്ലോ. ഏതായാലും, ഈ ഓറഞ്ച് പൂക്കളുണ്ടാകുന്ന കള്ളിമുള്‍ച്ചെടികളുടെ വിശേഷങ്ങള് അറിയാം.\nറിബൂട്ടിയ മസ്‌കുല (Rebutia muscula) എന്നാണ് ഈ കള്ളിമുള്‍ച്ചെടിയുടെ ശാസ്ത്രനാമം. വര്‍ഷം തോറും നടീല് മിശ്രിതം മാറ്റിനിറച്ചാണ് നല്ല രീതിയില് വളര്‍ത്തുന്നത്. നല്ല നീര്‍വാര്‍ച്ചയുള്ളതും മണല് കലര്‍ന്നതുമായ മിശ്രിതമാണ് ഉപയോഗിക്കാറുള്ളത്. പ്രത്യേകം ശ്രദ്ധിക്കണം, നല്ല സൂര്യപ്രകാശത്തില് വളരുന്ന കള്ളിച്ചെടിക്ക് നല്‍കുന്നതിനേക്കാള് കുറഞ്ഞ വെള്ളമേ പ്രകാശം കുറഞ്ഞ സ്ഥലത്ത് വളര്‍ത്തുമ്പോള് നല്‍കാവൂ.\nഓറഞ്ച് പൂക്കളുണ്ടാകുന്ന നിരവധിയിനങ്ങളിലുള്ള കള്ളിച്ചെടിയുണ്ട്. ക്ലീസ്റ്റോ കാക്റ്റസ് എന്നയിനം ഉയരമുള്ളതും തിളങ്ങുന്ന സ്വര്‍ണവര്‍ണമുള്ള മുള്ളുകളുള്ളതുമാണ്. തിളങ്ങുന്ന ഓറഞ്ച് നിറത്തിലുള്ള പൂക്കളും ഈ കള്ളിച്ചെടിയിലുണ്ടാകും. ഡെസേര്‍ട്ട് ജെം എന്നറിയപ്പെടുന്ന മറ്റൊരിനം കള്ളിച്ചെടിയിലും ആകര്‍ഷകമായ ഓറഞ്ച് പൂക്കളുണ്ടാകും. പാരോഡിയ എന്നയിനം ഓറഞ്ചും ചുവപ്പും കലര്‍ന്ന പൂക്കളുള്ളതാണ്. വളരെ പതുക്കെ വളരുന്നതും വൃത്താകൃതിയിലുള്ളതും ഓറഞ്ചും ചുവപ്പും കലര്‍ന്ന പൂക്കളുണ്ടാകുന്നതുമായ ഇനമാണ് ക്രൗണ് കാക്റ്റസ്.\nആകര്‍ഷകമായ ഓറഞ്ചും ചുവപ്പും പൂക്കളുണ്ടാകുന്ന മറ്റൊരിനമാണ് ക്ലാരെറ്റ് കപ്പ് കാക്റ്റസ്. നക്ഷത്രാകൃതിയിലുള്ള തിളങ്ങുന്ന ഓറഞ്ച് നിറമുള്ള പൂക്കളുണ്ടാകുന്ന ഇനമാണ് ഈസ്റ്റര് കാക്റ്റ്‌സ്. സൂര്യദോയത്തില് വിടരുകയും സൂര്യാസ്തമയമാകുമ്പോള് വാടിപ്പോകുകയും ചെയ്യുന്നയിനമാണിത്. വീട്ടിനുള്ളില് വളര്‍ത്തുന്നയിനങ്ങളില് പ്രധാനമാണ് ഈസ്റ്റര് കാക്റ്റസ്. ഗ്ലോബിന്റെ ആകൃതിയിലുള്ളതും ചെറിപ്പഴത്തിന്റെ ചുവപ്പ് നിറമോ ഓറഞ്ച് നിറമോ ഉള്ളതുമായ പൂക്കളുള്ളതുമായ കള്ളിമുള്‍ച്ചെടിയാണ് റെഡ് ടോം തമ്പ് കാക്റ്റസ്.\nഓറഞ്ച് നിറത്തിലുള്ള പൂക്കളുണ്ടാകുന്ന വിവിധ തരത്തിലുള്ള കള്ളിമുൾ ചെടികളെ പരിചയപ്പെട്ടല്ലോ? കള്ളിമുൾച്ചെടികളോട് പ്രത്യേകം ഇഷ്ടമുള്ള ഒരുപാട് പേരുണ്ട്. അതിൽ ഒരാളാണ് നിങ്ങളെങ്കിൽ തീർച്ചയായും ഇതിൽ പറഞ്ഞിരിക്കുന്ന കള്ളിമുൾ ചെടികൾ വളർത്തി നോക്കാവുന്നതാണ്. വീടിനകത്തും പുറത്തും ഇവ വളർത്താം. മുകളിൽ പറഞ്ഞിരിക്കുന്നതുപോലെ ചെറിയ ചില കാര്യങ്ങൾ ശ്രദ്ധിച്ചാൽ തന്നെ പൂക്കളുണ്ടാവുകയും ചെയ്യും.\nLast Updated Jan 14, 2021, 3:05 PM IST


'പൊഗോണോട്രോഫി'; മോദിയെ ഉദാഹരിച്ച് പുതിയ വാക്ക് പരിചയപ്പെടുത്തി ശശി തരൂർ | Shashi Tharoor sharesanew word refers to PM Modi while explaining its meaning\n'പൊഗോണോട്രോഫി'; മോദിയെ ഉദാഹരിച്ച് പുതിയ വാക്ക് പരിചയപ്പെടുത്തി ശശി തരൂർ\nസോഷ്യൽ മീഡിയയിലെ നിരന്തര ആവശ്യം മാനിച്ച് പുതിയൊരു വാക്കുമായി എത്തിയിരിക്കുകയാണ് അദ്ദേഹമിപ്പോൾ. 'പൊഗോണോട്രോഫി' എന്നതാണ് പുതുതായി പരിചയപ്പെടുത്തുന്ന വാക്ക്.\nIndia, First Published Jul 2, 2021, 5:49 PM IST\nദില്ലി: പലപ്പോഴും, ട്വിറ്ററിൽ പുതിയ വാക്കുകൾ പരിചയപ്പെടുത്തി എത്തുന്ന ഒരു പൊളിട്ടിക്കൽ സെലിബ്രേറ്റിയാണ് ശശി തരൂർ. കുറച്ചുകാലമായി പുതിയ വാക്കുകളൊന്നും അവതരിപ്പിച്ചിരുന്നില്ല തരൂർ. സോഷ്യൽ മീഡിയയിലെ നിരന്തര ആവശ്യം മാനിച്ച് പുതിയൊരു വാക്കുമായി എത്തിയിരിക്കുകയാണ് അദ്ദേഹമിപ്പോൾ. 'പൊഗോണോട്രോഫി' എന്നതാണ് പുതുതായി പരിചയപ്പെടുത്തുന്ന വാക്ക്.\nതരൂർ വാക്ക് അവതരിപ്പിക്കുന്നു ബാക്കിയുള്ളവർ അർത്ഥം തിരയുന്നു എന്നതാണ് സാധാരണ കാഴ്ചകളിലെ പതിവ്. ഇത്തവണ ചെറിയൊരു തിരുത്തുണ്ട്. വാക്കിന്റെ അർത്ഥവും തരൂർ ട്വീറ്റിൽ തന്നെ ചേർത്തിട്ടുണ്ട്. 'താടിയും മീശയും വളർത്തി പരിപാലിക്കുന്ന കല'- എന്നതാണ് പൊഗോണോട്രോഫിയുടെ അർത്ഥം.\n'തന്റെ സുഹൃത്ത്, സാമ്പത്തിക വിദഗ്ധനായ രതിൻ റോയ് പുതിയൊരു വാക്ക് പഠിപ്പിച്ചു, 'പൊഗോണോട്രോഫി' 'താടിയോ മീശയോ വളർത്തൽ, അഥവാ കൃഷി', പ്രധാനമന്ത്രിയുടെ പൊഗോണോട്രോഫി മഹാമാരിക്കാലത്തെ മുൻകരുതലാണ്'- എന്നുമാണ് തരൂർ ട്വീറ്റിൽ കുറിച്ചിരിക്കുന്നത്. പ്രധാനമന്ത്രി നരേന്ദ്ര മോദിയെ പരാമർശിച്ചെഴുതിയ പുതിയ ട്വീറ്റും വാക്കും ശ്രദ്ധേയമാവുകയാണ്. ഡോക്ടർ പ്രിയ ആനന്ദ് എന്ന ട്വിറ്റർ ഐഡിയിൽ നിന്നുള്ള ആവശ്യം പരിഗണിച്ചാണ് തരൂർ പുതിയ വാക്ക് പരിചയപ്പെടുത്തിയത്.


ഒലീന ഇ.ജി. ,കൃഷ്‌ണദാസ് പതുമന\nപെരുമാക്കൻമാരുടെ ഭരണത്തിനുശേഷം അനേകം നാട്ടുരാജ്യങ്ങളായിത്തീർന്ന കേരളത്തിൽ ഓരോ നാടുവാഴിക്കും നാട്ടുരാജ്യത്തിനും പ്രത്യേകം ആരാധനാദേവതകൾ ഉണ്ടായിരുന്നു. ദേവീസങ്കൽപ്പത്തിലുളള ഈശ്വരാംശമാണ് -പരദേവതയാണ് പ്രധാന ആരാധനാമൂർത്തി. ഈ ദേവതമാർ ‘അമ്മ’ദൈവങ്ങളായി അറിയപ്പെടുന്നു. ഈ ദേവതകളിൽ പ്രധാനം ഭദ്രകാളീസങ്കൽപ്പമാണ്. വടക്ക് കോട്ടയം നാടുവാഴികൾക്ക് ശ്രീപോർക്കലീഭഗവതിയും (മൃഗഭംഗശൈലേശ്വരി) കോലത്തിരിക്ക്‌ട ചെറുകുന്ന് അന്നപൂർണ്ണേശ്വരിയും വടകരവാഴുന്നോർക്ക് ലോകനാർക്കാവ് ഭഗവതിയും വളളുക്കോനാതിരിക്ക് തിരുമാന്ധാംകുന്നിലമ്മയും പാലക്കാട്ടുശ്ശേരി രാജകുടുംബങ്ങൾക്ക് ഏവൂർഭഗവതിയും കൊളളങ്കോട്ട് രാജാവിന് കാച്ചാംകുറിശ്ശിയും കൊച്ചീരാജാവിന് പഴയന്നൂർഭഗവതിയും കൊടുങ്ങല്ലൂർ രാജകുടുംബത്തിന് ശ്രീകുരുബയും പരദൈവങ്ങളാണ്. അതാതു നാട്ടിലെ ഈ ദേവീസങ്കൽപ്പങ്ങൾ തദ്ദേശവാസികൾക്ക് വളരെയധികം പവിത്രവും വിശ്വാസയോഗ്യവുമായ ഒന്നായിട്ടാണ് കാണാൻ കഴിയുന്നത്.\nവളളുവാനാട്ടിലെ ആചാരവിശേഷങ്ങൾഃ കേരളത്തിലെ ഏറ്റവും പഴക്കമുളള ദേവീസങ്കൽപ്പങ്ങളിലൊന്നാണ് തിരുമാന്ധാംകുന്നിലേത്. കൊടുങ്ങല്ലൂർക്ഷേത്രത്തിനു മുൻപുളള ഈ ക്ഷേത്രതട്ടകത്തിൻകീഴിലെ ജനങ്ങൾ ഭരണിക്കാലത്ത് കൊടുങ്ങല്ലൂർക്ക് ‘കെട്ടുകെട്ടി’ പോകാത്തത് ഈ വിശ്വാസത്തിന് ഉപോൽബലകമായ ഒന്നാണ്. തിരുമാന്ധാംകുന്നിലമ്മയുടെ ‘അനിയത്തി’ എന്നു കൊടുങ്ങല്ലൂരമ്മയെ വിശേഷിപ്പിക്കാറുളളതും ഓർമ്മിക്കേണ്ടതാണ്.\nഭദ്രകാളീ സങ്കൽപ്പംഃ പൗരാണികകാലങ്ങളിൽ സാധുജനദ്രോഹകനായ ‘ദാരികൻ)എന്ന അസുരനെ നിഗ്രഹിച്ച ശക്തി എന്ന് ഭഭ്രകാളി പ്രകീർത്തിക്കപ്പെടുന്നു. ദുഷ്‌ടനിഗ്രഹത്തിനും ശിഷ്‌ടജനപരിപാലനത്തിനുമായാണല്ലോ ഭദ്രകാളീസങ്കൽപ്പംതന്നെ ഉടലെടുത്തത്. ഒറ്റത്തടിയിലുളള ലോകത്തേറ്റവും വലിയ ദാരുവിഗ്രഹം തിരുമാന്ധാംകുന്നിലേതാണ്. ഭദ്രകാളീകാവുകളിൽ അധികവും ദാരുവിഗ്രഹങ്ങളാണ് കാണപ്പെടുന്നത്. ഇവിടത്തെ ആചാരാനുഷ്‌ഠാനങ്ങൾ ദ്രാവിഡരീതിയിലാണെന്നതും ശ്രദ്ധേയമാണ്. പണ്ടുകാലങ്ങളിൽ നരബലിയും മൃഗബലിയും മദ്യം, മാംസം എന്നിവകൊണ്ടുളള പൂജകളും നടന്നിരുന്ന ഭദ്രകാളീക്ഷേത്രങ്ങളിൽ പിന്നീട് ഉത്തമത്തിലുളള പൂജകളാണ് ആചരിക്കുന്നത്. ’അടികൾ‘ എന്ന വിഭാഗം പൂജചെയ്യുമ്പോൾ ഇന്നും മധ്യമരീതിയിലാണ് പൂജ നടത്തുന്നത് (തിരുമാന്ധാംകുന്നിൽ ഇതു നിർത്തി. കൊടുങ്ങല്ലൂരിൽ ഇപ്പോഴും ഈ രീതി തുടരുന്നു. മദ്യത്തിനു പകരം തേനും മാംസത്തിനു പകരം ഉഴുന്നുവടയും നേദിക്കുന്നു). ഇവിടത്തെ മറ്റൊരു ആചാരാനുഷ്‌ഠാനമാണ് കുറുപ്പൻമാർ നടത്തുന്ന കളംപാട്ട്. കേരളത്തിൽ കളം പാട്ടിലൂടെ ഏറ്റവുമധികം പ്രകീർത്തിക്കപ്പെടുന്ന ദേവത തിരുമാന്ധാംകുന്നിലമ്മയാണ്. ഇന്നും പഴയ ചിട്ടവട്ടങ്ങൾ മാറ്റാതെ ഭദ്രകാളിക്ക് കളംപാട്ട് ഏറ്റവും കൂടുതൽ നടന്നുവരുന്നത് തിരുമാന്ധാംകുന്ന് തട്ടകത്തിലാണ്.\nകളംപാട്ടും താലപ്പൊലിയുംഃ വളളുവക്കോനാതിരിയുടേയും വളളുവനാടിന്റേയും പരദേവതയായ തിരുമാന്ധാംകുന്ന് ഭഗവതിക്ക് വർഷംമുഴുവൻ കളംപാട്ട് നടത്തുന്നുണ്ട്. ഇതിൽ ഏറ്റവും പ്രധാനം ഈ ക്ഷേത്രത്തിൽവച്ച് വൃശ്ചികം ഒന്നാംതീയതി തുടങ്ങി പത്താം പൂരദിവസം അവസാനിക്കുന്നതും പൂരത്തിനുശേഷം ക്ഷേത്രത്തിന് അല്പം വിട്ട് പാട്ടുകണ്ടത്തിൽ നടക്കുന്നതുമായ കളംപാട്ടാണ്. ഇതിനുപുറമേ ഈ തട്ടകത്തിനുകീഴിൽ വരുന്ന 82 മനയില്ലങ്ങളിലും 41 പ്രമുഖവീടുകളിലെ തെക്കിനിത്തറയിലും അസംഖ്യം ഗ്രാമക്ഷേത്രങ്ങളിലും കളംപാട്ട് കൊണ്ടാടുന്നു. ഗ്രാമങ്ങൾക്ക് കാർഷികാഭിവൃദ്ധിയും എല്ലാത്തരത്തിലുമുളള ശത്രുക്കളുടെ ഉപദ്രവം ഒഴിവാക്കാനായിട്ടുമാണ് ഇത് കൊണ്ടാടുന്നത്. തുലാമാസം 1-ാംതിയതി പാതായ്‌കരമനയിൽ തുടങ്ങി പൂരംപുറപ്പാടിന്റെ രണ്ടുദിവസം മുമ്പ് പുത്തൂർ ക്ഷേത്രത്തിൽ അവസാനിക്കുന്ന വിധത്തിൽ ഇവിടെ കളംപാട്ട് നടത്തുന്നു. തട്ടകത്തിനു കീഴിലുളള മറ്റുപാട്ടുകളെല്ലാം പൂരത്തിനുമുൻപ് അവസാനിക്കുന്ന വിധത്തിലാണ്. തിരുമാന്ധാംകുന്നിലെ മണ്‌ഡലക്കാലത്തെ 41 കളംപാട്ട് 41 സ്‌ഥാനികളും പൂരത്തലേന്ന് നടത്തുന്ന രോഹിണിപ്പാട്ട് (മീനമാസത്തിലെ രോഹിണിദിവസം മകയിരം ദിവസം പൂരം കൊട്ടിപ്പുറപ്പെടും) മണ്ണാർക്കാട് നായർവീട് വകയും നടത്തുന്നു. ഇവിടെ വാളെടുത്തു വെളിച്ചപ്പെടുന്നതും മറ്റും ബ്രാഹ്‌മണജാതിയിൽപ്പെട്ട ’അടികൾ‘മാരാണ്. ഇവരാണ് നൃത്തംചെയ്യുന്നതും കളംമായ്‌ക്കുന്നതുമെല്ലാം.\nകളംഃ ക്ഷേത്രത്തിൽവച്ച് കളംപാട്ട് നടത്തുകയാണെങ്കിൽ വാതിൽമാടത്തിൽ ദേവന് വലതുവശത്തുളള തറയിലും വീടുകളിലാണെങ്കിൽ തെക്കിനിത്തറയിലും കളമെഴുതുന്നു. ഇവിടം ’പാട്ടുമണ്‌ഡപം‘ എന്നറിയപ്പെടുന്നു. ഇതിന് തെക്കുവശത്തേയ്‌ക്കു ഒരു വാതിലുണ്ട്.4തൂണുകളും മുകളിൽ ഉത്തരവും വച്ച് ചൂടികൊണ്ട് മണ്‌ഡപത്തിൽ മുകളിൽകുറുകെ കെട്ടുന്നു. ഇവിടെ മദ്ധ്യത്തിലായി ഈ കയറുകളിൽ ’കൂറ‘യിടുന്നു. പാട്ടുതുടങ്ങുന്നതിന് ’കൂറ&ഇടുക‘ എന്നാണു പറയുന്നത്. ചുവന്നപട്ടാണ് ഇതിന് ഉപയോഗിക്കുന്നത്. ഇതിനു മുകളിൽ അലക്കിയ വെളളത്തുണി വിരിച്ചലങ്കരിക്കുന്നു. നാലഭാഗമുളള കാലുകളും ഉത്തരങ്ങളും മുഴുവൻ വെളളത്തുണികൊണ്ട് പൊതിയും. ഇതിനുപുറമെ ചുവന്ന പട്ടുതുണികൊണ്ടു പൊതിയും. ഇതിനു പുറമെ ചുവന്ന പട്ടുതുണികൾകൊണ്ട് ഞൊറികൾവച്ച് നാലുഭാഗവും അലങ്കരിക്കുന്നു. ഇത് ’ഇറയത്തരം‘ എന്നറിയപ്പെടുന്നു. കുരുത്തോല, ദ്‌മാലകൾ, കവുങ്ങിൻപൂക്കുല, ഇലയോടുകൂടിയ കണ്ണിമാങ്ങാക്കുല, അരളിയില, ഇളനീർ, അടക്ക, വെറ്റില, ഇടിച്ചക്ക എന്നിവയും തൂക്കി അലങ്കരിക്കുന്നു. പ്രകൃതിയിൽനിന്നും ലഭിക്കുന്ന വസ്‌തുക്കൾകൊണ്ടാണ് ഒരു കളം ആദ്യവസാനം രൂപീകൃതമാവുന്നത്. ശിരസ്സ് കിഴക്കോട്ടും പാദം പടിഞ്ഞാറോട്ടുമായിട്ടാണ് രൂപം എഴുതുന്നത്. ഓരോ ദിവസവും ഈ മണ്‌ഡപം ചാണകം മെഴുകുന്നു. കൂറയിട്ടു കഴിഞ്ഞാൽ മനോഹരങ്ങളായ ഒരു പീഠവും വെച്ചാരാധിക്കുന്ന ഒരുവാളും പാട്ടുമണ്‌ഡപത്തിന്റെ ശിരോഭാഗത്തായി വയ്‌ക്കുന്നു.\nഉച്ചിപ്പാട്ട്‌ഃ പന്തീരടിപൂജയ്‌ക്കുശേഷം കളത്തിലേയ്‌ക്ക് വാളെഴുന്നളളിക്കുന്നു. ഈ സമയത്ത് ഒരു കളംപൂജ പതിവുണ്ട്. വാദ്യാകമ്പടിയും പതിവാണ്. പാട്ടുമണ്‌ഡപത്തിന്റെ ചുറ്റും നാലുവിളക്കുകളും വടക്ക് ഭാഗത്തും പാദത്തിലും ഓരോവിളക്കും വയ്‌ക്കുന്നു. ഈ പൂജയ്‌ക്കുശേഷം കുറുപ്പൻമാർ ദാരികാവധവും ’ചെമ്പൊന്നിൻ പുറവടി‘എന്ന പാദാദികേശവും പാടുന്നു. പിന്നീട് ഭഗവതിയെ കളത്തിലാവാഹിച്ച് പൂജയുംപാട്ടും അവസാനിപ്പിക്കുന്നു.\nരചനഃ വൈകുന്നേരം നാലരയോടെ കുറുപ്പ് കുളിച്ചുവന്ന് രണ്ടുവിളക്കുകൾ തെളിയിച്ച് ചിത്രരചന ആരംഭിക്കുന്നു. ആദ്യം കറുത്തപൊടി അടിസ്ഥാനമായി വിതറുന്നു. ഇതിൽ വെളുത്തപൊടികൊണ്ട് ഒരു ക്രോസ് വരയ്‌ക്കുന്നു. പിന്നീട് പാദം മുതൽ വരയ്‌ക്കാനാരംഭിക്കുന്നു. ’പുളളിപ്പട്ട്‘ എന്ന രീതിയിലുളള വസ്‌ത്രം വിശേഷാൽ ദിവസങ്ങൾക്കാണ് വരയ്‌ക്കുന്നത്. ക്രമത്തിൽ പാദം, വസ്‌ത്രം, അരക്കെട്ട്, കൈകൾ, മാറിടം, തിരുമുഖം, കിരീടം എന്നിവ വരയ്‌ക്കുന്നു. പിന്നീട് പ്രഭാമണ്‌ഡലം വരയ്‌ക്കുന്നു. എട്ടുകൈകളോടുകൂടിയ വിധത്തിലാണ് രൂപം വരയ്‌ക്കുന്നത്. “ഫണി, വാൾ, വട്ടക, ശൂലം, പരിചയുംതലയും\nമണി ഖഡ്‌ഗമേന്തും കരമെട്ടും തൊഴുന്നേൻ” എന്നാണ് പ്രമാണം. കറുത്ത പൊടിക്കായി ഉമിക്കരി നേർമ്മയോടെ പൊടിച്ചതും വെളുത്തപൊടിക്ക് അരിപ്പൊടിയും മഞ്ഞപ്പൊടിക്ക് മഞ്ഞൾപ്പൊടിയും ചുവന്നപൊടിക്ക് ചുണ്ണാമ്പും മഞ്ഞൾപ്പൊടിയും യോജിപ്പിച്ചും പച്ചപ്പൊടിക്ക് വാക, മഞ്ചാടി ഇവയുടെ ഇലകൾ ഉണക്കിപ്പൊടിച്ചതും ഉപയോഗിക്കുന്നു. സ്തനങ്ങൾക്ക് മുന്നാഴി ഉണങ്ങല്ലരി ഉപയോഗിക്കുന്നു. കളമെഴുതിക്കഴിഞ്ഞാൽ ഒടുവിൽ ’തൃക്കണ്ണ്‘ മിഴിപ്പിക്കുക എന്ന നേത്രോൻമീലനം നടത്തുന്നു. കളംവരച്ചുതീരുന്നതോടെ അലങ്കാരങ്ങളും പൂർത്തിയാകുന്നു. രാത്രി എട്ടുമണിക്ക് അത്താഴപൂജയ്‌ക്കുശേഷം എല്ലാ വിളക്കുകളും തെളിയിച്ച് കളംപൂജ ആരംഭിക്കുന്നു. അപ്പം, പായസം, എന്നിവ നേദിക്കുകയും ചെയ്യും. കളത്തിനു ചുറ്റും 8 ഇലകളിലായി മുന്നാഴിവീതം ഉണങ്ങല്ലരിയും ഓരോ നാളികേരവുംവയ്‌ക്കുന്നു. വടക്കുഭാഗത്ത് ഒരു നാരായം നെല്ലും വയ്‌ക്കുന്നു. കളം വരച്ചുതീർത്താൽ മാരാർ വാതിൽമാടത്തിന് പുറത്തിറങ്ങി സന്ധ്യാവേലകൊട്ടുന്നു. ’കളംതീർന്നകൊട്ട്‘ എന്നും ഇത് അറിയപ്പെടുന്നു. പിന്നീട് കളംപൂജയ്‌ക്കനുസൃതമായി മാരാർ കൊട്ടുന്നു. ഈ സമയത്താണ് എല്ലാവരും തൊഴുതുവന്ദിക്കുവാൻ എത്തുക. കളംപൂജയ്‌ക്കുശേഷം കുറുപ്പൻമാർ പാടാനിരിക്കുന്നു. ഭഗവതിയെ വന്ദിച്ചശേഷം അവർ ’ചെമ്പൊന്നിൻ പുറവടി‘ എന്നുതുടങ്ങുന്ന പാദാദികേശവർണ്ണനയും ദാരികാവധത്തിലെ ഏതാനും വരികളുംപാടുന്നു. ഇതിനുപയോഗിക്കുന്ന തന്ത്രിവാദ്യം ’നന്ദുർണി‘ എന്നറിയപ്പെടുന്നു. വിശേഷക്കളമാണെങ്കിൽ പൂന്താനത്തിന്റെ ഘനസംഘവും ആലപിക്കാറുണ്ട്. അതിനുശേഷം കളത്തിലേയ്‌ക്ക് ഭഗവതിയെ ആനയിക്കുന്നു. ആദ്യം കൈലാസത്തിൽനിന്നും പുറപ്പെട്ടുവരുന്നതുവർണ്ണിക്കുന്നു. പിന്നീട് “ഏകം വങ്കണവീര്യം വലംചെയ്‌ത് നാലുശ്ശേരിവാഴും നാല്പനങ്ങളും വലം ചെയ്‌ത്” എന്ന രീതിയിൽ തിരുമാന്ധാംകുന്നിലേയ്‌ക്കും നയിക്കുന്നു. പിന്നീട് തിരുമാന്ധാംകുന്നിൽനിന്നു പാട്ടുമണ്‌ഡപത്തിലേയ്‌ക്കും ആനയിക്കുന്നു. പണ്ടുകാലങ്ങളിൽ മൃഗബലിയും മറ്റും ക്ഷേത്രങ്ങളിൽ നടത്തിയിരുന്നതിനു തെളിവാണ്.\n“മുപ്പട്ട് ചൊവ്വാഴിച്ച വെളിപ്പെട്ടൂര് പോയാകദേവി\nചെങ്കോഴി ആട് അറുത്ത് കാളിയാട്ടവും കണ്ട്\nമേവിനായോ.........ഒത്തോരു പാതിരാനേരം വിളി\nപറഞ്ഞ് പാത്രവട്ടകയും കൈയിൽപിടിച്ച് വേതാളത്തിൻ\nപുറത്തേറികൊട്ടുമാർപ്പുമലങ്കിരങ്ങളോടും കൂടി” എന്നിങ്ങനെയുളള കളം പാട്ടിലെ വരികൾ,\nചാമുണ്ടിയെന്നുളള നാമം ധരിപ്പവൾ\nവാരണം കാതിനു തോരണം തൂപ്പവൾ\nദാരികൻ തല വെട്ടിയറുത്തവൾ\nശൂലംകപാലങ്ങൾ കൈയിൽ ധരിപ്പവൾ”\nഎന്നിങ്ങനെയും സ്‌തുതിക്കുന്നു. ഒടുവിൽ പലനാടുകളിലൂടെയും ക്ഷേത്രങ്ങളിലൂടെയും പാട്ടുമണ്‌ഡപത്തിലെഴുന്നളളുന്ന ഭഗവതിയെ ’വരിക വരിക വരിക‘ എന്നു ചൊല്ലി കളത്തിലേയ്‌ക്ക് ആനയിക്കുന്നു. ’ഏകം വങ്കണ വീര്യം‘ എന്ന പാട്ടാകുമ്പോഴേയ്‌ക്കും മാരാരും കഴകക്കാരനും നടുവിലെ കുരുത്തോലയും തലയ്‌ക്കലും കാല്‌ക്കലുമുളള മാലകളും കുരുത്തോലകളും ഒഴിച്ച് ബാക്കിയെല്ലാം അഴിച്ചുമാറ്റുന്നു. പിന്നീട് കുറുപ്പ് ’തിരിയുഴിച്ചിൽ‘എന്ന ചടങ്ങ് നടത്തുന്നു. പൂവുകൊണ്ട് ആരാധിച്ചശേഷം കാൽക്കൽനിന്ന് ഒരിത്തിരിസ്ഥലം കളംതൊട്ട് തലയിൽവെച്ചശേഷം മായ്‌ക്കുന്നു. പിന്നീട് പൂക്കുല എട്ടുസഥലങ്ങളിലായി അർപ്പിക്കുന്നു. തുടർന്ന് പന്ത്രണ്ടോളം തിരികളും കുറച്ച് അരിയും അർപ്പിക്കുന്നു. പൂവും പൂക്കുലയും ഭഗവതിയുടെ വാഹനമായ വേതാളത്തിനും അരിയും തിരിയും ഭൂതഗണങ്ങൾക്കുമെന്നാണ് സങ്കല്പം. അതിനുശേഷം വലിയകുറുപ്പ് കുളിക്കാൻ പോയി കുളികഴിഞ്ഞ് ’കെട്ടിച്ചുറ്റി‘ വരികയും ചെയ്യുന്നു. പീഠത്തിലെ വാൽക്കണ്ണാടിയിലെ തിരുവുടയാട മാറ്റിയശേഷം വാളെടുത്തു കൊട്ടിനനുസരിച്ച് നൃത്തം ചവുട്ടി “ഹിയ്യോ...” എന്ന് അട്ടഹസിക്കുന്നു. ഇതിനുശേഷം കളം വലംവയ്‌ക്കുകയും കുരുത്തോലകൾ വെട്ടിമാറ്റുകയും ചെയ്യുന്നു. പിന്നീട് കളം മായ്‌ക്കുന്നു. കളത്തിന്റെ നടുവിലേയ്‌ക്ക് നീക്കിവയ്‌ക്കുന്ന പീഠത്തിലിരുന്ന് നിരങ്ങി “പീഠം നിരക്കി” കളംമായ്‌ക്കുകയും ചെയ്യാറുണ്ട്. ഇതിന് കൊട്ടുംപാട്ടും അകമ്പടിയുണ്ടാകും. ഇതിനുശേഷം കളപ്പൊടി പ്രസാദമായി കൊടുക്കുന്നു. 7,14,28,41 തുടങ്ങി പല ദിവസങ്ങളിലായി പാട്ട് കഴിക്കാറുണ്ട്.കളംപാട്ടിന്റെ ഒടുവിലത്തെ ദിവസം താലപ്പൊലി നടത്തുകയുംചെയ്യുന്നു. താലപ്പൊലിക്കുശേഷം മാത്രമാണ് കൂറ വലിയ്‌ക്കുന്നത്. വളളുവനാട്ടിൽ വേട്ടയ്‌ക്കൊരുമകന് പാട്ടുനടത്താറില്ല. എന്നാൽ ഏറനാട്ടിൽ ധാരാളമായി ഉണ്ടാകാറുണ്ടുതാനും. അയ്യപ്പനും ഭഗവതിക്കും ഓരോ കളംവീതം പാട്ട് നടത്താറുണ്ട്. അയ്യപ്പന് പൊടിമീശമാത്രമേ പതിവുളളൂ. എന്നാൽ വേട്ടേയ്‌ക്കരന് മേൽമീശയുംകെട്ടുതാടിയും വയ്‌ക്കാറുണ്ട്. വെട്ടേയ്‌ക്കരൻപാട്ടിന് കുറുപ്പിന്റെ നൃത്തം പ്രത്യേകരീതിയിലാണ്. ഇതിന് ’ഈടുംകൂറും ചവിട്ടുക‘ എന്നാണ് പറയുക. ഇതിനൊത്തു തൊട്ടുകയും വേണം. വേട്ടേക്കരൻപാട്ടിനോടനുബന്ധിച്ച് ’പന്തീരായിരം‘ എന്ന ചടങ്ങുകൂടി ചിലയിടങ്ങളിൽ നടത്താറുണ്ട്.


വലതുമാറി ഇടതുചേർന്നു | Special | Deshabhimani | Saturday Sep 28, 2019\nപാലായുടെ രാഷ്ട്രീയചരിത്രം രേഖപ്പെടുത്തിയ പുസ്‌തകത്താളിൽ ഇനി പുത്തൻ കുറിപ്പ്. മണ്ഡലം രൂപീകൃതമായശേഷം ആദ്യമായി നടന്ന ഉപതെരഞ്ഞെടുപ്പ് തിരുത്തിയത് പാലായുടെ രാഷ്‌ട്രീയ സമീപനത്തെയാണ്. കെ എം മാണി എന്ന രാഷ്ട്രീയബിംബത്തിന് ചുറ്റും തിരിഞ്ഞുകൊണ്ടിരുന്ന പാലാ മണ്ഡലം 54 വർഷത്തിനുശേഷം മാണി സി കാപ്പനിലൂടെ ഇടതുപക്ഷത്തിനൊപ്പം ചേരുകയാണ്.\nഅകലക്കുന്നം നിയമസഭാമണ്ഡലത്തിനൊപ്പമായിരുന്നു പാലാ നഗരമുൾപ്പെടെയുള്ള പ്രദേശം. 1965ൽ പാലാ നിയോജകമണ്ഡലമായി. 2011ലെ മണ്ഡല പുനർവിഭജനത്തിനുശേഷം പാലായുടെ ഭാഗമായിരുന്ന കടപ്ലാമറ്റം, മരങ്ങാട്ടുപിള്ളി, ഉഴവൂർ, വെളിയന്നൂർ പഞ്ചായത്തുകൾ കടുത്തുരുത്തിയിലേക്ക് ചേർത്തു. പൂഞ്ഞാറിലെ തലപ്പലം, മൂന്നിലവ്, തലനാട്, മേലുകാവ്, കടനാട്, ഭരണങ്ങാനം പഞ്ചായത്തുകളും കാഞ്ഞിരപ്പള്ളി മണ്ഡലത്തിലെ എലിക്കുളവും പാലായുടെ ഭാഗമായി. കൂടാതെ പാലാ നഗരസഭ, കൊഴുവനാൽ, മുത്തോലി, കരൂർ, മീനച്ചിൽ, രാമപുരം പഞ്ചായത്തുകളും ഒപ്പം ചേർന്നു.\nഇടതുസ്വതന്ത്രൻ വി ടി തോമസിനെ 9,585 വോട്ടിന് പരാജയപ്പെടുത്തിയാണ് 1965ൽ കെ എം മാണിയുടെ കന്നിവിജയം. 67ൽ വി ടി തോമസിനെ 2711 വോട്ടുകൾക്ക് വീണ്ടും മാണി തോൽപ്പിച്ചു. 1970ൽ കോൺഗ്രസിലെ എം എം ജേക്കബായിരുന്നു മുഖ്യ എതിരാളി. മാണിയുടെ ഏറ്റവും കുറഞ്ഞ ഭൂരിപക്ഷമായ 364 അന്ന് രേഖപ്പെടുത്തി.\n1977 ലെ തെരഞ്ഞെടുപ്പിൽ കോൺഗ്രസും കേരള കോൺഗ്രസും സഖ്യകക്ഷികളായി. 80ൽ കെ എം മാണി ഇടതുപക്ഷത്തിന്റെ പിന്തുണയോടെ മത്സരിച്ചു. കോൺഗ്രസിലെ എം എം ജേക്കബായിരുന്നു എതിരാളി. 4566 വോട്ടിനായിരുന്നു അന്നത്തെ ജയം. ഇടതുപക്ഷ സ്വതന്ത്രനായി ജെ എ ചാക്കോ മത്സരിച്ച 82ൽ ഭൂരിപക്ഷം 12,610. 65 മുതൽ 82 വരെ കുതിര ചിഹ്നത്തിൽ വിജയിച്ച കെ എം മാണി 87ൽ ‘രണ്ടില’യിലേക്ക് കളം മാറി. 1991ൽ എൽഡിഎഫ് സ്വതന്ത്രൻ ജോർജ് സി കാപ്പനെയും (ഭൂരിപക്ഷം 17,289), 1996ൽ എൽഡിഎഫ് സ്വതന്ത്രൻ സി കെ ജീവനെയും (ഏറ്റവും ഉയർന്ന ഭൂരിപക്ഷം 23790) തോൽപ്പിച്ചു. 2001 മുതൽ എൽഡിഎഫ് ഘടകകക്ഷിയായ എൻസിപിയാണ് പാലായിൽ മത്സരിക്കുന്നത്. ആ വർഷം ഉഴവൂർ വിജയനെ 22,301 വോട്ടിന് പരാജയപ്പെടുത്തി. മാണി സി കാപ്പൻ ആദ്യമായി മത്സരിച്ച 2006ൽ 7590, 2011ൽ 5,259, 2016ൽ 4703 എന്നിങ്ങനെയായിരുന്നു ഭൂരിപക്ഷം.\nകുട്ടനാട്, ചവറ ഉപതെരഞ്ഞെടുപ്പ് കൂടുതല് ചര്‍ച്ചകള്‍ക്ക് ശേഷം: തെരഞ്ഞെടുപ്പ് കമ്മീഷന്


ജനങ്ങള്‍ക്ക് പറയാനുളളത് - Kannur Vartha | Kannur News | Latest Malayalam News from Kannur\nHome » Kannur , Kerala , കേരളം » ജനങ്ങള്‍ക്ക് പറയാനുളളത്\nWritten By News Desk on Jul 28, 2013 | 1:04 PM\nകണ്ണൂര്: കുറവും വേണ്ട കൂടുതലും വേണ്ടായെന്ന നയമായിരിക്കണം നിര്‍മ്മാണ മേഖലയില് നടപ്പില് വരുത്തേണ്ടത്. കൂലിയെന്ന പേരില് നടപ്പിലാക്കുന്ന പകല്‍കൊളള അവസാനിപ്പിച്ച് ഏകീകൃത കൂലി സമ്പ്രദായം നടപ്പില് വരുത്തണം. ഒരിടത്ത് അധികം, മറ്റൊരിടത്ത് കുറവ് എന്ന രീതി അനുവര്‍ത്തിക്കാന് പാടില്ല.\nകൂലിവര്‍ദ്ധിപ്പിക്കുന്നതിനൊപ്പം മൂല്യവും വൈദഗ്ദ്ധ്യവും വര്‍ദ്ധിപ്പിക്കണം. തൊഴിലില് അല്‍പ്പമെങ്കിലും ആത്മാര്‍ത്ഥത കാണിക്കാന് തൊഴിലാളികള് തയ്യാറാകണം. കൂലിവര്‍ദ്ധനവിനുളള തീരുമാനം ലേബര് ഓഫീസര്, തൊഴിലാളിയൂണിയന് നേതാക്കള്, തൊഴിലുടമകള്, കരാറുകാര് എന്നിവര് സംയുക്തയോഗം ചേര്‍ന്നു തീരുമാനിക്കണം. ഇതു ഏകീകൃതമായി നടപ്പില് വരുത്തുന്നുണ്ടോയെന്ന കാര്യം സര്‍ക്കാര് പരിശോധിക്കണം. തൊഴില്‍തട്ടിപ്പുകള് അവസാനിപ്പിക്കാന് മേസ്ത്രിമാര് തയ്യാറാകണം.\nഇത്തരം പരാതികള് പരിഹരിക്കാന് ലേബര്‍വകുപ്പ് പ്രത്യേക സെല്‍തന്നെയുണ്ടാക്കണം.\nചിലവീടുകളിലും തൊഴില് സ്ഥലത്തും പോയാല് മദ്യം ചോദിച്ചുവാങ്ങുന്ന പ്രവണത നിലനില്‍ക്കുന്നുണ്ട്. കോണ്‍ക്രീറ്റ്, കിണര്‍പ്പണി, വീടുപൊളിക്കല് തുടങ്ങിയവയില് ഏര്‍പ്പെടുന്ന തൊഴിലാളികളാണ് യാതൊരു മര്യാദയില്ലാതെ ഒരു സന്തോഷത്തിന് എന്ന പേരില് മദ്യത്തിനായി പണം ചോദിച്ചുവാങ്ങുന്നത്. പലരും ഇത്തരം ചൂഷണത്തിന് ഇരയായി മാറുകയാണ്. ഇഷ്ടപ്പെട്ടിട്ടു കൊടുക്കുന്നതല്ല, നാളെ വന്നില്ലെങ്കിലോയെന്നോര്‍ത്തിട്ടാണ് എന്നാണ് പല തൊഴില്‍ദാതാക്കളും ഈക്കാര്യത്തെ കുറിച്ച് അന്വേഷിച്ചപ്പോള് പറഞ്ഞത്.\nജില്ലയിലെ ഗ്രാമപഞ്ചായത്തുകളില് നിന്നും തൊഴിലില്ലായ്മ വേതനം വാങ്ങുന്നത് പതിനായിരങ്ങളാണ്. സര്‍ക്കാര് നല്‍കുന്ന തുച്ഛമായ തുകയ്ക്കു കൈനീട്ടുന്നവരില് ഭൂരിഭാഗവും മറ്റുതൊഴിലുകളെടുക്കുന്നവരാണെന്നതാണ് കൗതുകം.\n70,000കോടിയാണ് ഒരു വര്‍ഷം കേരളത്തില് നിന്നും മറുനാടന് തൊഴിലാളികള് തൊഴില് ചെയ്തു നാട്ടിലേക്ക് കൊണ്ടുപോകുന്നതെന്നാണ് സര്‍ക്കാരിന്റെ കണക്ക്. എന്നിട്ടും കണ്ണൂര് പോലെയുളളസ്ഥലങ്ങളില് തൊഴിലാളിക്ഷാമം രൂക്ഷമാണ്. എടുക്കാന് തൊഴിലും, ലഭിക്കാന് മാന്യമായ വരുമാനവുമുണ്ട്. എന്നിട്ടും ആരും കളത്തിലിറങ്ങാത്തത് ഗള്‍ഫ് പണമെന്ന മാന്ത്രികതയില് മയങ്ങിയതുകൊണ്ടാണെന്ന് പരിഷത്ത് നടത്തിയ സര്‍വെയില് ചൂണ്ടിക്കാണിക്കുന്നു.\nകാര്‍ഷികത്തിനു പുറമെ എല്ലാമേഖലയില് നിന്നും തൊഴിലാളികള് പിന്‍വലിഞ്ഞിരിക്കുകയാണ്. ഇതിനറുതിവരുത്താനായി ചില ഗ്രാമപഞ്ചായത്തുകളില് ലേബര്‍ബാങ്കുകളെന്ന ആശയം നടപ്പില്‍വരുത്തിയിട്ടുണ്ട്. കണ്ണൂര് ജില്ലാ പഞ്ചായത്തും ഇതിനായുളള ശ്രമങ്ങളാരംഭിച്ചിട്ടുണ്ട്. ഇതു നടപ്പിലായാല് തൊഴില്‍മേഖലയുടെ മുഖച്ഛായതന്നെ മാറുമെന്നാണ് പ്രതീക്ഷ.


സമീർ താഹിർ (Sameer Thahir): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Sameer Thahir\nBorn : 07 Nov 1976\nBirth Place : kochi\nമലയാളചലച്ചിത്ര സംവിധായകനും ഛായാഗ്രാഹകനുമാണ് സമീര് താഹിര്. എറണാകുളം മഹാരാജാസ് കോളേജില് നിന്നും വിദ്യാഭ്യസം പൂര്‍ത്തിയാക്കി. വിവാഹ ഫോട്ടോകള് എടുത്തുകൊണ്ടാണ് ഛായാഗ്രഹണരംഗത്തേക്ക് കടന്നുവരുന്നത്. പിന്നീട് അമല് നീരദിനൊപ്പം ഹിന്ദി... ReadMore\nമലയാളചലച്ചിത്ര സംവിധായകനും ഛായാഗ്രാഹകനുമാണ് സമീര് താഹിര്. എറണാകുളം മഹാരാജാസ് കോളേജില് നിന്നും വിദ്യാഭ്യസം പൂര്‍ത്തിയാക്കി. വിവാഹ ഫോട്ടോകള് എടുത്തുകൊണ്ടാണ് ഛായാഗ്രഹണരംഗത്തേക്ക് കടന്നുവരുന്നത്. പിന്നീട് അമല് നീരദിനൊപ്പം ഹിന്ദി ചലച്ചിത്രങ്ങളില് ഛായാഗ്രഹണ സഹായിയായി പ്രവര്‍ത്തിച്ചു. 2007ല് പ്രദര്‍ശനത്തിനെത്തിയ ബിഗ് ബി എന്ന ചിത്രത്തിലൂടെ സ്വതന്ത്ര ഛായാഗ്രാഹകനായി. ഡാഡി കൂള്, നിദ്ര, ഡമണ്ട് നെക്ലെയ്‌സ്, സെല്ലുലോയിഡ്, ബാംഗ്ലൂര് ഡെയ്‌സ് എന്നിവയാണ് ഛായാഗ്രഹണം നിര്‍വ്വഹിച്ച മറ്റു ചിത്രങ്ങള്. 2011ല് ചാപ്പാ കുരിശ് എന്ന ചിത്രം തിരക്കഥയെഴുതി സംവിധാനം ചെയ്തു. 2013ല് നീലാകാശം പച്ചക്കടല് ചുവന്ന ഭൂമി എന്ന ചിത്രം സംവിധാനം ചെയ്തു....\nDirected by കമല് കെ എം\nDirected by ബേസില് ജോസഫ്\nRelease Date 24 Sep 2021\nDirected by അഷറഫ് ഹംസ\nDirected by സക്കറിയ മുഹമ്മദ്\nമുഴുവന് തുകയും നല്‍കിയിരുന്നു, ലൊക്കേഷനില് പ്രത്യേക താമസവും ഒരുക്കിയിരുന്നുവെന്ന് താഹിര് യൂസഫ്!\nദുല്‍ഖര്, സായി പല്ലവിയുടെ കലി കണ്ടു, ഈ കലി കലക്കിയെട്ടോ, സിനിമാ താരങ്ങള് പ്രതികരിക്കുന്നതിങ്ങനെ\nകലി മൂന്ന് ദിവസം കൊണ്ട് നേടിയതെത്ര കോടിയെന്നോ.. ഞെട്ടരുത്...\nദുല്‍ഖറിന്റെ കലി സായി പല്ലവി മാറ്റിയെടുക്കുന്നു; കലിയിലെ ആദ്യത്തെ വീഡിയോ സോങ് ഇതാ\nദുല്‍ഖറിന് മൂക്കത്താ ദേഷ്യം, കലി ട്രെയിലര് കാണൂ\nസമീർ താഹിർ അഭിപ്രായം


വാളയാർ ചെക്ക്പോസ്റ്റിൽ ഉദ്യോഗസ്ഥർക്ക് മെല്ലെപ്പോക്ക്; വാഹനങ്ങൾ കെട്ടികിടക്കാൻ തുടങ്ങിയിട്ട് 12 മണിക്കൂർ ; തിരക്ക് നിയന്ത്രി ച്ചില്ലെങ്കിൽ നോട്ടീസ് നൽകുമെന്ന് പോലീസ് - RashtraDeepika\nവാളയാർ ചെക്ക്പോസ്റ്റിൽ ഉദ്യോഗസ്ഥർക്ക് മെല്ലെപ്പോക്ക്; വാഹനങ്ങൾ കെട്ടികിടക്കാൻ തുടങ്ങിയിട്ട് 12 മണിക്കൂർ ; തിരക്ക് നിയന്ത്രി ച്ചില്ലെങ്കിൽ നോട്ടീസ് നൽകുമെന്ന് പോലീസ്\nFriday May 26, 2017 Friday May 26, 2017 Support\nപാലക്കാട്: വാളയാർ വാണിജ്യനികുതി ചെക്പോസ്റ്റ് വീണ്ടും നിശ്ചലം. രാജ്യത്തെ പ്രമുഖ ചെക്പോസ്റ്റുകളിലൊന്നായ വാളയാറിൽ വാഹനങ്ങൾ കെട്ടിക്കിടക്കുന്നതു പന്ത്രണ്ടു മണിക്കൂറിലധികം. വാളയാറടക്കം ജില്ലയിലെ മിക്ക ചെക്പോസ്റ്റുകളിലും വാഹനങ്ങളുടെ നീണ്ട നിര പ്രകടമാണ്. അഴിമതിക്കാരെ പിരിച്ചുവിടുമെന്ന ധനമന്ത്രിയുടെ പ്രസ്താവന വന്നതിനു തൊട്ടുപിന്നാലെയാണ് ഉദ്യോഗസ്ഥരുടെ നിസഹകരണ സമരം തുടങ്ങുന്നത്. ഉദ്യോഗസ്ഥരുടെ നിസഹകരണം രണ്ടാം ദിവസത്തിലേക്കു കടന്നതോടെ ചരക്കുവാഹനങ്ങൾക്കു പുറമേ യാത്രാവാഹനങ്ങളും കുടുങ്ങിക്കിടക്കുകയാണ്.\nപരിശോധന കർശനമാക്കിയെന്ന പ്രതികരണമാണ് ഉദ്യോഗസ്ഥർ നല്കുന്നതെങ്കിലും ഇവരുടെ മെല്ലെപ്പോക്കിനു പിന്നിൽ അടുത്തിടെ വിജിലൻസ് അടക്കമുള്ളവർ നടത്തിയ റെയ്ഡുകളുടെ പശ്ചാത്തലവുമുണ്ട്. വാളയാറടക്കം ജില്ലയിലെ പ്രധാന ചെക്പോസ്റ്റുകളിൽ നിരന്തരം റെയ്ഡുകൾ നടത്തി വ്യാപക ക്രമക്കേടുകൾ കണ്ടെത്തിയിരുന്നു. അധികൃതരുടെ നിരന്തര റെയ്ഡിനുള്ള മറുമരുന്നു പ്രയോഗം കൂടിയായാണ് ഉദ്യോഗസ്ഥരുടെ ഈ മനഃപൂർവ മെല്ലെപ്പോക്കു നീക്കം.\nഅഞ്ചുകിലോമീറ്ററോളം ദൂരത്തിൽ വാഹനങ്ങളുടെ നിര പ്രകടമാണ്. ഇന്നലെ രാവിലെ മുതൽ പരിശോധന മന്ദഗതിയിലായതോടെ ചെക്പോസ്റ്രിലുണ്ടായ ചരക്കുവാഹനങ്ങലുടെ തിരക്കിൽ സ്വകാര്യ വാഹനങ്ങളും കുടുങ്ങിയതോടെ ദേശീയപാതയിലെയും ഗതാഗതം സ്തംഭിച്ച മട്ടാണ്. ഒരാഴ്ച്ചയായി തുടരുന്ന തിരക്ക് ഇടയ്ക്കു കുറഞ്ഞെങ്കിലും ഇന്നലെ വീണ്ടും പഴയപടിയായി.\nചരക്കുസേവന നികുതി (ജിഎസ്ടി) നടപ്പാക്കുന്നതിനു മുന്നോടിയായി പരിശീലനത്തിലായതിനാൽ വാണിജ്യനികുതി ചെക്പോസ്റ്റിൽ ഉദ്യോഗസ്ഥരുടെ എണ്ണം പകുതിയായി കുറച്ചിരുന്നു. മറ്റു വകുപ്പുകളുടെ സഹകരണമില്ലായ്മയും ഉദ്യോഗസ്ഥർ ചൂണ്ടിക്കാട്ടുന്നുണ്ടെങ്കിലും മെല്ലെപ്പോക്കിനെക്കുറിച്ചു ഇവർ മിണ്ടുന്നുമില്ല.\nതിരക്കു പരിഗണിച്ച് വാളയാർ ചെക്പോസ്റ്റിൽ ഇന്നലെ രണ്ടു ജിവനക്കാരെ അധികം നിയമിച്ചിട്ടുണ്ട്. പക്ഷെ തിരക്ക് ഒഴിവാകാൻ ഒരാഴ്ച്ചയെങ്കിലും സമയമെടുക്കുമെന്നാണ് അറിയുന്നത്. പ്രതിദിനം രണ്ടായിരം ചരക്കുവാഹനങ്ങൾ വാളയാർ ചെക്പോസ്റ്റിലൂടെ കടന്നുപോകാറുണ്ട്. പക്ഷ ഇന്നലെ ആയിരത്തിൽ താഴെ മാത്രമാണ് കടന്നുപോയതെന്നും ഉദ്യോഗസ്ഥരുടെ മെല്ലെപ്പോക്കു സമരത്തിനു തെളിവായി ചൂണ്ടിക്കാട്ടുന്നു.\nതിരക്ക് പരിഹരിച്ചില്ലെങ്കിൽ നോട്ടീസ് നൽകുമെന്നു ജില്ലാ പോലീസ്\nപാലക്കാട്: വാളയാർ ചെക്ക്പോസ്റ്റിലെ തിരക്ക് പരിഹരിച്ചില്ലെങ്കിൽ നോട്ടീസ് നൽകുമെന്നു ജില്ലാ പോലീസ് മേധാവി. തിരക്ക് പരിഹരിക്കാൻ നടപടികൾ ഉടൻ സ്വീകരിക്കണമെന്നും അദ്ദേഹം ആവശ്യപ്പെട്ടു. തിരക്ക് വർധിച്ചതിനെ തുടർന്നു പ്രദേശത്ത് പോലീസ് സംഘത്തെ വിന്യസിച്ചു.പരിശോധനകൾ കർശനമാക്കിയതോടെ വാളയാർ ചെക്ക്പോസ്റ്റിൽ വാഹനങ്ങളുടെ തിരക്ക് വർധിച്ചിരുന്നു.\nഇന്ത്യയിൽ സമ്പൂര്‍ണ ഗോവധനിരോധനം! കാലികളെ കൊല്ലാന് കൊടുക്കരുത്; കന്നുകാലി വ്യാപാരത്തിനു കടുത്ത നിബന്ധനകൾ\nനാഗ്പൂരില് ഭര്‍ത്താവിനെ പാതിരാത്രി കഴുത്തു ഞെരിച്ച് കൊലപ്പെടുത്തി ഭാര്യ കേരളത്തിലേക്ക് മുങ്ങി, നിതിന് നായരെ കൊലപ്പെടുത്തിയ സ്വാതിയെ തേടി പോലീസ്, ഞെട്ടിക്കുന്ന സംഭവത്തിനു പിന്നില്\nസുമനസുകളുടെ കാരുണ്യം പ്രതീക്ഷിക്കുന്നു; ഹൃദ്രോഗിയായ അറുപതുകാരി ചികിത്സയ്ക്കും ഉപജീവനത്തിനും വകയില്ലാതെ ദുരിതം പേറുന്നു\nചിറ്റൂർ: ഹൃദ്രോഗ ബാധിതയായ അറുപതുകാരി തുടർചികിത്സക്കും മരുന്നു വാങ്ങാനുമുള്ള വരുമാനമില്ലാത്തതിനാൽ ഉദാരമതികളുടെ കാരുണ്യത്തിനായി കാതോർക്കുകയാണ്. പൊൽപ്പുള്ളി കുണ്ടൻകാട് പരേതനായ പൊന്നുവിന്‍റെ ഭാര്യ...\nഐഡിയ കൊള്ളാമോ? ഡിവൈഡറുകളിൽ കാടുപിടിച്ചു കിടക്കുന്നത് ഏക്കർകണക്കിന് സ്ഥലം; ‘പച്ചക്കറി കൃഷി പരിഗണിക്കണ’മെന്ന ആവശ്യം ശക്തമാകുന്നു\nവടക്കഞ്ചേരി: ദേശീയ-സംസ്ഥാന പാതകൾക്കു നടുവിലും സർവീസ് റോഡിലുമുള്ള ഡിവൈഡറുകൾ പച്ചക്കറി കൃഷിക്കായി പ്രയോജനപ്പെടുത്തണമെന്ന ആവശ്യമുയരുന്നു. ഏക്കർകണക്കിന് സ്ഥലമാണ് പാതകളുടെ നടുവിൽ പുല്ല്...


അവള്‍ക്കൊപ്പം തന്നെയാണ് ഞങ്ങളും: ഡബ്ല്യൂസിസി നിഷയ്‌ക്കൊപ്പം – Azhimukham\nസിനിമയിലെ വനിതാ കൂട്ടായ്മയ്‌ക്കെതിരെ ഉപയോഗിക്കാനുള്ള ഒരു ആയുധമായി പോലും പലരും നിഷയുടെ വിഷയത്തെ കണ്ടു\nJul 08 2018 02:04 PM\nഉപ്പും മുളകും സീരിയലിലെ നായിക നിഷ സാരംഗ് ഇന്ന് പുലര്‍ച്ചെ നടത്തിയ വെളിപ്പെടുത്തല് സിനിമയില് മാത്രമല്ല സീരിയലിലും കാസ്റ്റിംഗ് കൗച്ച് നടക്കുന്നവെന്നതിന്റെ ഏറ്റവും പുതിയ ഉദാഹരണമാണ്. വിഷയം പുറത്തു വന്നപ്പോള് എല്ലാവരും ചോദിച്ചത് എവിടെ ഡബ്ല്യൂസിസി എന്നാണ്. സിനിമയിലെ വനിതാ കൂട്ടായ്മയ്‌ക്കെതിരെ ഉപയോഗിക്കാനുള്ള ഒരു ആയുധമായി പോലും പലരും നിഷയുടെ വിഷയത്തെ കണ്ടു. ഡബ്ല്യൂസിസിയുടെ ഫേസ്ബുക്ക് പേജില് നിന്നും എടുത്തത്.\n“ഇന്നലെ ഒരു നടി സ്വന്തം തൊഴില് മേഖലയില് നേരിടുന്ന ബുദ്ധിമുട്ടുകളെക്കുറിച്ച് തുറന്നു പറഞ്ഞത് സിനിമാ സീരിയല് രംഗത്ത് നടന്നു പോരുന്ന പുരുഷാധിപത്യ പ്രവണതകളുടെ മറ്റൊരു തുറന്ന ഉദാഹരണമായി നമുക്ക് മുന്നില് ഉയര്‍ന്നു വന്നിരിക്കുകയാണ്.\nകേരളത്തില് ഇപ്പോള് ചലച്ചിത്ര രംഗവുമായി ബന്ധപ്പെട്ട് എന്തു തരം ബദ്ധിമുട്ടുകളുമുണ്ടായതായി സ്ത്രീകള് റിപ്പോര്‍ട്ട് ചെയ്യതാല് ഉടനെ തന്നെ അക്കാര്യത്തില് ഡബ്ല്യു.സി.സി. എന്തു ചെയ്തു എന്ന ചോദ്യം ഉയര്‍ന്നു വരുന്നതും ഉയര്‍ത്തിക്കാണുന്നതും പതിവായിരിക്കുകയാണ്. ഡബ്ല്യു.സി.സി. എന്ന പ്രസ്ഥാനത്തിനുള്ള ഒരംഗീകാരമായാണ് ഞങ്ങള് ഇതിനെ കാണുന്നത്. ഒരു സ്ത്രീയും ബുദ്ധിമുട്ടിലകപ്പെടുന്നതോ പീഡിപ്പിക്കപ്പെടുന്ന ആയ ഒരു സാഹചര്യവും ഇവിടെ ഉണ്ടാകാന് പാടില്ല. ഞങ്ങള് നിലകൊള്ളുന്നത് തന്നെ അതിനാണ്. ചലച്ചിത്ര വ്യവസായ രംഗത്തെ ഒരു തൊഴിലിടമായി കണ്ട്, അവിടെ സ്ത്രീ പ്രശ്‌നങ്ങള് കൈകാര്യം ചെയ്യാന് നിയമപരമായി തന്നെ ആവശ്യമുള്ള ഒരു ഇന്റേണല് കംപ്ലൈന്റ്‌സ് കമ്മറ്റി (ഐ.സി.സി) രൂപീകരിക്കാന് വേണ്ടിയുള്ള നിരന്തരമായ പരിശ്രമത്തിലാണ് ഞങ്ങള്. 90 വയസ്സായ നമ്മുടെ സിനിമയില് ഒരു ഐ.സി.സി. സംവിധാനം ഇല്ലെന്നത് തന്നെ അന്യായമാണ്.\nതൊഴില് രംഗത്തെ സ്ത്രീ പീഡനം തുറന്നു പറഞ്ഞ ഈ സഹോദരിയുടെ കാര്യത്തില് സ്വമേധയാ കേസെടുത്ത് അന്വേഷണം നടത്താന് പോലീസിന് ഉത്തരവാദിത്വമുണ്ട്. ജനങ്ങളുടെ നികുതിപ്പണം കൊണ്ട് നടത്തപ്പെടുന്ന നീതി നിര്‍വ്വഹണ സംവിധാനങ്ങള് ആ പണി ചെയ്യുന്നില്ലെങ്കില് അക്കാര്യം ചോദിക്കാനുള്ള ഉത്തരവാദിത്വം തിരഞ്ഞെടുത്ത ഓരോ ജനപ്രതിനിധിക്കുമുണ്ട്. ആ കലാകാരി പ്രതിനിധാനം ചെയ്യുന്ന സംഘടനകള്‍ക്കുണ്ട്.ഞങ്ങള്‍ക്കുമുണ്ട്. ഞങ്ങളുണ്ടാകും ആക്രമിക്കപ്പെടുന്ന ഓരോ സ്ത്രീക്കൊപ്പവും”.


ഇന്ത്യ ജയിച്ചാൽ ധോണിയുടെ റെക്കോർഡ് തെറിക്കും, തകർപ്പൻ നേട്ടത്തിനരികെ വിരാട് കോഹ്ലി | Crickerala\nഇംഗ്ലണ്ടിനെതിരായ പിങ്ക് ബോൾ ടെസ്റ്റിൽ ഇന്ത്യൻ ക്യാപ്റ്റൻ വിരാട് കോഹ്ലിയെ കാത്തിരിക്കുന്നത് തകർപ്പൻ റെക്കോർഡ്. മത്സരത്തിൽ വിജയിക്കാനായാൽ മുൻ നായകൻ മഹേന്ദ്ര സിങ് ധോണിയുടെ ക്യാപ്റ്റൻസി റെക്കോർഡ് പഴങ്കഥയാക്കാൻ കോഹ്ലിയ്ക്ക് സാധിക്കും.\nഇന്ത്യൻ മണ്ണിൽ ഏറ്റവും കൂടുതൽ ടെസ്റ്റ് വിജയം നേടിയ ക്യാപ്റ്റനെന്ന നേട്ടത്തിൽ നിലവിൽ എം എസ് ധോണിയ്ക്കൊപ്പമാണ് വിരാട് കോഹ്ലി. ഈ മത്സരത്തിൽ വിജയിക്കാൻ സാധിച്ചാൽ ഹോമിൽ ഏറ്റവും കൂടുതൽ ടെസ്റ്റ് വിജയം നേടിയ ഇന്ത്യൻ ക്യാപ്റ്റനെന്ന റെക്കോർഡ് കോഹ്ലിയ്ക്ക് സ്വന്തമാക്കാം.\nഇന്ത്യയിൽ നടന്ന 21 ടെസ്റ്റ് മത്സരങ്ങളിൽ ധോണിയും കോഹ്ലിയും ഇന്ത്യയെ വിജയത്തിലെത്തിച്ചിട്ടുണ്ട്. ധോണി 30 മത്സരങ്ങളിൽ നിന്നാണ് 21 ലും ഇന്ത്യയെ വിജയത്തിച്ചത്. എന്നാൽ ധോണിയ്ക്കൊപ്പമെത്താൻ 28 മത്സരങ്ങൾ മാത്രമാണ് കോഹ്‌ലിക്ക് വേണ്ടിവന്നത്.\nകൂടാതെ മത്സരത്തിൽ സെഞ്ചുറി നേടാനായാൽ അന്താരാഷ്ട്ര ക്രിക്കറ്റിൽ ക്യാപ്റ്റനായി ഏറ്റവും കൂടുതൽ സെഞ്ചുറി നേടുന്ന ബാറ്റ്‌സ്മാനെന്ന റെക്കോർഡ് കോഹ്ലിക്ക് സ്വന്തമാക്കാം.\nനിലവിൽ 41 സെഞ്ചുറി നേടി ഈ റെക്കോർഡിൽ മുൻ ഓസ്‌ട്രേലിയൻ ക്യാപ്റ്റൻ റിക്കി പോണ്ടിങിനൊപ്പമാണ് കോഹ്ലിയുള്ളത്.\nഒരു സെഞ്ചുറി കൂടെ നേടാനായാൽ അന്താരാഷ്ട്ര ക്രിക്കറ്റിൽ ഏറ്റവും കൂടുതൽ സെഞ്ചുറി നേടുന്ന രണ്ടാമത്തെ ബാറ്റ്‌സ്മാനെന്ന നേട്ടത്തിൽ റിക്കി പോണ്ടിങിനൊപ്പമെത്താൻ കോഹ്ലിക്ക് സാധിക്കും.\n425 മത്സരങ്ങളിൽ നിന്നും 70 സെഞ്ചുറി നേടി ഏറ്റവും കൂടുതൽ സെഞ്ചുറി നേടിയവരുടെ പട്ടികയിൽ നിലവിൽ മൂന്നാം സ്ഥാനത്താണ് കോഹ്ലി. 560 മത്സരങ്ങളിൽ നിന്നും 71 സെഞ്ചുറി നേടിയ റിക്കി പോണ്ടിങ്, 664 മത്സരങ്ങളിൽ നിന്നും 100 സെഞ്ചുറി നേടിയ സച്ചിൻ ടെണ്ടുൽക്കർ എന്നിവരാണ് കോഹ്ലിയ്ക്ക് മുൻപിലുള്ളത്.\nഅവസാനമായി 15 മാസങ്ങൾക്ക് മുൻപ് ബംഗ്ലാദേശിനെതിരായ പിങ്ക് ബോൾ ടെസ്റ്റിലാണ് കോഹ്ലി സെഞ്ചുറി നേടിയത്. പിന്നീട് മികച്ച പ്രകടനങ്ങൾ കാഴ്ച്ചവെച്ചുവെങ്കിലും മൂന്നക്കം പിന്നിടാൻ കോഹ്‌ലിക്ക് സാധിച്ചിരുന്നില്ല. ഇക്കുറി കോഹ്ലി തകർപ്പൻ സെഞ്ചുറി നേടി റെക്കോർഡുകൾ തകർക്കുമെന്നാണ് ആരാധകർ പ്രതീക്ഷിക്കുന്നത്.\nIndia v EnglandMS DhoniRicky PontingVirat Kohliഇന്ത്യ v ഇംഗ്ലണ്ട്


By: K B Bainda Published on: 09 January, 2021 11:47 AM IST\nവേര് ചീയല് തടയാനായി സ്യൂഡോമോണസ് കുമിള് നാശിനി നല്ലതാണ്.\nകാബേജ് ചുരുങ്ങിയ സമയത്തിനകം ആദായം ലഭിക്കുന്ന ശീതകാല പച്ചക്കറി വിളയാണ് . വിത്ത് പാകാന് പറ്റിയ സമയം സെപ്റ്റംബർ , ഒക്ടോബര് നവംബര് മാസങ്ങളാണ്.\nപശിമരാശി മണ്ണാണ് കാബേജ് കൃഷിക്ക് യോജിച്ചത്. വിത്ത് പാകിയാണ് തൈകള് തയ്യാറാക്കുന്നത്. കടുകുമണിയോളം ചെറുതാണ് വിത്തുകള്. 1:1:1 എന്ന അനുപാതത്തില് മേല്മണ്ണ്, മണല്, ചാണകപ്പൊടി എന്നിവ ട്രേകളിലോ, പരന്ന ചട്ടികളിലോ, നിലത്തോ , ഗ്രോബാഗിലോ നിരത്തി വിത്തുകള് പാകാം.\nഉദാഹരണമായി രണ്ടുചട്ടി മണലാണ് ഉപയോഗിക്കുന്നതെങ്കില് രണ്ടു ചട്ടി മേല് മണ്ണ്, രണ്ടു ചട്ടി ചാണകപ്പൊടി അഥവാ കംപോസ്റ്റ് എന്നിങ്ങനെ അനുപാതത്തിലെടുക്കുക. വീട്ടുപറമ്പിലാണ് തൈ നടുന്നതെങ്കില് ചെറിയ വരമ്പുണ്ടാക്കി അതിനു മുകളില് ചാണകപ്പൊടിയും വേപ്പിന് പിണ്ണാക്കും ഇട്ടിളക്കി പരുവപ്പെടുത്തി തൈ നടാം.For example, if two pots of sand are used, take two pots of topsoil and two pots of manure or compost in the ratio. If the seedlings are planted in the backyard, the seedlings can be planted by makingasmall ridge and spreading cow dung and neem cake on top of it.\nവേര് ചീയല് തടയാനായി സ്യൂഡോമോണസ് കുമിള് നാശിനി നല്ലതാണ്. അല്ലെങ്കിൽ വിത്ത് പാകുന്നതിനു മുമ്പ് അര മണിക്കൂര് ജീവാണുവളമായ സ്യൂഡോമോണസ് ലായനിയില് ഇട്ടു വയ്ക്കുന്നതും നല്ലതാണ് . ലായനി ലഭിച്ചില്ലെങ്കില് 20 ഗ്രാം സ്യൂഡോമോണസ് പൊടി ഒരു ലിറ്റര് വെള്ളത്തില് കലക്കി ഉപയോഗിക്കുകയും ആവാം. .\nദിവസവും നനച്ചു കൊടുക്കണം. തൈകൾക്ക് 5-6 ഇല വന്നു കഴിഞ്ഞാല് പറിച്ചു നടാം. നല്ല സൂര്യപ്രകാശം ലഭിക്കുന്ന വെള്ളം കെട്ടിനില്ക്കാത്ത സ്ഥലങ്ങളില് ഉണക്കി പൊടിച്ച ചാണകം, എല്ല് പൊടി , വേപ്പിൻ പിണ്ണാക്ക് , എന്നിവ ചേര്ത്ത് 50 cm ഉയരത്തില് വരമ്പുകള് കോരി അതില് രണ്ട് അടി അകലത്തില് തൈകള് നടാം. (ഗ്രോബാഗിലും നടാം )\nമൂന്നു ദിവസത്തില് ഒരിക്കല് നനച്ചു കൊടുക്കണം. വെയില് കൂടുതല് ഉണ്ടെങ്കില് നനയുടെ അളവും കൂട്ടേണ്ടതാണ്. ഒരു മാസം കഴിഞ്ഞാല് കടലപിണ്ണാക്ക് പുളിപ്പിച്ചത് , ഫിഷ് അമിനോ , ചാണകം കലക്കിയത് ഇവയൊക്കെ നല്കി മണ്ണ് കയറ്റി കൊടുക്കണം.\nരണ്ട് മാസം കഴിഞ്ഞാല് വിളവെടുക്കാം. ഇല തിന്നുന്ന പുഴുക്കളാണ് ഇവയെ പ്രധാനമായും ആക്രമിക്കുന്നത്. ഇതിനു വേപ്പെണ്ണ- വെളുത്തുള്ളി മിശ്രിതം ഫലപ്രദമാണ്.ഫംഗസ് ആക്രമണം അധികം നേരിടാത്ത ഒരു പച്ചക്കറി ഇനമാണ്.\nകൂടുതൽ അനുബന്ധ വാർത്തകൾക്ക് :പച്ചക്കറികൾക്ക് രോഗബാധയോ ? ഈ പ്രതിവിധികൾ ചെയ്തു നോക്കൂ.\nEnglish Summary: Cabbage can be grown inashort time


സംസ്ഥാനത്ത് ആംബുലന്‍സ് ജീവനക്കാര് നാളെ അര്‍ധരാത്രി മുതല് പണിമുടക്കും! | Amrita TV Stories\nHome Kerala സംസ്ഥാനത്ത് ആംബുലന്‍സ് ജീവനക്കാര് നാളെ അര്‍ധരാത്രി മുതല് പണിമുടക്കും!\nസംസ്ഥാനത്ത് കനിവ് –108 ആംബുലന്‍സ് ജീവനക്കാര് 21 ന് അര്‍ധരാത്രി മുതല് പണിമുടക്കും. ജനുവരിയിലെ ശമ്പളം ഉള്‍പ്പെടെയുള്ള ആനുകൂല്യങ്ങളുടെ കാര്യത്തില് കരാറെടുത്തിരിക്കുന്ന ജി വി കെ– ഇ എം ആര് ഐ എന്ന കമ്പനി കബളിപ്പിച്ചുവെന്നാണ് ജീവനക്കാര് ആരോപിക്കുന്നത്. എന്നാല് ഈ ആഴ്ചതന്നെ ശമ്പളക്കുടിശിക പരിഹരിക്കുമെന്ന് കമ്പനി മേധാവി എ ശരവണന് പറഞ്ഞു.\nസംസ്ഥാന സര്‍ക്കാരിന്റെ സമഗ്ര ട്രോമാ കെയര് പദ്ധതിയുടെ ഭാഗമായുള്ള സൗജന്യ ആംബുലന്‍സ് ശൃംഖലയാണ് കനിവ് – 108. 300 സര്‍വീസുകളുളള കനിവ് ജീവനക്കാര് പണിമുടക്കിയാല് ആരോഗ്യമേഖല പ്രതിസന്ധിയിലാകുമെന്ന് ഉറപ്പാണ്. സംസ്ഥാന സര്‍ക്കാരിനു കീഴില് ജി വി കെ –ഇ എം ആര് ഐ എന്ന തെലങ്കാനാ ആസ്ഥാനമായ കമ്പനിയാണ് ആംബുലന്‍സുകളുടെ കരാര് എടുത്തിരിക്കുന്നത്. പി എഫ് ഉള്‍പ്പെടെയുളള ആനുകൂല്യങ്ങളുടെ കാര്യത്തില് കമ്പനി കബളിപ്പിച്ചുവെന്നാണ് ജീവനക്കാര് ആരോപിക്കുന്നത്.\nശമ്പളത്തില് നിന്ന് പിടിച്ച പി എഫ് തുക പോലും അടച്ചിട്ടില്ലെന്ന് ജീവനക്കാര് പറയുന്നു. എത്രയും വേഗം ശമ്പള പ്രശ്നം പരിഹരിക്കുെമന്ന് കമ്പനി മേധാവി എ ശരവണന് പറഞ്ഞു. കഴിഞ്ഞ ദിവസം പത്തനംതിട്ട, കോഴിക്കോട് ജില്ലകളില് ജീവനക്കാര് മിന്നല് പണിമുടക്ക് നടത്തിയിരുന്നു. സംസ്ഥാന സര്‍ക്കാരിനു കീഴിലെങ്കിലും കമ്പനിയും ജീവനക്കാരും തമ്മിലുള്ള പ്രശ്നമെന്ന് പറഞ്ഞ് കൈകഴുകുകയാണ് സര്‍ക്കാര്.\nPrevious articleപോലീസിനെതിരേയുള്ള സി.എ.ജി. റിപ്പോർട്ട് ആഭ്യന്തരസെക്രട്ടറി തള്ളി\nറേഷൻ കട വഴി ബാങ്കിങ്!\nശബരിമലയിൽ വരുമാന വർദ്ധന\nകോഴിക്കോട് കോൺഗ്രസ്സ് ഓഫീസിൽ പ്രവർത്തകൻ തൂങ്ങിമരിച്ചു\nസിഗ്നൽ മത്സ്യത്തെ കേരളത്തിൽ കണ്ടെത്തി


കണ്ണന്താനം വായിച്ചറിയാൻ റബർ കർഷകരുടെ നിർദേശങ്ങൾ | kanjirappallyNEWS.com\nകണ്ണന്താനം വായിച്ചറിയാൻ റബർ കർഷകരുടെ നിർദേശങ്ങൾ\nPosted on November 11, 2017 By admin NEWS UPDATE, repeat\nകോട്ടയം ∙ റബർ കർഷകരുടെ പ്രശ്നങ്ങൾ അറിയാൻ കേന്ദ്രമന്ത്രി അൽഫോൻസ് കണ്ണന്താനം ഇന്നു 11 ന് റബർ ബോർഡ് ആസ്ഥാനം സന്ദർശിക്കും. കർഷകരുമായും കർഷകസംഘടനകളുടെ പ്രതിനിധികളുമായും ചർച്ചയുണ്ട്. കേന്ദ്രമന്ത്രി അറിയാനും കേന്ദ്ര സർക്കാരിൽ നിന്ന് അനുഭാവപൂർണമായ നടപടിയെടുപ്പിക്കാനും റബർ കർഷകരുടെ നിർദേശങ്ങൾ.\n∙റബറിന്റെ വിലകുറഞ്ഞു പ്രതിസന്ധിയിലാകുമ്പോൾ റബർകൃഷി നിലനിർത്തുന്നതിനും കർഷകരെ സഹായിക്കുന്നതിനും തായ്‌ലൻഡ്, മലേഷ്യ പോലുളള റബർ ഉത്പാദക രാജ്യങ്ങൾ നിശ്ചിത തുക ഗ്രാന്റായി നൽകാറുണ്ട്. ഇതേ ധനസഹായം ഇവിടെയും കേന്ദ്ര സർക്കാർ ലഭ്യമാക്കണം.\n∙റബർ കൃഷിയെ ദേശീയ തൊഴിലുറപ്പു പദ്ധതിയിൽ ഉൾപ്പെടുത്തണം. ചെറുകിട കർഷകനു ചെറിയ ആശ്വാസം ആകും.\n∙സംസ്ഥാന സർക്കാരിന്റെ റബർ ഉൽപാദന പ്രോത്സാഹന പദ്ധതിക്കായി 500 കോടി രൂപ മാറ്റിവച്ചത്. കേന്ദ്ര സർക്കാരും സമാനമായ തുക ലഭ്യമാക്കണം.\n∙റബർ ബോർഡിനുള്ള ധനസഹായം വർധിപ്പിക്കണം. ഈ വർഷം 250 കോടി രൂപ ചോദിച്ചിട്ട് കിട്ടിയതു വെറും 140 കോടി. ഇതിൽ 74 ശതമാനവും റബർ ബോർഡ് ജീവനക്കാരുടെ ശമ്പളത്തിനാണ്. സബ്സിഡിക്കും ഗവേഷണത്തിനും പണം ഇല്ല.\n∙ ആവർത്തന കൃഷിക്കുള്ള ധനസഹായം പുനരാരംഭിക്കണം. 2014–15 വർഷത്തെ അപേക്ഷകൾ സ്വീകരിച്ചിട്ടുണ്ടെങ്കിലും പൈസ കൊടുത്തിട്ടില്ല. 2016–17 വർഷത്തെ അപേക്ഷകളും സ്വീകരിച്ചിട്ടില്ല. 1979 ൽ പുതുകൃഷിക്കു നൽകിയിരുന്ന സബ്സിഡിയായ 25000 രൂപ തന്നെയാണ് ഇപ്പോഴുമുളളത്. തുക വർധിപ്പിക്കണം.\n∙വില സ്ഥിരത ഉൾപ്പടെ നിർദേശങ്ങൾ അടങ്ങിയ ദേശീയ റബർ നയം നടപ്പാക്കണം.\n∙ റബർ ബോർഡ് സഹായം പിൻവലിച്ചതോടെ റബർ ഉത്പാദക സംഘങ്ങൾ കടുത്ത സാമ്പത്തിക ബാധ്യതയിലാണ്. കേന്ദ്ര സർക്കാർ ഇടപെടണം.\n∙റബർ കൃഷിക്ക് ഇടവിളയായി മറ്റു കൃഷികളും തേനീച്ച വളർത്തൽ പോലുള്ള മറ്റ് സംരംഭങ്ങളും പ്രോത്സാഹിപ്പിക്കുന്നതിനു ധനസഹായവും പലിശരഹിത വായ്പയും ലഭ്യമാക്കണം.


KesariWeekly - കമ്യൂണിസ്റ്റുകള് നവോത്ഥാനത്തെ തുരങ്കംവെക്കുന്നവര് --ഭാസ്‌കരന് വേങ്ങര\nവളരെയേറെ തെറ്റിദ്ധാരണാജനകമായ ചരിത്ര ബന്ധമാണ് നവോത്ഥാന പ്രസ്ഥാനങ്ങളും കമ്യൂണിസ്റ്റ് പാര്‍ട്ടികളും തമ്മില് ഉള്ളത്. ചരിത്രകാരന്മാരും, പണ്ഡിതരും, ഗവേഷകരും ഇക്കാര്യം പലവട്ടം തെളിവുകള് സഹിതം ചൂണ്ടിക്കാണിച്ചിട്ടും, കമ്യൂണിസ്റ്റുകള് എട്ടുകാലി മമ്മൂഞ്ഞ് ചമഞ്ഞു നടക്കുകയാണ്. നവോത്ഥാന ബന്ധം ആരോപിച്ചുകൊണ്ട് ഇപ്പോള് സിപിഎം ഒരു സമര കോലാഹലത്തിനുള്ള പുറപ്പാടില് ആണല്ലോ. ജനുവരി ഒന്നിന് അവര് അതിന്റെ ഭാഗമായി വനിത മതില് തീര്‍ക്കുവാന് തീരുമാനിച്ചിരിക്കുന്ന സ്ഥിതിക്ക് ചരിത്ര സത്യം വീണ്ടും ഓര്‍മ്മിപ്പിക്കേണ്ടി വരുന്നു.\nപ്രതിപാദിപ്പിക്കപ്പെടുന്ന മാറുമറക്കല് സമരം നടന്നത് 1859ല് ആണ്. അന്ന് കമ്യൂണിസ്റ്റ് പാര്‍ട്ടി പൊട്ടിമുളച്ചിട്ടുപോലും ഇല്ല. പാര്‍ട്ടിക്ക് ബീജാവാപം നല്‍കുന്നത് രഹസ്യമായി 1937ലും പരസ്യമായി 1939 ലുമാണ്. (സിപിഎം ചരിത്രരേഖ). പിന്നെങ്ങിനെയാണ് എണ്‍പത് വര്‍ഷം മുമ്പ് നടന്ന ഒരു ചരിത്ര സംഭവത്തിന്റെ പിതൃത്വം കമ്യൂണിസ്റ്റുകള് അവകാശപ്പെടുന്നത്? എണ്‍പത് വര്‍ഷം എന്ന് പറഞ്ഞാല് ഒരു തലമുറക്ക് അപ്പുറം ആണ്.\nസിപിമ്മിന്റെ ഔദ്യോഗിക ചരിത്ര രേഖയില് കൃത്യമായി പറയുന്നത്, അഖിലേന്ത്യാ തലത്തില് വിവേകാനന്ദനും, തെക്കന് കേരളത്തില് ശ്രീനാരായണ ഗുരുവും, അയ്യങ്കാളിയും, വടക്കന് കേരളത്തില് വാഗ്ഭടാനന്ദ സ്വാമികളും ആണ് പുരോഗമന ആശയം പ്രചരിപ്പിക്കാന് ചുക്കാന് പിടിച്ചത് എന്നാണ്. അവിടെയൊന്നും ഒരു കമ്യൂണിസ്റ്റുകാരനെയും കണ്ടിട്ടില്ല. മാത്രമല്ല, ഇവര് ആവേശം കൊള്ളുന്ന റഷ്യന് വിപ്ലവം നടന്നത് 1917 ലാണ.് കമ്യൂണിസ്റ്റ് സിദ്ധാന്തപ്രകാരം കേരളീയ നവോത്ഥാനത്തില് കടലും, കടലാടിയും തമ്മിലുള്ള ബന്ധമേ ഉള്ളൂ എന്ന് കാണാം. ചാന്നാര് സമരത്തിനു അരനൂറ്റാണ്ടിനു ശേഷമാണ് മൂലധനം എന്ന കമ്മ്യൂണിസ്റ്റ് വേദം പ്രസിദ്ധീകരിക്കുന്നത്. മാറ് മറക്കല് സമരം കഴിഞ്ഞു എട്ടു വര്‍ഷം കഴിഞ്ഞാണ് മൂലധനം പിറക്കുന്നത്. വേണമെങ്കില്, മാറ് മറക്കല് സമരം കാള് മാര്‍ക്‌സിനു പ്രചോദനം നല്കി എന്ന് ഇടതുപക്ഷ ചരിത്രകാരന്മാരെ പോലെ, വസ്തുതകള് വളച്ചൊടിച്ചു വ്യാഖ്യാനിക്കാനും വകുപ്പുണ്ട്. വൈക്കം സത്യാഗ്രഹം 1924 ലും, ക്ഷേത്ര പ്രവേശന വിളംബരം 1936ലും, കുറിച്ച്യര് ലഹള 1812ലും ആണ് നടന്നത്. ഇതില് നിന്നെല്ലാം മനസ്സിലാകുന്ന വസ്തുത, കേരളീയ നവോത്ഥാന പൈതൃകത്തിനു കമ്യൂണിസ്റ്റ് പാര്‍ട്ടികളുമായോ, ആശയങ്ങളുമായോ, ഏതെങ്കിലും നേതാക്കളുമായോ പുലബന്ധം പോലും ഇല്ലെന്നതാണ്. ശ്രീനാരായണ ഗുരു മൃതിയടയുന്നത് കമ്യൂണിസ്റ്റ് ബീജാവാപം നടക്കുന്നതിന്റെ ഒമ്പത് വര്‍ഷം മുമ്പാണ്. വാഗ്ഭടാനന്ദ ഗുരു അന്തരിച്ചത് കമ്യൂണിസ്റ്റ് പാര്‍ട്ടി രൂപീകരിച്ച വര്‍ഷം ആണ്. സ്വാമി വിവേകാനന്ദനും പാര്‍ട്ടി രൂപീകരണം നടക്കും മുമ്പേ സ്വര്‍ഗ്ഗം പൂകി. ഇവരെയൊക്കെ എങ്ങിനെയാണ് കമ്യൂണിസ്റ്റുകാര് അവരുടെ ചരിത്രവുമായി കൂട്ടിക്കെട്ടുന്നത്?\nസിപിഎം ചരിത്രരേഖ സാക്ഷ്യപ്പെടുത്തുന്ന മറ്റൊരു വസ്തുത, സ്വദേശാഭിമാനി രാമകൃഷ്ണ പിള്ള, സഹോദരന് അയ്യപ്പന്, പി.കേശവദേവ് എന്നിവരുടെ രചനകള് പുരോഗമനാശയങ്ങള് പ്രചരിപ്പിക്കുന്നതില് പ്രധാന പങ്ക് വഹിച്ചു എന്നാണ്. ഇവരാരും കമ്യൂണിസ്റ്റ് പാര്‍ട്ടിയുമായി എന്തെങ്കിലും ബന്ധം ഉള്ളവരായി ആരും ഇന്നേവരെ അവകാശവാദം ഉന്നയിച്ചുകണ്ടിട്ടില്ല. സാക്ഷാല് ഇ.എം.എസ് തന്നെ രേഖപ്പെടുത്തിയ ചരിത്ര വസ്തുതകളുടെ അടിസ്ഥാനത്തില്, കേരളത്തില് കമ്യൂണിസ്റ്റു പാര്‍ട്ടിയുടെ ഉത്ഭവം ആദ്യം കോണ്‍ഗ്രസ്സും, പിന്നീട് സോഷ്യലിസ്റ്റ് ഗ്രൂപ്പും, അതില് നിന്ന് കമ്യൂണിസ്റ്റ് എന്ന ക്രമത്തില് ആണ്. അതായത്, ഇപ്പറഞ്ഞ എന്തെങ്കിലും ബന്ധം നവോത്ഥാന പ്രസ്ഥാനങ്ങളുമായി ആര്‍ക്കെങ്കിലും ഉണ്ടായിട്ടുണ്ട് എങ്കില് അത് കോണ്‍ഗ്രസ്സിന് അവകാശപ്പെട്ടതാണ്. എന്നാല്, പില്‍ക്കാല കോണ്‍ഗ്രസ് നേതൃത്വത്തില് വന്ന സവര്‍ണ്ണ മേധാവിത്വം ആ പാരമ്പര്യത്തെ തിരസ്‌കരിച്ചതു കൊണ്ടാണ് കമ്മ്യൂണിസ്റ്റുകള് നവോത്ഥാന പാരമ്പര്യത്തെ ദത്തെടുത്ത് തങ്ങളുടെ ചരിത്രവുമായി ചേര്‍ത്തുവായിച്ചത്. ഒരുപക്ഷെ, നാളെ ഇവര് ശ്രീനാരായണഗുരു കമ്മ്യൂണിസ്റ്റ് ആയിരുന്നു എന്ന് വാദിച്ചാല് പോലും അതിശയപ്പെടേണ്ടതില്ല! കാരണം, കമ്യൂണിസ്റ്റുകളെപ്പോലെ ഇന്ത്യന് ചരിത്രം വളച്ചൊടിച്ച വേറൊരു പ്രസ്ഥാനം കണ്ടെത്തുക പ്രയാസമാകും. കോണ്‍ഗ്രസ് പോലും നെഹ്‌റു കുടുംബ മഹാത്മ്യം പാടിയുറപ്പിക്കാന് മാത്രമാണ് ചരിത്രത്തെ വികലമാക്കിയത്. അതേ സമയം കമ്യൂണിസ്റ്റുകള് തങ്ങളുടെ ആശയപ്രചാരണത്തിന് വേണ്ടി ചരിത്രം അടിമുടി മാറ്റിയെഴുതിയവര് ആണ്.\nകമ്യൂണിസ്റ്റുകള് ചോരയും നീരും നല്കിയത് കൊണ്ടല്ല നവോത്ഥാന പ്രസ്ഥാനങ്ങള് വളര്‍ന്നുവന്നത്. അത് മര്‍ദ്ദിതരുടെ വികാരം ഉള്‍ക്കൊണ്ട് കാലഘട്ടത്തിന്റെ അനിവാര്യതയായാണ് പിറവിയെടുത്തത്. മാത്രമല്ല, സാമുദായിക ഉച്ചനീചത്വം നിമിത്തം ദുരിതമനുഭവിക്കുന്ന ജനലക്ഷങ്ങള് അതിനു പിന്നില് അണിനിരന്നിരുന്നു. കാരണം, അതവരുടെ ജീവന്മരണ പോരാട്ടത്തിന്റെ അനിവാര്യത ആയിരുന്നു. അതിജീവനത്തിന്റെ അത്തരം സമരങ്ങള് ആണ് സമൂഹത്തെ എക്കാലത്തും മുന്നോട്ട് നയിച്ചിട്ടുള്ളത്. അവയൊക്കെ മനുഷ്യന്റെ ജീവിതവുമായി അഭേദ്യമായ ബന്ധപ്പെട്ടതായിരുന്നു. എന്നാല്, ഇവിടെ ശബരിമല വിഷയത്തില് അത്തരം നവോത്ഥാന മൂല്യങ്ങള്‍ക്ക് വേണ്ടിയുള്ള എന്തെങ്കിലും വിഷയമുണ്ടോ? ശബരിമല യുവതീപ്രവേശനത്തില് ലിംഗവിവേചനത്തിന്റെയോ പ്രാകൃത ആചാരത്തിന്റെയോ വിഷയം ഉത്ഭവിക്കുന്നില്ല. ഒരു ക്ഷേത്രത്തിലെ താന്ത്രികചാരത്തിന്റെ ഭാഗം മാത്രമാണത്.\nഇവിടെയാണ് സിപിഎം ചരിത്ര വസ്തുതകള് വളച്ചൊടിക്കാന് വീണ്ടും പുറപ്പെടുന്നത്. ഒരുപക്ഷെ, ശബരിമല വാവര്‍ക്ക് അവകാശപ്പെട്ടതാണ് എന്ന് ഏതെങ്കിലും ജിഹാദി വാദിച്ചാല് സിപിഎം അതും വകവെച്ച് കൊടുക്കും. നവോത്ഥാന നേട്ടങ്ങളെ ബിജെപി പിറകോട്ട് പിടിച്ചു വലിക്കുന്നു എന്നാണ് ആരോപണം! ശബരിമല വിഷയത്തില് എവിടെയാണ് നവോത്ഥാന പ്രശ്‌നം കടന്നു വരുന്നത്? അവിടെ ദര്‍ശനം നടത്താന് ശ്രമിച്ച സാമൂഹ്യ ദ്രോഹികളുടെ അവകാശവാദം ആണോ ഇവര് ഉന്നയിക്കുന്ന നവോത്ഥാനം? അതോ, നവോത്ഥാന നായകരെ ഇവര് തിരുത്തുകയാണോ? അവര് ജീവന്മരണ സമരത്തിലൂടെ നേടിയെടുത്ത നേട്ടങ്ങളൊന്നും അല്ല നവോത്ഥാനം, അത് ലൈംഗിക അരാജകത്വവും, നിരീശ്വരവാദവും, സാമൂഹ്യ വ്യവസ്ഥയെ തല്ലിയുടക്കലും ആണെന്ന് സ്ഥാപിക്കുകയാണോ ഈ അഭിനവ നവോത്ഥാന പരിഷകളുടെ ഉദ്ദേശ്യം?\nഒരുപക്ഷെ, നവോത്ഥാന നായകര് ഇന്ന് ജീവിച്ചിരുന്നുവെങ്കില് പിണറായിമാരെ എറിഞ്ഞോടിക്കുമായിരുന്നു. കാരണം, സമൂഹ നന്മയും, പുരോഗതിയും മുന്നോട്ടുള്ള പ്രയാണത്തില് മുന്നില് കാണുന്ന മുള്ള് മുരട് മൂര്‍ഖന് പാമ്പുകളെയും നീക്കി പാത വെട്ടി തെളിയിക്കുകയാണ് അവര് ചെയ്തത്. എന്നാല്, ഇന്നത്തെ തലമുറയിലെ കമ്യൂണിസ്റ്റുകള് അതിന്റെ ഗുണഭോക്താക്കള് ആകുകയല്ലാതെ, അവരുടെ ത്യാഗത്തെ കുറിച്ച് ചെറിയ ധാരണപോലും ഇല്ലാത്തവരാണ്. അതുകൊണ്ടാണ് നവോത്ഥാനം അവര് തെറ്റായി വായിച്ചു വ്യാഖ്യാനിക്കുന്നത്. അവിടെയാണ്, കുടുംബം, ദാമ്പത്യം, സമൂഹം തുടങ്ങിയ സ്ഥാപനങ്ങളെ തല്ലിയുടച്ച് ചുംബന സമരം, ലൈംഗിക അരാജകത്വം, ലൈംഗികസ്വാതന്ത്ര്യം, നിരീശ്വരവാദം എന്നിവയൊക്കെ നവോത്ഥാന പട്ടികയില് അവര് ഉള്‍പ്പെടുത്തുന്നത്. ഇവയൊക്കെ സ്വതന്ത്ര സ്ഥാപനങ്ങള് ആയി രൂപം കൊണ്ടത് ഏതാനും വര്‍ഷങ്ങള് കൊണ്ടല്ല. ലക്ഷക്കണക്കിന്‌വര്‍ഷങ്ങളുടെ പരീക്ഷണ നിരീക്ഷണങ്ങളുടെ പിന്‍ബലത്തില് ആണ് കുടുംബം, ദാമ്പത്യം, ലൈംഗിക അച്ചടക്കം, സദാചാരം എന്നിവക്കൊക്കെ പ്രമാണം ഉണ്ടായത്. അവയൊക്കെ തെറ്റാണെന്നു പറയാന് ഏത് അതിവിപ്ലവകാരിക്കും കഴിയും. പക്ഷെ, അത് സൃഷ്ടിക്കുന്ന അരാജകത്വം നേരിടാന് കെലപില്ലാതെ അവരൊക്കെ ചരിത്രത്തിന്റെ ചവറ്റുകൊട്ടയില് എറിയപ്പെടും. അതാണ് പിണറായിമാരെ കാത്തിരിക്കുന്ന ദുരന്തം.


കർണാ‌ടക പ്രതിസന്ധി; വിധാൻസൗധയിൽ നാടകീയ രംഗങ്ങൾ, രാജിവെച്ച എംഎൽഎയെ പൂട്ടിയിട്ടു! | K Sudhakar MLA locked in room by congress leaders - Malayalam Oneindia\nUpdated: Wed, Jul 10, 2019, 18:50 [IST]\nബെംഗളൂരു: കർണാടകയിൽ രാഷ്ട്രീയ പ്രതിസന്ധി തുടരുന്നു. വിധാൻസൗധയിൽ ബുധനാഴ്ച അരങ്ങേറിയത് നാടകീയ രംഗങ്ങൾ. രാജി സമർപ്പിച്ച കോൺഗ്രസ് എംഎൽഎയെ കോൺഗ്രസ് നേതാക്കൾ പൂട്ടിയിട്ടു. കെ. സുധാകറിനെയാണ് മന്ത്രി കെജെ ജോര്‍ജിന്റെ മുറിയില് പൂട്ടിയിട്ടത്. സ്പീക്കറെ കണ്ട് രാജി സമർപ്പിച്ച് പോകാനൊരുങ്ങവെയാണ് സംഭവം നടന്നത്.\nകെപിസിസി അധ്യക്ഷന് ദിനേശ് ഗുണ്ടറാവുവിന്റെ നേതൃത്വത്തിലാണ് കോണ്‍ഗ്രസ് നേതാക്കള് എംഎല്‍എയെ മുറിയിലേക്ക് കൂട്ടിക്കൊണ്ടുപോയത്. തുടർന്ന് എംഎൽഎയെ പൂട്ടിയിടുകയായിരുന്നു. സംഭവം അറിഞ്ഞ് ബിജെപി നേതാക്കളും പോലീസും സംഭവ സ്ഥലത്ത് എത്തിയെങ്കിലും മുറി തുറക്കാൻ കോൺഗ്രസ് നേതാക്കൾ സമ്മതിച്ചില്ല.\nകോൺഗ്രസ് എംഎല്‍എമാരായ കെ സുധാകറും എംടിബി നാഗരാജുമാണ് സ്പീക്കറെ കണ്ട് ഇന്നാണ് രാജി സമർപ്പിച്ചത്. ഇതോടെ ഭരണപക്ഷത്തെ 16 എംഎൽഎമാർ രാജി സമർപ്പിച്ചു. എന്നാൽ ആരുടെയും രാജി സ്പീക്കർ അംഗീകരിച്ചതിട്ടില്ല.\nപല രാജിക്കത്തുകളും ശരിയായ ഫോര്‍മാറ്റിലുള്ളതോ നടപടിക്രമങ്ങള് പാലിച്ചിട്ടുള്ളതോ അല്ലെന്നും എട്ട് പേരുടെ രാജിക്കത്ത് നടപടിക്രമം പാലിച്ചല്ലെന്നും സ്പീക്കര് വ്യക്തമാക്കിയിരുന്നു. ആരുടെയും രാജി അംഗീകരിക്കില്ലെന്നും സ്പീക്കർ വ്യക്തമാക്കി.\nമുംബൈയിലെ ഹോട്ടലില് കഴിയുന്ന രാജിവെച്ച എംഎല്‍എമാരെ അനുനയിപ്പിക്കാനായി കോണ്‍ഗ്രസിന്റെ ക്രൈസിസ് മാനേജര് എന്നറിയപ്പെടുന്ന ഡികെ ശിവകുമാര് മുംബൈയിലെത്തിയിരുന്നു. എന്നാൽ എംഎൽഎമാരെ കാണാൻ ഡികെയെയ അനുവദിച്ചില്ല. തങ്ങള്‍ക്ക് വധഭീഷണിയുണ്ടെന്ന് ചൂണ്ടിക്കാട്ടി എം.എല്.എമാര് മുംബൈ പൊലീസില് നല്‍കിയ പരാതിയെ തുടര്‍ന്നാണ് ഡികെയെ പോലീസ് തടഞ്ഞത്.\nഇതോടെ വിമത എംഎൽഎമാർ താമസിക്കുന്ന ഹോട്ടലിലും പരിസരങ്ങളിലും നിരോധനാജ്ഞ പ്രഖ്യാപിച്ചു. ഹോട്ടലിന് പുറത്ത് ആറ് മണിക്കൂറോളം ഡികെ ശിവകുമാർ മഴയ പോലും അവഗണിച്ച് നിന്നെങ്കിലും ഫലമുണ്ടായില്ല. പിന്നീട് പോലീസ് കസ്റ്റഡിയിലെടുക്കുകയായിരുന്നു.\nK Sudhakar MLA locked in room by congress leaders


സംസ്ഥാനത്ത് മഴ തുടരുന്നു, രണ്ട് ജില്ലകളിൽ കൂടി വിദ്യാഭ്യാസ സ്ഥാപനങ്ങൾക്ക് അവധി പ്രഖ്യാപിച്ചു\nTrivandrum, First Published 14, Aug 2019, 7:55 AM IST\nപത്തനംതിട്ട, കാസർകോട് ജില്ലകളിലാണ് ഇന്ന് അവധി പ്രഖ്യാപിച്ചത്. ഇതോടെ സംസ്ഥാനത്തെ 11 ജില്ലകളിൽ ഇന്ന് വിദ്യാഭ്യാസ സ്ഥാപനങ്ങൾക്ക് അവധിയായി. പല ജില്ലകളിലും മഴ തുടരുകയാണ്.\nകാസർകോട്/ പത്തനംതിട്ട: കനത്ത മഴയെതുർന്നത് സംസ്ഥാനത്തെ രണ്ട് ജില്ലകളിൽ കൂടി വിദ്യാഭ്യാസ സ്ഥാപനങ്ങൾക്ക് അവധി പ്രഖ്യാപിച്ചു. പത്തനംതിട്ട, കാസർകോട് ജില്ലകളിലാണ് ജില്ലാ കളക്ടർമാർ അവധി പ്രഖ്യാപിച്ചത്. കനത്തമഴ കണക്കിലെടുത്താണ് പത്തനംതിട്ടയിലെ പ്രൊഫഷണല് കോളജുകളും അങ്കണവാടികളും ഉള്‍പ്പെടെ എല്ലാ വിദ്യാഭ്യാസ സ്ഥാപനങ്ങള്‍ക്കും ജില്ലാ കളക്ടര് പി ബി നൂഹ് അവധി പ്രഖ്യാപിച്ചത്. കാസർകോട്ടും പ്രഫഷണൽ കോളേജുകൾ അടക്കം എല്ലാ വിദ്യാഭ്യാസ സ്ഥാപനങ്ങൾ അവധിയായിരിക്കുമെന്ന് ജില്ലാ കളക്ടർ ഡോ ഡി സജിത് ബാബു അറിയിച്ചു. ജില്ലയിൽ കനത്ത മഴ തുടരുകയാണ്.\nഒമ്പത് ജില്ലകളിലെ വിദ്യാഭ്യാസ സ്ഥാപനങ്ങൾക്ക് കളക്ടര്‍മാര് നേരത്തെ അവധി പ്രഖ്യാപിച്ചിരുന്നു. എറണാകുളം, തൃശ്ശൂർ, കോഴിക്കോട്, വയനാട്, മലപ്പുറം, കണ്ണൂർ, കോട്ടയം, ആലപ്പുഴ, ഇടുക്കി എന്നീ ജില്ലകളിലെ അവധി ഇന്നലെ തന്നെ പ്രഖ്യാപിച്ചിരുന്നു. കണ്ണൂരില് ഒഴികെ മറ്റ് എല്ലാ ജില്ലകളിലും പ്രൊഫഷണൽ കോളേജുകൾ ഉള്‍പ്പെടെയുള്ള എല്ലാ വിദ്യാഭ്യാസ സ്ഥാപനങ്ങൾക്ക് അവധിയാണ്. കണ്ണൂരിലെ പ്രൊഫഷണൽ കോളേജുകൾക്കും വയനാട്ടിലെ മോഡൽ റെസിഡൻഷ്യൽ സ്കൂളുകൾക്കും അവധി ബാധകമല്ല. ഇന്ന് നടക്കേണ്ടിയിരുന്ന കേരള സർവകലാശാലയുടെ എല്ലാ പരീക്ഷകളും പിഎസ്‍സി വകുപ്പ് തല പരീക്ഷകളും മാറ്റിയിട്ടുണ്ട്.\nപമ്പ നദി, മണിമല, അച്ചന്‍കോവില് ആറുകളിലെ ജലനിരപ്പ് ഉയര്‍ന്നു വരുകയാണ്. ജലനിരപ്പ് അപകടനിലയിലേക്ക് ഉയരുന്നതിനാല് ജനങ്ങള് അതീവ ജാഗ്രത പുലര്‍ത്തണമെന്നും കളക്ടർ മുന്നറിയിപ്പ് നൽകി. ഇന്നലെ രാത്രി പമ്പാ നദിയില് 10 അടി ജലനിരപ്പ് ഉയര്‍ന്നു. ജില്ലയില് പരക്കെ ശക്തമായ മഴയാണ് പെയ്യുന്നത്.\nകോട്ടയത്ത് കിഴക്കൻ മേഖലയിൽ രാത്രി നല്ല മഴ പെയ്തു. പാല - ഈരാറ്റുപേട്ട റോഡിൽ വെള്ളം കയറി. മീനച്ചിലാറിൽ ജലനിരപ്പ് നേരിയ തോതിൽ ഉയർന്നു. കിഴക്കൻ മേഖലയിൽ രാത്രി നല്ല മഴ പെയ്തു.\nകുട്ടനാട്ടിലെ ജലനിരപ്പ് മാറ്റമില്ലാതെ തുടരുകയാണ്. രാത്രി മുതൽ ഇടവിട്ട് നല്ല മഴ പെയ്യുന്നുണ്ട്. വെള്ളക്കെട്ട് ഒഴിയാത്തതിനാൽ എസി റോഡിലൂടെയുള്ള ഗതാഗതം ഇന്നും തടസ്സപ്പെടും. ആലപ്പുഴയിൽ നിന്ന് മങ്കൊമ്പ് വരെ മാത്രമാകും വാഹനങ്ങൾ പോകുക.\nഎറണാകുളം ജില്ലയിൽ ചിലയിടങ്ങളിൽ രാത്രി മഴ പെയ്തു. കോതമംഗലം താലൂക്കിൽ രാത്രി മുതൽ ശക്തമായ മഴ പെയ്യുന്നുണ്ട്. കനത്ത മഴയിൽ മണികണ്ഠൻ ചാൽ ചപ്പാത്ത് മുങ്ങി. ഇതേ തുടർന്ന് പത്തോളം ആദിവാസി കോളനികൾ ഒറ്റപ്പെട്ടു. വെള്ളം കയറിയതിനെ തുടർന്ന് ബ്ലാവന കടവിൽ ജങ്കാർ സർവീസ് നിർത്തിവച്ചു. രാവിലെ മഴയുടെ ശക്തി കുറഞ്ഞിട്ടുണ്ട്.\nആലുവായിൽ രാത്രി മുതൽ കനത്ത മഴ പെയ്യുകയാണ്. നഗരത്തിലെ റോഡുകളിൽ വെള്ളക്കെട്ട് രൂപപ്പെട്ടിട്ടുണ്ട്. നിർത്താതെ പെയ്യുന്ന കനത്ത മഴയിൽ പെരിയാറിൽ ജലനിരപ്പുയർന്നു തുടങ്ങി. തൃശ്ശൂരിൽ രാത്രി നല്ല മഴ പെയ്തുവെങ്കിലും രാവിലെ മഴ വിട്ടു നിൽക്കുകയാണ്.\nകോഴിക്കോടും മഴ തുടരുകയാണ്. അതി ശക്തമല്ലെങ്കിലും രാത്രി മുതൽ ജില്ലയിൽ നല്ല മഴയാണ് പെയ്യുന്നത്. കണ്ണൂരിൽ രാത്രി നിർത്താതെ മഴ പെയ്തുവെങ്കിലും രാവിലെ മഴ കുറഞ്ഞു. മലപ്പുറത്തും മഴ നേരിയ തോതിൽ മഴ പെയ്യുന്നുണ്ട്. മഴ പെയ്യുന്നത് കൊണ്ട് കവളപ്പാറയിലെ തെരച്ചിൽ ആരംഭിക്കാൻ വൈകും.\nഇടുക്കിയിൽ രാത്രി മഴ പെയ്തിരുന്നുവെങ്കിലും രാവിലെ വെയിൽ തെളിഞ്ഞു തുടങ്ങിയിട്ടുണ്ട്.\nLast Updated 14, Aug 2019, 7:55 AM IST


വസന്തകുമാറിന്റെ കുടുംബത്തിന് സര്‍ക്കാര് 25 ലക്ഷം രൂപ നല്‍കും - ഇ വാർത്ത | evartha\nതിരുവനന്തപുരം: പുല്‍വാമയിലെ ഭീകരാക്രമണത്തില് വീരമൃത്യു വരിച്ച ജവാന് വി.വി വസന്തകുമാറിന്റെ കുടുംബത്തിന് സംസ്ഥാന സര്‍ക്കാര് പൂര്‍ണ സംരക്ഷണം നല്‍കും. മന്ത്രിസഭായോഗ തീരുമാനങ്ങള് വിശദീകരിക്കവെ മുഖ്യമന്ത്രി പിണറായി വിജയനാണ് ഇക്കാര്യം അറിയിച്ചത്.\nവസന്തകുമാറിന്റെ ഭാര്യ ഷീലയുടെ ജോലി സ്ഥിരപ്പെടുത്താനുള്ള നടപടി എത്രയും വേഗം സ്വീകരിക്കുമെന്നും മുഖ്യമന്ത്രി അറിയിച്ചു. ഷീല ഇപ്പോള് വെറ്റിറിനറി സര്‍വകലാശാലയില് അസിസ്റ്റന്റ് തസ്തികയില് താല്‍ക്കാലികമായാണ് പ്രവര്‍ത്തിച്ചു വരുന്നത്. ഈ ജോലിയാണ് സ്ഥിരപ്പെടുത്തി നല്‍കുക.\nഇത് കൂടാതെ കുടുംബത്തിന് 25 ലക്ഷം രൂപ സര്‍ക്കാര് ധനസഹായം നല്‍കും. ഭാര്യയ്ക്ക് 15 ലക്ഷവും അമ്മയ്ക്ക് 10 ലക്ഷവുമാണ് നല്‍കുക. വസന്തകുമാറിന്റെ മക്കളുടെ വിദ്യാഭ്യാസചെലവ് പൂര്‍ണമായും സര്‍ക്കാര് വഹിക്കുമെന്നും മുഖ്യമന്ത്രി അറിയിച്ചു. ആവശ്യമെങ്കില് കുടുംബത്തിന് വീട് നിര്‍മിച്ച് നല്‍കുമെന്നും മുഖ്യമന്ത്രി അറിയിച്ചു.


ലോകത്തിലെ ആദ്യ ഇലക്ട്രിക് ഓഫ്-റോഡര്; ബോളിംഗര് ബി വണ് വിപണിയിലേക്ക് ! | Webdunia Malayalam\nയൂട്ടിലിറ്റി വാഹനങ്ങളില് ഇലക്ട്രിക് കരുത്തുമായി അമേരിക്കന് നിര്‍മ്മാതാക്കളായ ബോളിംഗര് മോട്ടോര്‍സ്. ലോകത്തിലെ ആദ്യ ഇലക്ട്രിക് സ്‌പോര്‍ട്‌സ് യൂട്ടിലിറ്റി ട്രക്ക് ‘ബി വണ്’ എന്ന മോഡലിനെയാണ് ബോളിംഗര് മോട്ടോര്‍സ് നിര്‍മ്മിച്ചിരിക്കുന്നത്. ലൈറ്റ് വെയ്റ്റ് അലൂമിനിയം ആര്‍ക്കിടെക്ചറില് എത്തുന്ന ബോളിംഗര് ബി വണ്ണില് ക്ലാസിക്, ടൂ ബോക്സ് ലുക്ക് നല്‍കുന്ന ഹെവി - ഡ്യൂട്ടി ട്രക്ക് ഡിസൈനാണ് കമ്പനി ഒരുങ്ങുന്നത്.\n150 ഇഞ്ച് നീളവും 76.5 ഇഞ്ച് വീതിയും 73.5 ഇഞ്ച് ഉയരവുമാണ് ഈ കരുത്തനുള്ളത്. ഫുള്‍ടൈം ഓള്-വീല് ഡ്രൈവ് ലഭ്യമായ ഈ മോഡലില് ഡ്യൂവല്-മോട്ടോര് പവര്‍ട്രെയിനാണ് കരുത്തേകുന്നത്. 355 ബി എച്ച് പി കരുത്തും 640 എന് എം ടോര്‍ക്കുമാണ് ഈ എഞ്ചിന് സൃഷ്ടിക്കുക. വെറും 4.5 സെക്കന്റുകൊണ്ട് മണിക്കൂറില് 100 കിലോമീറ്റര് വേഗത കൈവരിക്കാന് ഈ വാഹനത്തിന് കഴിയുമെന്നാണ് കമ്പനി അവകാശപ്പെടുന്നത്.\nമണിക്കൂറില് 204 കിലോമീറ്റര് വേഗതയാണ് ബി വണ്ണിന്റെ കൂടിയ വേഗത്. 60 kWh, 100 kWh പവറില് എത്തുന്ന രണ്ട് ലിഥിയം-അയേണ് ബാറ്ററി ഓപ്ഷനുകളാണ് ഈ കരുത്തനില് ലഭ്യമാവുക. ലെവല്2ചാര്‍ജറില് 7.3 മണിക്കൂറാണ് ബാറ്ററി ഫുള് ചാര്‍ജ് ചെയ്യാനുള്ള സമയം. അതേസമയം, ഡി സി ഫാസ്റ്റ് ചാര്‍ജറില് 45 മിനിറ്റുകള് കൊണ്ടും ബാറ്ററി ഫുള് ചാര്‍ജ് ചെയ്യപ്പെടുമെന്നും റിപ്പോര്‍ട്ടില് പറയുന്നു.\nബോളിംഗര് ബി വണ് സ്‌പോര്‍ട്‌സ് യൂട്ടിലിറ്റി ട്രക്ക് ബോളിംഗര് Bollinger Bollinger B1 Sports Utility Truck\nജിഎസ്ടി വന്നപ്പോള് ചൈനീസ് ഉല്‍പ്പന്നങ്ങളുടെ അവസ്ഥ എന്ത്?\nചൈനീസ് ഉല്‍പ്പന്നങ്ങള്‍ക്ക് പൊതുവേ വില കുറവാണെന്ന് പലര്‍ക്കും അറിയാം. സോപ്പ്, ചീപ്പ്, ...\nമേഴ്സിഡസില് നിന്നും വീണ്ടുമൊരു മോഡല് ഇന്ത്യയിലേക്കെത്തുന്നു. മേഴ്സിഡസ് എഎംജി ജിടിആര് ...


അടുത്ത മുഖ്യമന്ത്രിയാകാന് ഏറ്റവും യോഗ്യന് പിണറായിയെന്ന് വെള്ളാപ്പള്ളി\nക്രീമിലെയര് പരിധി നാലര ലക്ഷത്തില് നിന്ന് ആറര ലക്ഷമായി ഉയര്‍ത്താന് മന്ത്രിസഭായോഗത്തില് തീരുമാനം\nWednesday 6th November 2013 9:55pm\nWednesday 6th November 2013 9:11pm\nകൊല്ലം: സംസ്ഥാനത്ത് ഭരണമാറ്റമുണ്ടാവുകയാണെങ്കില് മുഖ്യമന്ത്രിയാവാന് ഏറ്റവും യോഗ്യന് സി.പി.എം സംസ്ഥാന സെക്രട്ടറി പിണാറായി വിജയനാണെന്ന് എസ്.എന്.ഡി.പി നേതാവ് വെള്ളാപ്പള്ളി നടേശന്.\nപിണറായിക്ക് ഇരട്ട ചങ്കാണെന്നും കമ്യൂണിസ്റ്റ് പാര്‍ട്ടി വിചാരിച്ചാല് അഞ്ചു മിനുട്ടുകള്‍ക്കകം നിലവിലെ യു.ഡി.എഫ് സര്‍ക്കാരിനെ താഴെയിറക്കാന് സാധിക്കുമെന്നും അദ്ദേഹം പറഞ്ഞു.\nക്ഷമയും സഹനവും ഉമ്മന്‍ചാണ്ടി കാണിക്കുന്നതാണ് ഇപ്പോഴത്തെ സര്‍ക്കാര് രണ്ടര വര്‍ഷം കടന്നതിന്റെ കാരണം. ഇടതുപക്ഷം ഭരണം അട്ടിമറിക്കണമെന്ന് വിചാരിച്ചാല് എപ്പോള് വേണമെങ്കിലും ഈ സര്‍ക്കാര് താഴെപ്പോകാമെന്നും അദ്ദേഹം പറഞ്ഞു.\nന്യൂനപക്ഷ സമുദായങ്ങള് സര്‍ക്കാരില് നിന്നും അവകാശങ്ങള് പിടിച്ചുവാങ്ങുന്ന സാഹചര്യമാണ് നിലവിലുള്ളത്. ഇതിനെതിരേ ഭൂരിപക്ഷ സമുദായങ്ങള് ഒന്നിക്കണമെന്നും അദ്ദേഹം വ്യക്തമാക്കി.\nഅതേസമയം പ്രതിപക്ഷ സ്ഥാനത്തു നിന്നും വി.എസ് അച്യുതാനന്ദനെ മാറ്റേണ്ടതില്ലെന്നും അദ്ദേഹം അഭിപ്രായപ്പെട്ടു. കേരളത്തിലെ പുതിയ രാഷ്ട്രീയ സാഹചര്യത്തിന്റെ പാശ്ചാത്തലത്തില് മാധ്യമ പ്രവര്‍ത്തകരോട് സംസാരിക്കുകയായിരുന്നു അദ്ദേഹം.


ലാവ്‌ലിന് കേസ് സുപ്രീംകോടതി ഇന്ന് പരിഗണിക്കും – Chandrika Daily\nBy web desk 1 Thursday January 7, 2021 08:19 am\nലാവ്‌ലിന് കേസ് സുപ്രീംകോടതി ഇന്ന് പരിഗണിക്കും\nജസ്റ്റിസ് യുയു ലളിത് അദ്ധ്യക്ഷനായ മൂന്നംഗ ബെഞ്ചാണ് കേസ് പരിഗണിക്കുക\nന്യൂഡല്‍ഹി: ലാവ്‌ലിന് കേസ് സുപ്രീം കോടതി ഇന്ന് പരിഗണിക്കും. ജസ്റ്റിസ് യുയു ലളിത് അദ്ധ്യക്ഷനായ മൂന്നംഗ ബെഞ്ചാണ് കേസ് പരിഗണിക്കുക. സിബിഐയുടെ അപേക്ഷയില് കോടതി കേസ് നാല് തവണയാണ് മാറ്റിവെച്ചത്. വിശദമായ വാദം കേള്‍ക്കേണ്ട കേസായതിനാല് ഇന്ന് പരിഗണിക്കുന്ന അവസാനത്തെ കേസായി ലിസ്റ്റ് ചെയ്യാന് കോടതി ആവശ്യപ്പെട്ടിരുന്നു.\nമുഖ്യമന്ത്രി പിണറായി വിജയന്, മുന് ഊര്‍ജ്ജ വകുപ്പ് സെക്രട്ടറി കെ. മോഹനചന്ദ്രന്, ജോയിന്റ് സെക്രട്ടറി എ. ഫ്രാന്‍സിസ് എന്നിവരെ കുറ്റവിമുക്തരാക്കിയ ഹൈക്കോടതി വിധി ചോദ്യം ചെയ്താണ് സിബിഐ സുപ്രീംകോടതിയെ സമീപിച്ചത്.\nകേസില് വാദം നടത്താന് തയ്യാറാണെന്ന നിലപാട് നേരത്തെ പരിഗണിച്ചപ്പോള് സോളിസിറ്റര് ജനറല് വ്യക്തമാക്കിയിരുന്നു. വിചാരണ നേരിടണമെന്ന് ഹൈക്കോടതി വിധിച്ച ഉദ്യോഗസ്ഥര് നല്‍കിയ ഹര്‍ജിയും സുപ്രീംകോടതിക്ക് മുന്നിലുണ്ട്. രണ്ടു കോടതികളും മൂന്ന് പ്രതികളെ വെറുതെ വിട്ടതാണെന്നും അതിനാല് ശക്തമായ വാദങ്ങള് ഉന്നയിക്കാതെ അപ്പീല് നിലനില്‍ക്കില്ലെന്നും സിബിഐയോട് സുപ്രിംകോടതി പറഞ്ഞിരുന്നു.\nCategories: kerala, News, sub story Tags: lavlin case, pinarayi vijayan, supreme court


മുതലയ്ക്കു പിന്നാലെ പുഴകളിൽ നീർനായകളും; ഭീതിയോടെ നാട്ടുകാർ! | Otters Return toaRevitalised Kerala River\nമുതലയ്ക്കു പിന്നാലെ പുഴകളിൽ നീർനായകളും; ഭീതിയോടെ നാട്ടുകാർ!\nമനോരമ ലേഖകൻ February 18, 2019 03:45 PM IST\nപ്രളയ ശേഷമാണ് ഒറ്റയ്ക്കും കൂട്ടമായും ഇവയെ വ്യാപകമായി കണ്ടു തുടങ്ങിയത്\nപുഴയിൽ പാറക്കൂട്ടങ്ങൾക്കിടയിലാണ് ഇവ പതുങ്ങിയിരിക്കുന്നത്.\nവയനാട്ടിൽ കബനിയടക്കമുള്ള പുഴകളിൽ മുതലയ്ക്കും ചീങ്കണ്ണിക്കുമൊപ്പം നീർനായ ശല്യവും. കബനി പുഴയിൽ കൊറ്റില്ലത്തിനും, മാത്തൂർ തടയണയ്ക്കു സമീപവുമാണ് നീർനായകൾ ഏറ്റവും കൂടുതലുള്ളത്. കബനിക്കു പുറമേ നരസിപുഴ, പനമരം ചെറിയപുഴ എന്നിവിടങ്ങളിലും നീർനായ ശല്യമുണ്ട്. പുഴയിൽ അലക്കാനും കുളിക്കാനും ഇറങ്ങുന്നവർക്ക് ഇവ ഭീഷണിയാണ്.\nകഴിഞ്ഞ ദിവസം കൊറ്റില്ലത്തിന് അടുത്തുള്ള പമ്പ് ഹൗസിനു സമീപം ഇറങ്ങിയ യുവാവ് നീർനായക്കൂട്ടത്തേ കണ്ട് ഭയന്ന് ഓടിയിരുന്നു. ചെറുതും വലുതും അടക്കം പന്ത്രണ്ടോളം നീർനായകാളുടെ കൂട്ടമാണ് പുഴയിൽ നിന്ന് കരയിലേക്കു കയറിയെത്തിയത്. കൊറ്റില്ലത്തിനടുത്ത് പുഴയിൽ കാട് പടർന്നതിനോട് ചേർന്നുള്ള പാറക്കൂട്ടങ്ങൾക്കിടയിലാണ് ഇവ പതുങ്ങിയിരിക്കുന്നത്.


കെ.എഫ്.സിയിൽ ഐ.ടി. മാനേജർ - NowNext\nകെ.എഫ്.സിയിൽ ഐ.ടി. മാനേജർ\nതിരുവനന്തപുരം ആസ്ഥാനമായ കേരളാ ഫിനാൻഷ്യൽ കോർപ്പറേഷനിൽ ഐ.ടി.മാനേജരുടെ ഒരു ഒഴിവിലേക്ക് അപേക്ഷകൾ ക്ഷണിച്ചു. ബി.ഇ. / ബി.ടെക്ക്, പ്രമുഖ ഐ.ടി. കമ്പനിയിൽ ജാവ J2EE ഡെവലപ്പറായി7വർഷത്തെ പ്രവർത്തിപരിചയം, ഒറാക്കിൾ ഡാറ്റാബേസ്, എസ്.ക്യൂ.എൽ, പി.എൽ.എസ്.ക്യൂ.എൽ. പ്രോഗ്രാമിങ് എന്നിവ അറിഞ്ഞിരിക്കണം. മൈ എസ്.ക്യൂ.എൽ., Postgre എസ്.ക്യൂ.എൽ., Jaspert റിപ്പോർട്ട് എന്നിവ അറിഞ്ഞിരിക്കണം.\nഅപേക്ഷിക്കുന്നയാൾക്ക് 2018 ഓഗസ്റ്റ് 20നു 35 വയസ്സ് കവിയരുത്. www.kfc.org എന്ന വെബ്‌സൈറ്റിൽ ലഭിക്കുന്ന അപേക്ഷ മാതൃകാ പ്രകാരം പൂരിപ്പിച്ച്, പ്രായം, യോഗ്യതാ, പ്രവർത്തിപരിചയം എന്നിവ തെളിയിക്കുന്ന സർട്ടിഫിക്കറ്റുകളുടെ സ്വയം സാക്ഷ്യപ്പെടുത്തിയ പകർപ്പുകളും അയക്കണം . പൂരിപ്പിച്ച അപേക്ഷ രജിസ്റ്റേർഡ് / സ്പീഡ് പോസ്റ്റായി The Chairman and Managing Director, Head Office, Kerala Financial Corporation, Vellayambalam, Trivandrum – 695033 എന്ന വിലാസത്തിൽ സെപ്റ്റംബർ 15 മുൻപ് ലഭിക്കുന്നവിധത്തിൽ അയക്കണം.\nകൂടുതൽ വിവരങ്ങൾക്ക് www.kfc.org വെബ്‌സൈറ്റ് സന്ദർശിക്കുക.\nസ്മാർട്ട് ഇന്ത്യ ഹാക്കത്തോൺ ഗ്രാൻഡ് ഫിനാലെ മാർച്ച് രണ്ടിന്\nസെൻട്രൽ കോൾഫീൽഡ്‌സിൽ 25 ജൂനിയർ ഓവർമാൻ ഒഴിവ്


തേന് മതി വെളുക്കാന്, പക്ഷേ ഇങ്ങനെ വേണം | honey for skin fairness - Malayalam BoldSky\nസൗന്ദര്യസംരക്ഷണത്തിന്റെ കാര്യത്തില് എല്ലാവരേയും പ്രശ്‌നത്തിലും വിഷമത്തിലും ആക്കുന്ന ഒന്നാണ് ചര്‍മ്മത്തിലെ ഇരുണ്ട നിറം. ഇത് എല്ലാ വിധത്തിലും ചര്‍മ്മത്തിന് വില്ലനാവുന്ന ഒന്നാണ്. കാരണം എപ്പോഴും ചര്‍മ്മത്തിന് നല്ല നിറം വേണമെന്ന് ആഗ്രഹിക്കുന്നവരാണ് എല്ലാവരും. എന്നാല് അത് പലപ്പോഴും സാധ്യമാകുന്നില്ല. കാരണം പല വിധത്തില് ചര്‍മ്മത്തിന് പ്രതിസന്ധി ഉണ്ടാക്കുന്ന വിധത്തിലാണ് പലപ്പോഴും നമ്മള് ചെയ്യുന്ന വെളുക്കുന്നതിനുള്ള മാര്‍ഗ്ഗങ്ങളെല്ലാം പ്രശ്‌നത്തിലാക്കുന്നത്.\nസൗന്ദര്യസംരക്ഷണത്തിന്റെ കാര്യത്തില് പലപ്പോഴും പ്രതിസന്ധി ഉണ്ടാക്കുന്ന ഒന്നാണ് ചര്‍മ്മത്തിലെ കറുപ്പ്. ഇരുണ്ട നിറം പല വിധത്തില് നിങ്ങളുടെ ആത്മവിശ്വാസത്തെ ഇല്ലാതാക്കുകയാണ് പലപ്പോഴും ചെയ്യുക. എന്നാല് ഇതിന് പരിഹാരം കാണുന്നതിനായി ഓരോ മാര്‍ഗ്ഗങ്ങള് തേടുമ്പോള് അതിന് പരിഹാരം കാണുന്നതിന് ബ്യൂട്ടിപാര്‍ലറിനെ ആശ്രയിക്കുന്നവരും ചില്ലറയല്ല. പലപ്പോഴും ഇത്തരത്തിലുള്ള പ്രതിസന്ധികള് വര്‍ദ്ധിപ്പിക്കുന്നതിനാണ് ഇത് പലപ്പോഴും കാരണമാകുന്നത്. ചര്‍മ്മത്തിന്റെ കാര്യത്തില് ശ്രദ്ധിക്കുമ്പോള് അത് എല്ലാ വിധത്തിലും ശ്രദ്ധിക്കേണ്ട ഒന്നാണ്. എന്നാല് ഇനി ഇത്തരത്തിലുള്ള പ്രതിസന്ധികള്‍ക്ക് പരിഹാരം കാണാന് സഹായിക്കുന്ന മാര്‍ഗ്ഗങ്ങളില് പ്രധാനപ്പെട്ട ഒന്നാണ് തേന്.\nതേന് ഏതെല്ലാം രീതിയില് ചര്‍മ്മത്തില് ഉപയോഗിക്കാം എന്ന് നോക്കാം. ഇത എല്ലാ വിധത്തിലും സൗന്ദര്യത്തിന് തിളക്കവും നിറവും വര്‍ദ്ധിപ്പിക്കുന്നു. മാത്രമല്ല ചര്‍മ്മത്തിന്റെ കാര്യത്തില് ഇത് പല വിധത്തിലും ഗുണങ്ങളും നല്‍കുന്നു. ഏത് സൗന്ദര്യ പ്രശ്‌നങ്ങള്‍ക്കും പരിഹാരം കാണുന്നതിന് ഏറ്റവും നല്ലതാണ് തേന്, എങ്ങനെയെന്ന് നോക്കാം.\nകണ്ണിനു താഴെ കറുപ്പെങ്കില്\nപലരേയും അസ്വസ്ഥരാക്കുന്ന ഒന്നാണ് കണ്ണിനു താഴെയുള്ള കറുപ്പ്. അതിന് പരിഹാരം കാണുന്നതിനായി ശ്രദ്ധിക്കുമ്പോള് അത് പല തരത്തിലും നമ്മുടെ സൗന്ദര്യത്തിന് വില്ലനായി മാറുന്നുണ്ട്. എന്നാല് ഇതിന് പരിഹാരം കാണഉന്നതിനായി തൈരും തേനും മിക്‌സ് ചെയ്ത് പുരട്ടുക. ഇത് കണ്ണിനു താഴെയുള്ള കറുപ്പിന് പരിഹാരം കാണുന്നതിന് സഹായിക്കുന്നു. മാത്രമല്ല ഇത് നിറം വര്‍ദ്ധിപ്പിക്കുകയും ചെയ്യുന്നു. ഇത്തരത്തിലുള്ള മാര്‍ഗ്ഗങ്ങള് ചെയ്യുന്നത് എല്ലാ വിധത്തിലും പാര്‍ശ്വഫലങ്ങളെ ഒഴിവാക്കി സൗന്ദര്യത്തിന് തിളക്കം കൂട്ടുന്നു.\nചെറുനാരങ്ങ നീരും പാല്‍പ്പൊടിയും\nഇവ രണ്ടും ചര്‍മ്മത്തിന് തിളക്കം നല്‍കാന് സഹായിക്കുന്നു. ചര്‍മ്മത്തിന്റെ തിളക്കം മാത്രമല്ല പല വിധത്തില് ഇത് ആരോഗ്യത്തിനും സൗന്ദര്യത്തിനും നല്ലതാണ്. ഇത് എല്ലാ വിധത്തിലും സൗന്ദര്യത്തിന് സഹായിക്കുന്നു. പല വിധത്തിലുള്ള സൗന്ദര്യ പ്രശ്‌നങ്ങള്‍ക്കും പരിഹാരം കാണാന് സഹായിക്കുന്ന ഒന്നാണ് ഇവ രണ്ടും. തയ്യാറാക്കുന്ന വിധവും ഉപയോഗിക്കുന്ന വിധവും എങ്ങനെയെന്ന് നോക്കാം. ഒരു സ്പൂണ് പാല്‍പ്പൊടിയും ചെറുനാരങ്ങാനീരും തേനും ബദാം ഓയിലും ചേര്‍ത്ത് നന്നായി യോജിപ്പിക്കുക. ഇത് മുഖത്ത് പുരട്ടി നോക്കൂ.\nഓറഞ്ച് ജ്യൂസും തേനും\nതേനും തുളസി നീരും\nതേന് കുളിക്കുന്ന വെള്ളത്തില് ഒഴിക്കുന്നതും നല്ലതാണ്. എല്ലാ വിധത്തിലും സൗന്ദര്യത്തിന് വളരെ വലിയ ഗുണങ്ങളാണ് ഇതിലൂടെ ലഭിക്കുന്നത്. എല്ലാ വിധത്തിലും ഇത് ചര്‍മ്മത്തിന് വളരെ വലിയ ഗുണങ്ങളാണ് നല്‍കുന്നത്. എല്ലാ വിധത്തിലും ചര്‍മ്മസംരക്ഷണത്തിന്റെ കാര്യത്തില് വളരെ മികച്ചതാണ് ഇത്. ഒരു കപ്പ് തേന് കുളിക്കുവാനുള്ള ചെറിയ ചൂട് വെള്ളത്തില് ചേര്‍ക്കുന്നത് ശരീര ചര്‍മ്മത്തെ പോഷിപ്പിക്കാന് സഹായിക്കും.\nസൗന്ദര്യസംരക്ഷണത്തിന്റെ കാര്യത്തില് വളരെ മികച്ച ഓപ്ഷനുകളില് ഒന്നാണ് ആപ്പിളും തേനും. ആപ്പിളും തേനും മിക്‌സ് ചെയ്ത് തേക്കുന്നത് ഇത്തരത്തില് ചര്‍മ്മത്തിന് തിളക്കവും നിറവും വര്‍ദ്ധിപ്പിക്കാന് സഹായിക്കുന്ന ഒന്നാണ്. ഇത് നല്ലൊരു ഫേസ്പാക്കായി ഉപയോഗിക്കാവുന്നതാണ്. എല്ലാ വിധത്തിലും ചര്‍മ്മത്തിന് തിളക്കവും നിറവും നല്‍കാന് സഹായിക്കുന്നു ആപ്പിളും തേനും മിക്‌സ് ചെയ്ത് തേക്കുന്നത്. ആപ്പിളും തേനും ചേര്‍ത്ത് പുരട്ടുന്നത് നല്ലതാണ്. മികച്ച ഫേസ് പാക്കാണിത്.\nആരോഗ്യത്തിനും സൗന്ദര്യത്തിനും ഏറ്റവും മികച്ച മാര്‍ഗ്ഗങ്ങളില് ഒന്നാണ് തേനും ബട്ടര്‍ഫ്രൂട്ടും. ഇത് തേച്ച് പിടിപ്പിക്കുന്നത് ചര്‍മ്മത്തിന് തിളക്കവും നിറവും നല്‍കുന്നു. മാത്രമല്ല സൗന്ദര്യത്തിന്റെ എല്ലാ വിധത്തിലുള്ള പ്രശ്‌നങ്ങള്‍ക്കും പരിഹാരവും നല്‍കുന്നതിന് സഹായിക്കുന്നു. തേനില് ബട്ടര് ഫ്രൂട്ട് ചേര്‍ത്തിളക്കുക. ഇത് മുഖത്ത് പുരട്ടാം. മുഖത്ത് പുരട്ടി പത്ത് മിനിട്ട് കഴിഞ്ഞ് കഴുകിക്കളയാവുന്നതാണ്. ഇത് ചര്‍മ്മത്തിന് എല്ലാ വിധത്തിലും സൗന്ദര്യവും തിളക്കവും നല്‍കുന്നു.\nഏത് സൗന്ദര്യ പ്രശ്‌നങ്ങള്‍ക്കും പരിഹാരം കാണാന് സഹായിക്കുന്ന ഒന്നാണ് തേനും കടലമാവും. തേനും കടലമാവും മിക്‌സ് ചെയ്ത് മുഖത്ത് തേച്ചാല് മുഖത്തെ അമിത രോമവളര്‍ച്ചയെ വരെ നമുക്ക് ഇല്ലാതാക്കാവുന്നതാണ്. പല വിധത്തിലുള്ള ്പ്രശ്‌നങ്ങള്‍ക്കും നമുക്ക് ഇതിലൂടെ പരിഹാരം കാണാം. തേന്, കടലമാവ്, പാല്‍പ്പാട, ചന്ദനം എന്നിവ ചേര്‍ത്തിളക്കി റോസ് ഓയില് ചേര്‍ത്ത് പുരട്ടാം. മുഖത്തെ മാലിന്യം നീക്കം ചെയ്ത് മൃദുലമാക്കാന് സഹായിക്കും.\nമുഖക്കുരുവിന് പരിഹാരം കാണാന് സഹായിക്കുന്ന മാര്‍ഗ്ഗങ്ങളില് പ്രധാനപ്പെട്ട ഒന്നാണ് കറുവപ്പട്ടയും തേനും. ഇവ മിക്‌സ് ചെയ്ത് തേക്കുന്നത് മുഖക്കുരുവെന്ന പ്രശ്‌നത്തിന് പരിഹാരം കാണാന് സഹായിക്കുന്നു. മാത്രമല്ല ചര്‍മ്മത്തിന്റെ എല്ലാ പ്രശ്‌നങ്ങള്‍ക്കും പരിഹാരം കാണുന്നതിനും സഹായിക്കുന്നു. കറുവാപ്പട്ട പൊടിയും തേനും ചേര്‍ത്ത് മുഖത്ത് പുരട്ടാന് ഇനി മടിക്കേണ്ടതില്ല.\nമുഖത്തെ എല്ലാ പ്രശ്‌നങ്ങള്‍ക്കും മറ്റൊരു പരിഹാരമാണ് പപ്പായയും തേനും. ഇത് രണ്ടും മിക്‌സ് ചെയ്ത് മുഖത്ത് തേച്ചാല് മുഖത്തെ ചര്‍മ്മത്തിന് നല്ല തിളക്കം ലഭിക്കുന്നു. മാത്രമല്ല സൗന്ദര്യസംരക്ഷണത്തിന്റെ കാര്യത്തില് വളരെ വലിയ പങ്കാണ് ഇതിനുള്ളത്. എല്ലാ വിധത്തിലും ഇത് ചര്‍മ്മത്തിന് തിളക്കം നല്‍കുന്നതിന് സഹായിക്കുന്നു. പപ്പായയും തേനും ചേര്‍ത്ത് പേസ്റ്റാക്കി മുഖത്ത് തേച്ചു പിടിപ്പിക്കാം. നല്ല തിളക്കം ലഭിക്കും.\nRead more about: honey skin care സൗന്ദര്യം തേന്\nhoney for skin fairness\nHere are some honey tricks to get glowing skin, read on to know more.


Murder – Bahrain Vartha\nഇമാം കൊലപാതകം: ബംഗ്ലാദേശി സ്വദേശിയുടെ വധശിക്ഷ കോടതി ശരിവെച്ചു കൊണ്ട് ഫൈനൽ അപ്പീൽ തള്ളി\nമനാമ: ബഹ്റൈനി ഇമാമിനെ കൊല ചെയ്ത ബംഗ്ലാദേശി സ്വദേശിയുടെ ഫൈനൽ അപ്പീൽ കോടതി തള്ളി. ഇയാൾക്ക് വധശിക്ഷയാണ് ഹൈ ക്രിമിനൽ കോടതി വിധിച്ചത്. ഈ വിധി ശരിവെച്ചു കൊണ്ടാണ് സുപ്രീം ക്രിമിനൽ അപ്പീൽ കോർട്ട് ഇയാളുടെ അപ്പീൽ തള്ളിയത്. 39കാരൻ ബംഗ്ലാദേശി സ്വദേശി പള്ളി മുഹ്സിനാണ് പള്ളി ഇമാം ...\nകൊലപാതകത്തിൽ കലാശിച്ച വാക്ക്തർക്കം: സുഭാഷ് ചന്ദ്രന്റെ ഘാതകന്5വർഷത്തെ ജയിൽ ശിക്ഷ\nമനാമ: മലയാളിയുടെ കൊലപാതകത്തെ തുടർന്ന് പിടിയിലായ ഇന്ത്യൻ പൗരന്5വർഷം ജയിൽ ശിക്ഷ. ആലപ്പുഴ നൂറനാട് സ്വദേശി സുഭാഷ് ജനാർദ്ദനൻ (49) ആണ് കൊല ചെയ്യപ്പെട്ടത്. കൂട്ടുകാർക്കിടയിലുണ്ടായ വാക്കുതർക്കം കൊലപാതകത്തിൽ അവസാനിക്കുകയായിരുന്നു. കഴിഞ്ഞ ഓഗസ്റ്റ് 16 നായിരുന്നു സംഭവം. 39 വയസ്സുകാരന്റെ വിധി ഹൈ ക്രിമിനൽ കോടതിയാണ് പ്രസ്താവിച്ചത്. ...\nമനാമ: ബഹ്‌റൈനിൽ ജോലി തേടിയെത്തിയ മലയാളി കുത്തേറ്റു മരിച്ച സംഭവത്തിൽ പ്രതിയും റൂം മേറ്റും കൂടിയായ മലയാളിക്ക് പത്തു വർഷത്തെ തടവ് ശിക്ഷക്ക് വിധിയായി. ഹൈ ക്രിമിനൽ കോടതിയാണ് 38 വയസ്സുകാരനായ പ്രതിക്ക് ജയിൽ ശിക്ഷ വിധിച്ചത്. കൊല്ലം ജില്ലയിലെ കരുനാഗപ്പള്ളി സ്വദേശിയായ കൊച്ചുവീട്ടിൽ മോഹൻദാസിൻറെ മകൻ ചിന്തു ...


Muslims voluntarily demolish parts of mosques as UP govt plans to widen roads for Kumbh mela; കുംഭ മേളയ്ക്ക് റോഡ് വീതി കൂട്ടുന്നു; യുപിയില് മുസ്ലിംങ്ങള് പള്ളികളുടെ മുന്‍ഭാഗം പൊളിച്ചു നീക്കി\nMuslims Voluntarily Demolish Parts Of Mosques As Up Govt Plans To Widen Roads For Kumbh Mela\nസര്‍ക്കാരിന്റെ സ്ഥലത്താണ് പള്ളി പണിതിട്ടുളളത്\nJuly 04, 2018 10:58:14 am\nലക്‌നൗ: കുംഭ മേളയ്‌ക്ക് വേണ്ടി റോഡിന് വീതി കൂട്ടുന്നതിനെ തുടര്‍ന്ന് അലഹബാദില് മുസ്‌ലിങ്ങള് പളളികളുടെ മുന്‍ഭാഗങ്ങള് സ്വമേധയാ പൊളിച്ചു നീക്കി. ഉത്തര്‍പ്രദേശ് സര്‍ക്കാര് റോഡിന് വീതി കൂട്ടുമെന്ന് പളളി അധികാരികളോട് അറിയിച്ചിരുന്നു. ‘ഞങ്ങള് സ്വമേധയാ ആണ് പള്ളിയുടെ മുന് ഭാഗങ്ങള് പൊളിച്ച് നീക്കിയത്. സര്‍ക്കാരിന്റെ സ്ഥലത്താണ് പള്ളി പണിതിട്ടുളളത്. കുംഭ മേളയ്‌ക്ക് മുന്നോടിയായി സര്‍ക്കാര് റോഡിന് വീതി കൂട്ടുന്നുണ്ട്. ഞങ്ങളും അതിനെ പിന്തുണയ്‌ക്കുന്നു’, അലഹബാദിലെ ഒരു പ്രദേശവാസി എഎന്‍ഐയോട് പറഞ്ഞു.\n2019 ജനുവരിയില് മകര സംക്രാന്തിയോടെയാണ് കുംഭ മേളയ്‌ക്ക് തുടക്കമാവുക. അലഹബാദില് കുംഭ മേളയ്‌ക്കുളള ഒരുക്കങ്ങള് മുഖ്യമന്ത്രി യോഗി ആദിത്യനാഥ് നേരിട്ടാണ് നോക്കി നടത്തുന്നത്. കുംഭ മേളയ്‌ക്ക് ആഗോള ശ്രദ്ധ കിട്ടാന് കഴിഞ്ഞ കേന്ദ്ര സര്‍ക്കാര് ഒന്നും ചെയ്‌തില്ലെന്നും അദ്ദേഹം കുറ്റപ്പെടുത്തി. ‘കുംഭ മേളയുടെ തെറ്റായ ചിത്രമാണ് കഴിഞ്ഞ കാലങ്ങളില് അവതരിപ്പിക്കപ്പെട്ടത്. എന്നാല് മോദിയുടെ ഇടപെടലോടെ കുംഭ മേളയ്‌ക്ക് രാജ്യാന്തര ശ്രദ്ധ ലഭിക്കുകയാണ്. എല്ലാവരും മോദിയോടാണ് നന്ദി പറയേണ്ടത്’, യോഗി ആദിത്യനാഥ് പറഞ്ഞു.\nദേശീയ- രാജ്യാന്തര തലങ്ങളില് കുംഭ മേള ഉയര്‍ത്തി കാട്ടാനുളള ശ്രമങ്ങള് ഉത്തര്‍പ്രദേശ് ടൂറിസം വിഭാഗം ആരംഭിച്ചിട്ടുണ്ട്. കുംഭമേളയുടെ ആരംഭം അറിയിച്ച പ്രഖ്യാപനം നടത്തിയത് ബ്രിട്ടീഷ് പാര്‍ലമെന്റിലായിരുന്നു. ലണ്ടനില് ഒരാഴ്‌ച നീണ്ട റോഡ് ഷോകളും പരിപാടികളും നടത്തുകയും ചെയ്‌തു. ലോകത്തെ ഏറ്റവും വലിയ മതപരമായ ഒത്തു ചേരല് എന്ന നിലയിലാണ് കുംഭ മേളയെ അവതരിപ്പിക്കുന്നത്.\nTags: Muslim, Uttar Pradesh


'ഇനി നീ കയറിപ്പോയ്‌ക്കോളണം',മമ്മുക്കയ്ക്ക് എന്നോട് സഹോദരസ്‌നേഹമുണ്ട്\nPublished on : 21 Feb, 2021 , 7:49 am\n'മുദ്ര'യുടെ ലൊക്കേഷനില് വച്ചാണ് മമ്മുക്കയുമായി പരിചയപ്പെടുന്നത്. ആ സിനിമയില് മമ്മുക്ക കഴിഞ്ഞാല് പ്രധാനപ്പെട്ട റോള് എന്റേതായിരുന്നു. കോമ്പിനേഷന് സീനുകളില് അഭിനയത്തെക്കുറിച്ചുള്ള ഒരുപാടു കാര്യങ്ങള് പഠിച്ചത് അദ്ദേഹത്തില് നിന്നാണ്. 'മുദ്ര' നന്നായി ഓടി. പിന്നീട് ഏറെ നാളുകള് കഴിഞ്ഞാണ് മമ്മുക്കയെ കാണുന്നത്. ബാലുകിരിയത്തിന്റെ സഹോദരന് ഗോപന്റെ പടത്തിന്റെ പൂജയ്ക്ക് പോയതായിരുന്നു ഞാന്. അവിടെ മമ്മുക്കയുമുണ്ട്.\n''എടാ നീ നാട്ടിലുണ്ടായിരുന്നോ? നിന്നെ എവിടെയെല്ലാം തിരക്കി. ഐ.വി.ശശിയുടെ പുതിയ പടം 'മൃഗയ'യില് ഞാനും ലോഹിയും നിനക്കൊരു വേഷം പറഞ്ഞുവെച്ചിട്ടുണ്ട്. നാളെത്തന്നെ നീ മദ്രാസില് പോയി ലോഹിയെ കാണണം.''\nഅന്ന് മൊബൈല് ഫോണൊന്നുമില്ല. പിറ്റേന്നുതന്നെ മദ്രാസിലെത്തണമെങ്കില് ഫ്‌ളൈറ്റില് പോകണം. 620 രൂപയാണ് ഫ്‌ളൈറ്റ്ചാര്‍ജ്. കൂട്ടുകാരില് നിന്നായി പണം കടം വാങ്ങി. നേരെ മദ്രാസിലെ വുഡ്‌ലാന്‍ഡ്‌സ് ഹോട്ടലിലേക്ക്. അവിടെയാണ് ലോഹിയേട്ടനുള്ളത്. ലോഹിയേട്ടന് എന്നെ ശശിയേട്ടന്റെ മുറിയിലേക്കു പറഞ്ഞയച്ചു. ഒറ്റനോട്ടത്തില് ശശിയേട്ടന് എന്നെ പിടിച്ചില്ല. അതിനൊരു കാരണമുണ്ട്. 'ഇണ'യില് നായകനായി അഭിനയിച്ച മാസ്റ്റര് രഘുവിനെ അഭിനയിപ്പിക്കാനാണ് ശശിയേട്ടന്റെ ആഗ്രഹം. എന്നാല് ഞാന് മതിയെന്ന് മമ്മുക്കയും ലോഹിയേട്ടനും വാശിപിടിച്ചു. അങ്ങനെയൊരു തര്‍ക്കം നില്‍ക്കുമ്പോഴാണ് ഞാന് ചെന്നത്.\n''എനിക്ക് ചാന്‍സുണ്ടാകുമോ ലോഹിയേട്ടാ?''\n''ഞാനാണ് സ്‌ക്രിപ്റ്റ് എഴുതുന്നതെങ്കില് നീയായിരിക്കും 'മൃഗയ'യിലെ തോമസ് കുട്ടിയുടെ റോളില്''\n'നീ നിന്റെ ആരോഗ്യം നോക്കണം. വാരിവലിച്ച് ഭക്ഷണം കഴിച്ച് ആരോഗ്യം നശിപ്പിക്കരുത്.'\nലോഹിയേട്ടന് പിന്നീട് ആ ഉറപ്പു പാലിക്കുകയും ചെയ്തു. എന്റെ കരിയറിലെ ഏറ്റവും നല്ല വേഷങ്ങളില് ഒന്നാണ് 'മൃഗയ'യിലേത്. ചുളിവുവീണ ഷര്‍ട്ടും പാന്റ്‌സുമൊക്കെയിട്ടാണ് ഞാനന്ന് ലൊക്കേഷനിലെത്തിയത്. സാമ്പത്തികമായി നല്ല ബുദ്ധിമുട്ടനുഭവിക്കുന്ന സമയമായിരുന്നു അത്. ഒരു ദിവസം മമ്മുക്ക എന്നോടു പറഞ്ഞു.\n''ആളുകളുടെ മുമ്പില് പോകുമ്പോള് നീയൊരു നടനായിരിക്കണം. നിന്നെക്കണ്ട് മറ്റുള്ളവര് അനുകരിക്കണം.''\n''മഹേഷിനെ ഇപ്പോള്‍ത്തന്നെ മമ്മുക്കയ്ക്ക് കാണണം. ഹോട്ടല് പങ്കജിലുണ്ട്.''\n''നീ ഇങ്ങനെയൊന്നുമല്ല നടക്കേണ്ടത്.''\n''നീ നിന്റെ ആരോഗ്യം നോക്കണം. വാരിവലിച്ച് ഭക്ഷണം കഴിച്ച് ആരോഗ്യം നശിപ്പിക്കരുത്. ഞാന് ഇന്ന് ഗള്‍ഫിലേക്ക് പോവുകയാണ്. ഒരാഴ്ചത്തെ ട്രിപ്പ്. അടുത്ത തിങ്കളാഴ്ച തിരിച്ചെത്തും. അന്ന് എന്നെ വന്നു കാണണം. ഈ ഹോട്ടലില്‍ത്തന്നെ കാണും''\nമുദ്രയില് മമ്മൂട്ടിക്കും സുകുമാരനുമൊപ്പം മഹേഷ്\n''ഗള്‍ഫില്‍നിന്ന് നിനക്കുവേണ്ടി വാങ്ങിയതാ. ഇനി ഈ വേഷത്തിലൊക്കെ നീ നടന്നാല് മതി.''\nക്രോസ്‌ബെല്‍ട്ട് മണിയുടെ 'കമാന്‍ഡര്' എന്ന പടത്തില് അഭിനയിക്കാന് വേണ്ടിയാണ് ഞാന് ഒരിക്കല് കോഴിക്കോട്ടെത്തിയത്. ഒരാഴ്ച കഴിഞ്ഞപ്പോള് ഹിന്ദി പടത്തിന്റെ ഒരു ദിവസത്തെ വര്‍ക്കിനുവേണ്ടി മമ്മുക്കയും കോഴിക്കോട്ടെത്തി. ഞാനവിടെയുണ്ടെന്ന് അറിഞ്ഞപ്പോള് വിളിപ്പിച്ചു.\n''നിന്നെ ഞാന് അന്വേഷിച്ചുകൊണ്ടിരിക്കുകയായിരുന്നു. മഹേന്ദ്രന് എന്ന തമിഴ് സംവിധായകന് പുതിയൊരു പടം ചെയ്യുന്നു. മോഹമുള്. അതിലൊരു നായകനെ വേണമെന്നു പറഞ്ഞപ്പോള് നിന്റെ പേരാണ് ഞാന് സജസ്റ്റ് ചെയ്തത്. ഇന്നുതന്നെ മഹേന്ദ്രനെ ഫോണില് വിളിക്കണം.''\nമമ്മുക്ക മഹേന്ദ്രന്‍സാര് താമസിക്കുന്ന ഹോട്ടലിന്റെ നമ്പര് തന്നു. അപ്പോള്‍ത്തന്നെ വിളിച്ചു. എത്രയും പെട്ടെന്ന് കാണണമെന്ന് പറഞ്ഞു. അടുത്ത ദിവസം തന്നെ മദ്രാസിലേക്കുള്ള ഫ്‌ളൈറ്റ് ടിക്കറ്റ് അയച്ചുതന്നു. മദ്രാസിലെത്തിയപ്പോള് രാജകീയ സ്വീകരണമാണ് എനിക്കു ലഭിച്ചത്. മമ്മുക്കയ്ക്ക് അവര് നല്‍കുന്ന ബഹുമാനം എത്രയുണ്ടെന്ന് മനസിലാക്കാന് കഴിഞ്ഞത് അന്നാണ്. ഒരു കഥാപാത്രത്തെ പല രീതിയില് അഭിനയിച്ചു കാണിക്കാന് പറഞ്ഞു. ഞാന് അഭിനയിച്ചു. അപ്പോള്‍ത്തന്നെ അദ്ദേഹം എനിക്ക് 25000 രൂപ അഡ്വാന്‍സ് തന്നു. ജീവിതത്തിലാദ്യമായാണ് അത്രയും തുക ഞാന് കാണുന്നത്. ഹോട്ടലില് നിന്നിറങ്ങി നേരെ പോയത് അടുത്തുള്ള ടെക്‌സ്റ്റയില്‍സിലേക്കാണ്. അവിടെ നിന്ന് 500 രൂപയ്ക്ക് പാന്റും ഷര്‍ട്ടും വാങ്ങിച്ചു. കൈയില് കാശ് വന്ന സ്ഥിതിക്ക് മമ്മുക്ക പറഞ്ഞതുപോലെ നല്ല രീതിയില് നടക്കാന് തീരുമാനിച്ചു. 'മോഹമുള്ളി'ന്റെ ഷൂട്ടിംഗ് സമയത്തും എനിക്ക് വി.ഐ.പി പരിഗണനയാണ് ലഭിച്ചത്. രാധികയായിരുന്നു നായിക. പക്ഷേ ആ പടം ചില സാങ്കേതിക കാരണങ്ങളാല് റിലീസായില്ല.\n''നാട്ടില് വരുമ്പോള് എന്നെ വിളിക്കണം.''\nഎന്നു പറഞ്ഞാണ് പിരിയാറ്. പത്തുവര്‍ഷത്തെ അമേരിക്കന് ജീവിതം അവസാനിപ്പിച്ച് ഞാന് വീണ്ടും കേരളത്തിലെത്തി. സിനിമയില് നല്ല നല്ല വേഷങ്ങള് ചെയ്യണമെന്നായിരുന്നു ആഗ്രഹം. നാട്ടിലെത്തിയ കാര്യം അറിയിക്കാന് ഒരു ദിവസം ഞാന് മമ്മുക്കയെ വിളിച്ചു.\n''ഞാനിവിടെ 'തുറുപ്പുഗുലാന്റെ' സെറ്റിലുണ്ട്. നീ ഇവിടേക്കു വാ. നിനക്കു പറ്റിയ വേഷമെന്തെങ്കിലുമുണ്ടോയെന്ന് നോക്കാം.''\nഎന്നാല് ദുരഭിമാനം കൊണ്ട് ഞാന് പോയില്ല. വേഷങ്ങളൊന്നും കിട്ടാതെ ഞാന് വീണ്ടും വീട്ടില്‍ത്തന്നെ ഇരിപ്പായി. ഇടയ്ക്ക് ലോഹിയേട്ടന്റെ 'ചക്കരമുത്ത്' ചെയ്തു. അതു കഴിഞ്ഞ് വീണ്ടും വീട്ടില്‍ത്തന്നെ. ആ സമയത്താണ് മമ്മുക്ക വിളിച്ച് 'ഫേസ് ടു ഫേസി'ല് റോളുണ്ടെന്ന് പറഞ്ഞത്. ഞാന് പോയി അഭിനയിച്ചു. എന്റെ തടി കണ്ടപ്പോള് മമ്മുക്ക ഒരു കാര്യം സൂചിപ്പിച്ചു.\n''നീ കുറച്ചുകൂടി ശ്രദ്ധിച്ചാല് എന്റെ അപ്പനായിട്ട് അഭിനയിക്കാം.''\n'ഫേസ് ടു ഫേസി'ല് നല്ല വേഷമായിരുന്നു. പക്ഷേ പടം ഓടിയില്ല. ഷെഡ്യൂള് പായ്ക്കപ്പാവുന്ന ദിവസം മമ്മുക്ക പറഞ്ഞു.\n''ഇനി നീ കയറിപ്പോയ്‌ക്കോളണം.''\nഇപ്പോഴും എന്നോട് ഒരു സഹോദരസ്‌നേഹമുണ്ട്, മമ്മുക്കയ്ക്ക്. എന്റെ അടുത്ത സുഹൃത്തിന്റെ കൈയില് മമ്മുക്കയ്ക്ക് പറ്റിയ ഒരു കഥയുണ്ടെന്ന് പറഞ്ഞപ്പോള് തിരക്കിനിടയിലും കേള്‍ക്കാന് അദ്ദേഹം തയ്യാറായി. ആഷിക് അബുവിന്റെ 'ഗ്യാംഗ്‌സ്റ്ററി'ല് അഭിനയിക്കുകയായിരുന്നു മമ്മുക്ക. അതിനിടയ്ക്ക് സമയം കണ്ടെത്തി അവന്റെ കഥ കേള്‍ക്കുകയും ചെയ്തു. അതിനുശേഷം എന്നെ വിളിച്ചു.\n''എടാ, ഇത് ഈ നൂറ്റാണ്ടില് ചെയ്യാന് പറ്റുന്ന കഥയല്ല.''\nമമ്മൂട്ടി: നാട്യങ്ങളില്ലാതെ, നിറക്കൂട്ടില്ലാതെ (ഓര്‍മ്മകള്. അനുഭവം) മമ്മൂട്ടി എന്ന മഹാനടനുമായി ബന്ധപ്പെട്ട അമ്പത് പ്രമുഖരുടെ അനുഭവങ്ങളാണ് പുസ്തകത്തിലുള്‍പ്പെടുത്തിയിരിക്കുന്നത്. സംവിധായരായ സേതുമാധവന്, ബാലചന്ദ്രമേനോന്, ജയരാജ്, ടി.എസ്.സുരേഷ്ബാബു, ലാല്‍ജോസ്, നിര്‍മ്മാതാവ് സ്വര്‍ഗചിത്ര അപ്പച്ചന്, ക്യാമറാമാന് രാമചന്ദ്രബാബു, തിരക്കഥാകൃത്തുക്കളായ ഡെന്നീസ് ജോസഫ്, കലൂര് ഡെന്നീസ്, എസ്.എന്.സ്വാമി, താരങ്ങളായ കവിയൂര് പൊന്നമ്മ, കാവ്യാമാധവന്, കല്പന, പത്മപ്രിയ, അബുസലിം, ടിനിടോം, കുഞ്ചന്, ഗാനരചയിതാവ് കൈതപ്രം, ബിച്ചുതിരുമല, സ്റ്റണ്ട് മാസ്റ്റര് മാഫിയ ശശി, പട്ടണംറഷീദ്, കാര്‍ട്ടൂണിസ്റ്റ് യേശുദാസന്, കെ.ആര്.വിശ്വംഭരന് ഐ.എ.എസ് തുടങ്ങിയവര് ആരുമറിയാത്ത മമ്മൂട്ടിയെ കാണിച്ചുതരികയാണ് ഈ പുസ്തകത്തിലൂടെ. തലശേരിയിലെ ബ്ലൂഇങ്ക് ബുക്‌സ് പ്രസിദ്ധീകരിച്ച പുസ്തകത്തിന് 270 രൂപയാണ് വില. പുസ്തകം വി.പി.പിയായി ആവശ്യമുള്ളവര് .94462 65661 എന്ന വാട്‌സപ്പ് നമ്പറിലേക്ക് അഡ്രസ് അയച്ചുതരിക. ഗൂഗിള് പേയിലൂടെയാണ് പണമടച്ചാലും പുസ്തകം ലഭിക്കും.\nmammootty and mudra movie


India ൽചെലവേറിയ ചെറിയമോയ ടോപ്സ് | PriceDekho.com\nExpensive ചെറിയമോയ ടോപ്സ് ൽ _ചൊഉംത്ര്യ്_നമെ_വില\nExpensive ചെറിയമോയ ടോപ്സ്India 2019 ൽ\nവാങ്ങുക ചെലവേറിയ India ൽ ടോപ്സ് ന് 21 Jan 2019 പോലെ Rs. 420 വരെ വരെയുള്ള. വില പ്രമുഖ എളുപ്പവും പെട്ടെന്നുള്ള ഓൺലൈൻ താരതമ്യം ഓൺലൈൻ സ്റ്റോറുകളിൽ നിന്നും ലഭിക്കും. ഉൽപ്പന്നങ്ങളുടെ ഒരു വിശാല നിര ബ്രൌസ്: വില താരതമ്യം സുഹൃത്തുക്കളുമായി പ്രത്യേകതകൾ അവലോകനങ്ങളും, കാഴ്ച ചിത്രങ്ങളും പങ്ക് വില വായിച്ചു. ഏറ്റവും ജനപ്രീതിയുള്ള ചെലവേറിയ India ൽ ചെറിയമോയ ടോപ് ചെറിയമോയ വുമൺ S ടോപ് SKUPDdeOgh Rs. 280 വിലയുള്ള.\nവില ചെറിയമോയ ടോപ്സ്\n8 രൂപ അധികമായി ലഭിക്കില്ല ചെറിയമോയ ടോപ്സ് ഉണ്ട്. 252. ഉയർന്ന നിരക്കുള്ള ഉൽപ്പന്നം India ൽ Rs. 420 ലഭ്യമായ ചെറിയമോയ വുമൺ S കോട്ടൺ ടെറി ടോപ്സ് സിഎം 1400706 $പി SKUPDeXB70 ആണ്. ഉപഭോക്താക്കൾ, പ്രീമിയം ഉത്പന്നങ്ങളുടെ നൽകിയ ശ്രേണിയിലെ തിരഞ്ഞെടുക്കാൻ കഴിയും സ്മാർട്ട് തീരുമാനങ്ങൾ വില താരതമ്യം ഓൺലൈൻ വാങ്ങാൻ . വിലകൾ ഓൺലൈൻ ഷോപ്പിംഗ് എന്ന Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR തുടങ്ങിയ എല്ലാ പ്രധാന നഗരങ്ങളിൽ വരെയുമായിരിക്കും.